text:
謬誤與諷刺
謬誤與諷刺
- 謬誤 -
番工最鐘意豎高隻耳仔聽人地講野﹐唔知點解阿媽生得我咁鬼八卦的 (媽之聲:衰仔!自己八卦又懶阿媽!生舊叉燒好過生你!)﹐係公司人地講親乜野我都想聽完之後插咀.
今日聽到兩位同事的對答﹐大意係某秘書生左個女﹐今年兩歲﹐但已經講明要佢讀女校.大意係﹐費時佢男女校初中就拍拖俾人攪大個肚.
類似的說話﹐相信每一位都總會聽過身邊唔止一個人講過唔止一次.男仔要讀男校費事攪大人地個肚﹐女仔要讀女校費事俾人攪大個肚 / 亂攪男女關係.好多家長的無知型恐懼﹐以為讀親男女校就十之八九都會攪男女關係﹐咁d 家長就無形中令到自己有好多多餘的「性幻想」.諗到 / 講到 / 形容到 好似一讀男女校﹐就會變成一個雜體性交場咁﹐D 學生番學就淨係識做愛同拍拖.
喂﹐人地當初創立男女校的原意﹐我相信絕對唔係咁囉. And by the way, 我讀左十三年中學+小學都係男女校﹐我的經驗可以話俾你(地)聽﹐唔-係-咁-囉----.
老實講﹐我覺得如果你係一個單性學校的環境底下長大的時候﹐可能會更加唔開心.原因太多﹐亦可能係我自己想像出來的.但始終﹐呢個世界係有男有女的﹐而學校既然應該係社會的縮影﹐咁何必要有男校女校呢.
讀男女校唔一定要拍拖﹐拍拖唔一定要攪野﹐攪野唔一定會大肚﹐大肚唔一定要生出來﹐架嘛.
差d 講句﹐你寧願佢十五歲攪大左 / 俾人攪大左個肚﹐而慌失失唔知點算好﹐定想佢三十五歲攪大左 / 俾人攪大左個肚﹐先至來第一次慌失失唔知點算好?
老實講﹐如果幾十歲人先至來第一次拍拖﹐第一次面對女仔﹐第一次發現原來自己鐘意攪大人地個肚 (!!!), 都幾悲哀.
- 諷刺 -
酒樓東主係同一個位不停開酒樓﹐拖久幾十萬薪金之後﹐就停業﹐宣佈清盤﹐仲勁過財務公司的「欠薪一筆清」.之後係同一個地方﹐改名換姓﹐再開酒樓﹐又使一招﹐又欠薪幾十萬﹐連累多個家庭之後﹐又無事甩身.多年來﹐最高刑罰都係罰錢了事﹐無人坐監.
那邊廂﹐補習老師雖為人師表但 EQ 仲低過我 (i.e. 咁真係好低)﹐忍受唔到蠢的學生而 mit 佢塊面﹐打佢個頭.唔使打幾多次﹐一次﹐就係打過一次咁多者﹐就被判入獄三個月.
我好細個小學果陣補習﹐係南豐新村一個住宅單位﹐家庭式運作﹐好多小朋友都去.個阿媽就係補習老師﹐有咩唔鐘意就打.我果陣時都覺得有乜理由呢個阿叔都可以打我?但既然佢係阿爸的朋友﹐阿爸仲要特登請佢食飯﹐我就唯有死忍.如果以打一下個頭就要坐監坐三個月﹐我諗淨係計佢打過我的﹐都夠佢坐到依家都未放番出來!莫講話所有其他的學生.
我所講的諷刺 mainly 唔係呢個﹐而係﹐我覺得欠薪同打學生﹐兩個都唔岩.但若果要二揀一去坐監的話﹐一定係欠薪果個﹐而唔係打學生果個.點可能呢個 practice 做左咁多次﹐害左咁多無辜白做無錢的基層﹐仲可以罰款了事?佢最多的就係錢﹐你罰佢錢﹐不如罰我通宵打機把啦.多舊魚!


c: text/html

text:
亞洲國際博覽館
亞洲國際博覽館(AsiaWorld-Expo)係香港其中一個展覽場地,喺赤鱲角東北.亞洲國際博覽館大概用咗23.5億港元去起,係一個公營同埋私營合作聯辦嘅發展項目,由香港特別行政區政府同埋私人財團包括香港寶嘉建築有限公司同中國工商銀行 (亞洲) 有限公司一齊投資,而用地就係由香港機場管理局畀.喺2005年12月21號由香港特別行政區行政長官曾蔭權主持開幕儀式.
亞洲國際博覽館係一個達到咗世界級嘅展覽同活動場地,可以搞展覽,會議,演唱會,體育同各類文娛嘅活動.
特色[編輯]
- 全部展館都係以無柱式設計嚟興建
- 可租用面積超過70,000平方米,10個展館都喺地面,樓底高10至19米
- 亞洲國際博覽館1號展館-Arena,有10,880平方米,係全港最大嘅室內多用途場館,可以坐13,500個人
- 亞洲國際博覽館2號展館-Summit,有10,100平方米,係全港最大嘅室內會議同宴會廳場地.Summit 內間隔靈活,可以因應唔同用途作出一啲靈活嘅組合,是香港而家唯一可以同場搞會議,筵席同展覽嘅大型禮堂
- 由2005年開始,博覽館搞過唔少嘅國際大型會議同展覽,當中包括有「國際電信聯盟2006世界電信展」,「環球資源系列採購交易會」,「亞洲國際航空展覽會暨論壇」,「第四十七屆東南亞獅子大會」同「中外貨代物流企業洽談會」
展覽同活動設施[編輯]
- 高負重量嘅地面,樓頂結構同設施,可以應付最嚴格嘅要求
- 同香港最大嘅電訊商–電訊盈科合作喺館入面提供最先進嘅新世代資訊及通訊科技服務
- 覆蓋室內100%同保安嚴密嘅寬頻
- 20分鐘免費無線上網服務(只提供有限度服務)
- 頂尖視像會議服務輸服務
- 提供即時全球或全場轉播服務
- 2個專屬電話機樓
- 3,000個以太網端口
後勤支援設施[編輯]
- 全部場館都喺地面,方便參展商,活動主辦機構同承建商出入
- 環繞場館起有雙線輔助道路,每個場館外都有大量卸貨區
- 有貨車等候區,方便貨車喺設置同拆除攤位期間停泊
- 場館外有充足嘅貨車起落位
- 寬闊嘅出入口
亞洲國際博覽館 Arena[編輯]
- 係全港最大嘅世界級室內表演及活動場地
- 高標準嘅建築規格同配套,足以應付最嚴格嘅國際水準要求
- 可坐13,500名觀眾
- 樓高19米
- 先進嘅升降裝置
- 靈活嘅座位組合
- 場館設計經專家評核,音質符合國際標準
- 設備完善嘅後台同化粧間設施
- 貴賓廂房
交通配套[編輯]
呢座現代化設施附近嘅香港國際機場並有完善嘅海陸空運輸網絡,交通四通八達,同珠江三角洲一帶嘅城市同全球商業都會連接起嚟.
- 遊客可以喺5個鐘飛行距離內接觸全球一半人口
- 同香港國際機場結合,裏面重有港鐵站
- 掌握地理嘅優勢,連接發展蓬勃嘅珠江三角洲同澳門一帶城市
- 遊客可以搭機場快綫同接駁港鐵網絡去香港各區
附近嘅世界級娛樂同休閒景點[編輯]
亞洲國際博覽館有世界級旅遊景點喺附近,當中包括有香港迪士尼樂園,香港國際機場翔天廊,天壇大佛,昂坪360吊車同航天城高爾夫球場.
酒店住宿[編輯]
亞洲國際博覽館拍住多間星級酒店,為商旅客人提供國際水準嘅客房服務.喺大概1分鐘距離內,遊客可到附近嘅香港天際萬豪酒店同埋香港富豪機場酒店;而10分鐘車程內就有一間諾富特東薈城酒店.另外,喺博覽館30分鐘車程範圍內更有大概30,000間客房畀客人揀.

robotstxt: allowed

filter: keep


text:
各位好!! 又係週末好Hea處時間啦! 上個星期講完幾部科幻電影(其實『長城』都算科幻…),希望能夠作為大家選擇時嘅參考啦.好! 講完室內活動之後,今個禮拜又係時侯走返出室外接觸吓大自然囉喎.
最近南港島線(東段)通車,對於小編呢啲堅毅嘅物種(屯門人)真係好消息! 以前想去離島玩下,其實又真係幾頭痕,特別係「香港南極」蒲台島,上船位唔係香港仔就係赤柱,即係變相叫小編唔好去啫.不過而家通車之後,下面嗰堆地方又真係方便咗喎.真係要去睇下啦.
蒲台島
作為香港最南嘅島嶼,蒲台島可以睇嘅實在太多,除咗126燈塔睇日出同睇星之外,島上嘅奇石同景點,巫氏大宅,蒲台學校等,可以玩嘅地方太多.
由於去蒲台島只能於星期二,四,六,日及公眾假期喺香港仔乘搭街渡,而星期日及公眾假期街渡會去埋赤柱卜公碼頭,所以基本上要去蒲台島幾乎一定要先去香港仔海濱公園.而家多咗港鐵南港島線,只需在黃竹坑落車行15分鐘左右就到,好過坐車喺香港仔隧道塞到人都癲.
蒲台島船票票價:
星期二,星期四及週六(公眾假期外):蒲台島居民港幣17元,非蒲台島居民港幣20元;星期日及公眾假期:蒲台島居民港幣18元,非蒲台島居民即日來回船票港幣40,單程港幣20元;3歲以下小童免費.
靈龜上山石
佛手岩
126燈塔,露營人士大多於呢一帶紮營.
巫氏大宅
長洲
來回香港仔同長洲嘅航線雖然才開咗一年多少少,由於入南區好煩,所以以住只係適合南區一帶朋友使用,其他地區嘅朋友都係用中環方面嘅航線多,不過而家入南區方便咗,不妨考慮下配南區酒店,海洋公園來個2日1夜嘅行程,直接從香港仔過去離島啦!
票價
星期一至五:$30
星期六,日及公眾假期:$32 即日來回票:$50(優惠期至2017年6月23日)
3歲至11歲兒童有半價優惠
南丫島
南丫島同長洲情況相似,都係同中環都同時有航班前往,不過由於南丫島以遊覽嚟講好多時都係榕樹灣入索罟灣走,所以新線理論上係可以解決回程時候嘅「痛苦」(玩完1-3日先塞香港仔隧道…).當然按時間亦可以配南區酒店,海洋公園來個2日1夜嘅行程.而南丫島本身亦係一條比較輕鬆嘅行山路線,路線大致為南丫島榕樹灣-風采發電站-洪聖爺灣-蘆鬚城泳灘-索罟灣.7公里長嘅路線大致2個幾鐘就行得晒,就算係環島路線,都係需時唔到4個鐘.
環島路線
洪聖爺灣泳灘
索罟灣
榕樹灣大街
南丫風采發電站
票價
香港仔至南丫島 (索罟灣)
香港仔至南丫島(榕樹灣)
中環至南丫島(榕樹灣)


text:
機場南站
機場南站(粵拼:gei1 coeng4 naam4 zaam6;英文:Airport South Station),規劃嗌過
目錄
結構[編輯]
樓層[編輯]
呢個站一共有2層樓嘅地下區域.其中地面係站廳,地下一樓係3號綫嘅月台.同大多數嘅3號綫車站一樣,雖然話冇廁所響度,但係站廳嘅免費區入面有休息室出嚟,佢重係3號綫入面,唯一一個有休息室嘅車站.由於呢個站係用咗側式月台嘅設計.如估乘客揀錯咗月臺去坐車嘅話要返上去一層樓再重新揀過.
打掂[編輯]
打橫[編輯]
站廳[編輯]
呢個站嘅站廳喺廣州白雲國際機場嘅1號航站樓出發廳嘅地下1樓,喺2000年起緊白雲國際機場(花都嗰間)嗰陣就事先留低咗起地鐵站嘅位出嚟.而收費區喺站廳嘅南北兩邊,中間係機場嘅人行通道,而站廳嘅收費區有好多座扶手電梯,專用𨋢同樓梯同月台接埋一齊.
月台[編輯]
呢個站有兩個側式月台,喺廣州白雲國際機場嘅1號航站樓地底.
商舖同自助服務[編輯]
由於呢個站唔係廣州市區嘅車站,所以喺車站入面搵唔到半間車站嘅商舖響度.因為佢哋都喺嗮站廳免費區嘅機場大樓入面.但係車站入面有好多自助服務設施畀乘客用,包括咗自動櫃員機,自動販賣機,自動影相機等;重有可以充羊城通,可以交水電費同交通罰錢嘅嘢.
出入口[編輯]
呢個站凈係得2個出入口,但佢哋都係直接整喺廣州白雲國際機場嘅一號航站樓大廳嘅地底,所以唔似其它普通車站噉整個單獨通道嘅出入口,而係乘客通過扶梯同𨋢嚟出站,不過出咗閘之後就可以直接到達航站樓嘅地面1樓嚟接駁航空同埋地鐵[1].而呢兩個出口都係面對面噉喺機場航站樓嘅中間度.
從開通以嚟,由於要配合機場嘅安檢措施,乘客喺呢個站出站後,必須要經由機場方整嘅防爆安檢區嚟配合機場嘅安檢措施.
頭尾班車信息同配線圖[編輯]
車站歷史[編輯]
規劃[編輯]
喺1997年嘅《廣州市城市快速軌道交通線網規劃研究(最終報告)》入面就確定咗喺廣州白雲國際機場(2004年起嘅呢間)嗰邊整咗個站係2號綫嘅終點站,嗰時係嗌「新國際機場站」嘅名.後嚟喺2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度.由於新機場起咗兩個航站樓,就整咗兩個機場嘅站出嚟,而呢個站就順便改咗名嗌「機場南站」(重有一個機場嘅站係機場北站).而2003年嘅規劃方案入面,機場快綫改成係3號綫嘅一部份.
施工同開通[編輯]
機場南站開工嗰陣,係同埋一號航站樓一齊起嘅,之後等埋廣州地鐵方面起好車站南邊嘅區間等呢啲工程建設之後喺2010年11月30號嘅晏晝一齊開通.
開通咗之後[編輯]
喺2010年11月30號開通到2011年10月31號為止,機場南站係機場嘅特殊收費段,結果搞到喺呢兩站(機場南站同埋機場北站)出站同埋入站嘅乘客就要喺行程收費嘅票價基礎上加收咗5蚊雞嘅機場特別費.而地鐵所謂收嘅「特別費」喺2011年10月31號取消咗,主要係物價局考慮到市民嘅出行經濟[2].
利用狀況[編輯]
由於廣州地鐵3號線唔係白雲國際機場嘅唯一交通工具,而機場出面重有好多嘅地面公共交通服務.由於機場嘅設計原因,所以來往機場出發同埋到達都唔係好方便.重有地鐵3號線凈係普通嘅地鐵線路,所以重有好多嘅乘客繼續坐機場快線同埋其它嘅地面交通去到市區,而呢個站客流麻麻地.後嚟喺2011年10月31號取消咗機場特別費之後,客流先至稍微有上升嘅趨勢.
周邊[編輯]
喺機場嘅出站大廳跟住入去地鐵站嘅話,係同地鐵1號綫轉6號綫差唔多,大概凈係要3~5分鐘,而乘客一出咗站之後坐一層樓嘅𨋢就可以去到機場入面嘅商業圈.嗰度有好多檔次嘅餐飲檔,衫褲檔,重有萬寧,電影院仔,書吧,化妝舖,䤵髮舖同茶苑等呢啲休息娛樂嘅場所.
文化牆[編輯]
2014年4月10號,廣州地鐵入面嘅6個車站會再繼續添加「文化牆」嘅裝飾,當中就包括咗呢個站.而呢個站添加文化牆嘅理由係:呢個車站係廣州入面,最重要嘅門戶同埋交通樞紐嘅車站,重要係畀嗮全體人對廣州入面嘅第一印象.而文化牆喺2016年國慶整好.
佢嘅主題係「盛·迎」.背景係廣州市花——木棉花,重加咗好多全球唔同國家嘅問候語言,充分體驗咗廣州喜迎四面八方啲人嘅花城形象[3]


text:
虛擬主機
虛擬主機,又叫做虛擬伺服器,主機空間或者網頁空間,虛擬並唔係話佢唔存在,而係因為空間係由實體嘅伺服器延伸而來,佢個硬件系統可以基於伺服器群,又可以基於單個伺服器.
佢嘅技術,係用嚟節省伺服器硬體成本嘅,虛擬主機技術主要應用於HTTP,FTP,EMAIL等多項服務,將一部伺服器嘅某項或者全部服務內容邏輯劃分為多個服務單位,對外表現為多個伺服器,從而充分利用伺服器硬件資源.如果劃分係系統級別嘅,就叫做「虛擬伺服器」.
點解要用虛擬伺服器[編輯]
提高性能[編輯]
有時單個伺服器滿足唔到使用需求,或者係單個伺服器可以達到呢個要求,但係成本太高.所以就用虛擬伺服器來達到運作需求.
降低成本[編輯]
多個虛擬伺服器,可以通過軟件架設喺同一個實體伺服器上邊,而每個虛擬伺服器都可以提供伺服器嘅所有功能,咁樣相對嚟講,每個虛擬伺服器嘅成本都可以降低唔少.
點樣揀虛擬主機[編輯]
睇主機嘅硬件設施情況[編輯]
虛擬主機供應商嘅機房,係乜嘢規模嘅數據中心.有冇充足嘅機房頻寬,同埋虛擬主機嘅連線速度可唔可以同時滿足所有客戶嘅流量頻寬.
睇主機上邊有幾多個網站[編輯]
一般嚟講,一個服務器可以架設幾百甚至幾千個網站,如果網站數量越多,即係共享同一部服務器嘅人數就越多;相對嚟講資源就好牙淹.性能同機器嘅CPU,內存,硬碟有關.


text:
上升星座
上升星座(或上昇星座,英文叫ascendant()或者rising sign)係西洋占星術裏面一個好重要嘅概念,佢係指當一個人出世嗰一刻,從佢出生嘅地點嚟睇,東面地平線嗰度嗰一刻升緊嘅黃道星座(都係12星座入面其中一個).
對個人嘅影響[編輯]
基本性格[編輯]
上升星座同太陽星座一齊影響嗰個人嘅基本性格,例如一個人係太陽金牛座,但係上升雙子座,咁呢個人嘅性格會好受金牛同雙子座嘅共同影響(但重有好多其他因素).不過對某啲人黎講,上升星座嘅影響可能會好表面,即係只係一個「面具」,呢樣嘢要睇番啲星體嘅位置.
有啲人話太陽星座,月亮星座同上升星座呢三樣嘢形成一個人成個性格嘅骨架,而其他如水星星座,金星星座等等就會影響埋個性格嘅某啲部份.
外表[編輯]
上升星座會影響個人嘅外表,個樣有咩特點,甚至高矮肥瘦,同埋行為等,都受呢樣嘢影響.不過當然都要睇翻遺傳同埋後天嘅影響喇.
命途[編輯]
上升星座係宮位裏面嘅第一宮,其他嗰11個宮係自動跟住佢郁,而每一個宮都影響住個人命運裏面嘅某啲際遇.
知道時間地點嘅重要性[編輯]
太陽星座係大約每一個月轉一次,上升星座係大約兩個鐘轉一次,所以要知道自己嘅上升星座,就一定要知道準確嘅出生時間,同時要知道地點,例如邊個城市.
如果有呢啲資料,就可以去某啲網頁整張命盤出嚟就好容易知道自己係咩上升星座(同埋其他星座).


text:
香港日治時期
香港日治時期係指第二次世界大戰嗰時日軍管香港嘅時期,經過香港攻防戰,由1941年12月25號香港總督楊慕琦投降起,到1945年8月15號日本戰敗投降為止.香港人俗稱呢段時期「三年零八個月」.
香港響英國殖民地統治下嘅發展因為日軍佔領而斷咗.日軍響1941年12月8號偷襲珍珠港嗰日,由酒井隆指揮由深圳打落嚟香港.負責守住香港嘅包括駐港英軍,由加拿大,印度支援香港嘅軍隊同埋香港義勇軍.雖然港府多番宣傳英軍作戰能力,但係英國響歐洲戰場都自己顧唔掂自己,駐港軍隊始終響好不利嘅防守位置.經過多番激戰,英軍最後冇埋最後一個水塘,唯有投降.1941年12月25號,港督楊慕琦代表英國殖民地官員,向當時總部響九龍半島酒店3樓嘅日軍投降.
日軍響佔領香港後即刻成立軍政廳,由酒井隆做最高長官,直到磯谷廉介嚟到做頭一位管香港嘅日本籍總督.酒井隆管香港嗰陣,日軍響香港殺人唔眨眼;又響香港搞「皇民教育」,除咗唔畀用英文同埋迫人用日文外,香港嘅街道地區名稱亦都畀佢哋改做日文.香港市民響經濟,民生等方面都受到摧殘.因為香港畀日軍佔領後唔夠食,日軍迫人返鄉下.唔少人行路時餓死病死.就算留響度嘅市民,普遍都對日軍反感,更加不時有平民響香港島山頭偷襲日軍將領.到咗日軍佔領嘅中期,有香港居民參與東江縱隊抗日武裝組織,響新界等地方對抗日軍.
最後響1945年8月15號,昭和天皇宣佈日本無條件投降,第二次世界大戰完咗,英國就攞番香港嘅主權.1945年9月,英國皇家海軍少將夏愨以軍政府總督身份統治香港.


text:
之前晌阿一海景飯店飲茶時,食好耐無食既甜品…西米布甸
重燃我想整呢個的那團火
個重點係我近來好鍾意食熱既甜品
唔知點解架喎
當我重新碰上呢個焗布甸時,有初戀既感覺
無啦啦驚為天人咁
但我其實係識整既
於是我趁有班朋友上門時,就整呢個大家食
今次加了蜜紅豆,好彩我聰明豆識得晌個布甸中減糖
否則甜死班朋友
今次焗得好滿意,最重要我終於解決左之前吉士粉個問題
原來呢…就咁架喎,咁就得架喇喇喇
你睇佢…幾靚仔,哼
我解決了一個大問題,簡直覺得呢個世界好美好的
我而家又想食啦啦啦
食譜:
西米 100g
(先煲一煲滾水,然後放西米,d水翻滾時就熄火蓋上蓋焗到佢透,如水涼了仍未透心就重複以上步驟)
奶 560g (我用一半椰汁一半奶)
糖 80g(如用蜜紅豆可以減些少)
牛油 50g
吉士粉 60g
蛋黃 3個
紅豆蓉,栗子蓉可以隨意
做法:
將奶,糖,吉士粉,牛油煮熱,用中火煮滾後加入西米邊攪邊煮至到杰身
杰身即係在糊面上刮一下會有痕
熄火後分三次加入蛋黃攪勻然後可以入杯
先入半杯加餡,再鋪多層
放涼後用焗爐200度火焗至表面金黃(每個焗爐火力唔同)
*今次我試下將吉士粉一開始就同奶,糖一齊煮熱,解決了吉士粉凝結問題
*布甸放涼先焗,但面會好食d
新facebook acct開始建立,慢慢upload上Fb,講飲,講食,講戰利品
仲會講祕密


text:
守門員
守門員(或者叫做門將,俗稱龍門或龍)係足球隊,手球隊或者曲棍球隊嘅角色,主要工作係喺比賽入面用身體各部分(例如手,腳)或者輔助工具(例如曲棍球嘅球棍)阻止對方球員攻入自己嘅龍門.
守門員係喺足球比賽入面,唯一一個可以用手掂波嘅球員,但只限喺禁區入面,如果唔係嘅話就會犯規.守門員嘅波衫要同場上其他球員嘅唔同,方便分辨身分.守門員係場上承受壓力最大,亦都係最關鍵嘅位置,因為守門員嘅失誤係好容易令到自己嗰方喺比賽失利.對於守門員嘅信任感係建立喺防止出現失誤同埋驚險撲救嘅基礎上.優秀嘅守門員應該唔會畀失誤所困擾,並可以從中吸取經驗教訓.一次嘅失誤或者一次驚險嘅撲救,絕對唔應該係判斷守門員能力嘅唯一標準.但最基本嘅要素,係身手必須敏捷,反應要夠快,有判斷力同有良好嘅撲救技術.例外,彈跳力好或者有高大嘅身材嘅守門員會有優勢.
足球守門員嘅能力[編輯]
遺傳因素非常重要,但係佢必須同艱苦嘅訓練,恰當嘅指導同豐富嘅比賽經驗互相結合.雖然好難界定遺傳因素嘅定義,但係觀察一名年青守門員嘅時候,首先要注意佢的接球動作同步伐移動.而對於其他位置嘅隊員,就則重觀察球感,控制能力同埋速度.接球技術亦係守門員嘅基本功,如果冇正確判斷球速同接球嘅基本能力,要有發展嘅話係十分困難.同樣,守門員具備正確嘅揀位能力亦好重要.


text:
上一回提到個training certification前一晚, 同兩個新加坡靚女同事飯局.. 去咗間叫做Tao's(中文係陶)嘅餐廳, 應該係食fusion food嘅因為個餐牌係簡單得令人開心, 一版英文一版中文攪掂, 唔駛花多眼亂十五十六楂唔到主意.. 呢間餐廳最特別地方就係佢得一個8-course meal, 個個人都係嗌呢個set架喇, 唔同嘅就係其中幾個course可以任你由四五樣選擇上揀最合你口味嘅dish..
由welcome drink開始計起到甜品, 足足八樣嘢排住隊等你慢慢品嘗, 雖然每樣份量唔多, 但係食到最後都真係飽到趴喺度.. 呢八樣嘢依序係(*者為必定course):
- *芒果sorbet, 唔覺有芒果味
- *火腿雜菌芝士gratin配熱辣辣新鮮出爐軟綿綿麵包, 全場至掂就係佢哋喇
- 雞肉田園沙律, 冇乜驚喜
- *烤日本袖珍菇(淋燒汁), 幾好味, 同事唔食菌類, 所以食埋佢份
- 魚翅瓜藥材湯, 唔係魚翅+瓜, 真係有種瓜類叫做魚翅瓜, 好鮮甜, 選擇中湯因為清淡啲
- 陶氏焗牛扒, 唔係煎嘅, 裡脊肉焗得軟肕度恰好, 肉汁冇流失
- 秘製朱古力慕絲蛋糕, 賣相精緻, 唔會太甜, 唔錯
- 柚子茶, 飲返杯可以降低個飽肚感
由於當時冇帶相機影低啲嘢, 所以以上圖片並唔係在下所食嘅, 只係間餐廳網站上所提供嘅圖片啫(哈哈!!).. 個飯局都幾唔錯, 同兩位同事有講有笑, 而且啲嘢整得又靚又好味, 可以逼近fine dining架喇.. 呢個心滿意足8-course meal, 每人盛惠坡紙28.80, 都幾抵食喎.. 其實係個同事作東, 所以喺度要多謝佢呢餐dinner先..


text:
相
想搵呢個詞嘅第啲意思,睇下(相 (搞清楚)).
相係一個圖像嘅載體.圖像由一個感光嘅平面,通過化學或者電子線路嘅方法,記錄落嚟.化學記錄方法一般係菲林,電子方法就係 CCD 或 CMOS 晶片.
九成九嘅相係用相機影嘅.相機通過鏡頭聚焦可見波長嘅光線,造成一個人眼睇到嘅影像,射落感光面上面,感光面記錄低個影像.呢個過程叫影相或攝影.
電影普遍被認為係一連串嘅相.
史[編輯]
法國發明家瑟夫尼埃普斯(Joseph Nicéphore Niépce)喺1826年發明第一張(黑白)相.佢用咗翰海因里希舒爾茨(Johann Heinrich Schultz)喺1724年嘅發現:銀加白堊(chalk)混合物曝光會變黑.涅普斯同路易斯(Niépce and Louis Daguerre)改善咗呢個方法,喺曝光之前,先將碘蒸汽加入銀混合物,曝光之後,用水銀煙嚟灴,潛在形象形成,再用鹽水洗,咁就定形.呢啲方法就係有名嘅達蓋爾攝影法(daguerreotype).
達蓋爾攝影法有佢嘅問題:特別易爛,淨係得正片,冇得復印.發明者着手改善,搵實際嘅方法.1848年涅普斯短時間之後引進幾個方法.膠型濕玻璃板底片加蛋白相紙(Collodion-based wet-glass plate negatives with prints made on albumen paper)用咗一輪.1871年,明膠方法(gelatin process)出台.明膠方法慢慢成為主流,到今時今日,黑白相都係用緊呢個方法,唔同嘅係以前用玻璃,而家用屈得嘅膠菲林.


text:
老是常出現!AV拍攝場地大公開!
每當你睇AV嘅時侯,除咗睇佢地瘋狂啪啪啪同埋皺晒眉頭係咁叫「也咩爹」同「熱菇熱菇」之外,有無留意下佢地身邊嘅環境哩?就好似TVB入面成日出現嘅BBQ大結局情節咁,一見到就會「喔,又係佢」
無錯,呢啲老是常出現嘅場景,究竟係邊度嚟?一啲公開場合嘅場景,到底又係點拍?為左滿足你地嘅好奇心 (順便滿足埋我)今日就同大家嚟一個AV拍攝場所大公開,睇下你地又認得幾多?
1.例のプール (游泳池)
呢個應該唔駛我多講,如果你一睇無共鳴嘅話,一係你就講緊大話,再唔係你就呃緊人 (人少少咪認左佢囉)
地方細細,一眼睇晒,真人「腿張開」示範你睇(個泳池)有幾闊
其實呢個泳池係日本pstudio旗下嘅一個物業!位於新宿區,即係當你係樓下Shop緊ping嘅時侯…樓上就可能打緊水戰
但其實除咗AV拍攝外,呢度亦都成日俾龍友book場拍寫真,或者比廣告公司拍CM.
呢個Hit到爆嘅泳池仲紅到要特登出書介紹!甚至有發燒友特登整個Figure嚟表揚佢.
呢個泳池,你J過未?
2.例のコンビニ (便利店)
便利商店系列長拍長有,不過點樣喺一個人來人往嘅舖頭入面自由奔放咁啪啪啪,就一直係一個謎…
答案就係…Family Mart…呀,唔係唔係!係Plane Mart
呢間Plane Mart係屬於一間叫做Planear嘅公司!同pstudio一樣,有好多唔同場地租借出去for拍攝用途!
呢個Plane Mart製作都相當認真,除左部ATM係假嘅之外,其他野全部都真係跟足晒便利店!(拍拍下肚餓拎個飯團食下夠哂盞鬼)
無圖無真相,女神RIO都係度拍過㗎!
當然個啲行來行去嘅人都係工作人員啦.唔通真係個個都可以保持冷靜咩. (不起機不是人)
不過聽講有啲路人係俾錢AV公司等佢地可以加入拍攝.為見女神,少少錢算得咩!不過…突然獸性大發點算?唔通獨腳戲變群P
3.醫院/學校/戲院/廢墟/法院/辦公室……
分類分得咁雜不甩嘅…係呀,因為佢一站式服務,每棟大廈都包好多唔同嘅場景.底層係便利店,再上一層就已經係辦公室,酒吧,日式住宅等等…開個門就已經第二個場景.點解日本AV可以出得咁快,因為佢地偷咗叮噹嘅「隨意門」囉 (689mode: 爛gag黎架)
係咪全部都好似曾相識哩?得閒對比下,當小遊戲咁搵場景都幾好玩㗎,科科
4.電車
終於到左電車系列!睇嘅時侯有無一刻諗過係唔係真嘅哩…不過對唔住,其實都係假架.所謂嘅電車其實只係搭出嚟嘅佈景…
女主角首先上車
男主角梗係緊隨其後啦
之後嘅事…唔駛講.雖則話係假,但係入面都整得好仔細,像真度十足!電車痴漢就喺咁樣練成
5.居酒屋/漢堡包店
相信睇到呢度,好多人已經喊到一地眼淚 (個d深信AV係真嘅朋友仔)不過唔駛傷心,外景拍攝都係必需嘅!其中一間就係俾眼利嘅網民發現,位於中野叫做 「万喜」嘅居酒屋喇!
因為某公司專喺呢度拍一個叫做《微醉Sex》嘅系列,出鏡太多,自然就引起咗大家注意,進行人肉搜索.
事件曝光之後,好多日本網民就好震驚.仲留言話個度好污糟,驚佢地d嘅汗水會噴曬哂落食具上面,變相加料
但計我話其實都唔駛驚,因為每次拍攝完應該都會清潔嘅 (我估) 重點係…佢唔係加料落啲野食度咪得囉!
仲有個被發現嘅實景拍攝場地係一間漢堡包店
同樣都係位於中野 (乜中野變左指定AV外景拍攝場地咩)
唔駛FF會突然見到個女店員面紅潮熱心心眼咁望住你,咁嘅環境梗係封場拍攝㗎啦!
睇咗咁多拍攝地點,你又認到幾多個哩?覺得失望嘅都唔駛傷心,因為AV不嬲都係假㗎啦!
如果將呢啲地方發展成景點,應該都有得做呀.老是常出現,你認到幾多個?


text:
依排天氣都真係好飄忽,上星期就好似夏天熱熱的,今日又開始翻風,星期六仲話會得十幾度,溫度好似坐過山車,所以大家都要小心身體,新年將至…千祈唔可以病呀!
小小豬依排都有幾聲痰咳聲(我估都係早前為食之過,食左好多雪糕啦!),有朋友仔知道小小豬咳就俾左一個古方我,話佢個囡囡飲左兩次之後就止晒啲咳,佢叫我試下整俾小小豬飲.有佢嘅成功經驗,再加上屋企又有齊晒三樣材料,所以就試下依個洋蔥蘋果蒜頭水啦
其實只係三樣材料就可以止咳,聽落又真係好似好神奇,不過其實洋蔥水之前都有好多朋友介紹過話係好有效,就連嚴浩都有介紹過.今次朋友仔依個古方就加左同樣可以殺菌嘅蒜頭,同埋又有蘋果嘅甜味,咁就即係變左勁易入口嘅甜水啦!其實之前一直唔試整洋蔥水,不過就好怕個味小小豬唔鐘意,煲左唔飲就即係浪費我啲心機,依家有左蘋果味,小小豬都應該唔抗拒,所以就試下.
一人份量就只係需要一個洋蔥,一個蘋果同埋三粒小蒜頭
洋蔥去皮之後切細塊;蒜頭去皮後拍鬆
蘋果去皮切細細塊,平日我都鐘意用埋蘋果皮煲湯,因為蘋果皮都一樣好有益,但今次係需要燉啲蘋果汁出嚟,冇皮係會多啲汁出嚟呀
係燉盅內倒放一個碗,然係將所有材料鋪上去
然後放入電子燉盅內燉45分鐘(如果用明火隔水蒸燉的話30分鐘就可以啦)
時間夠就可以將食材取出
拎走個碗就可以見到製成品洋蔥蘋果蒜頭水,原來燉出嚟都唔係太多,真係滴滴皆辛苦呀…哈哈哈
係燉嘅過程,其實整個廚房(廳都有啲)都充滿洋蔥味,所以都有丁點擔心唔知係咩味,小小豬唔肯飲.當然我都有試返啖,原來個味道又真係唔差,甜甜地又幾易入口哦,唔怪之得小小豬飲得咁合作啦~
咁止咳方面又點呢?小小豬飲左又真係好似咳少左啲啲,就算咳嘅時候痰聲都少左,我估唔多唔少都同飲左依個洋蔥蘋果蒜頭水有關,等我聽日再燉多一次俾小小豬飲,睇下可唔可以止晒啲咳先.
依個古方對小小豬起到小小效用(小小豬似係寒咳,因為入夜後先會咳),但亦有可能未必適合所有人,因為咳都有分寒咳同熱咳,雖然洋蔥就係屬較中性,不過大家係試之前都係要了解自己體質先呀!


text:
2 Apr 2004
無咩特別事發生.全日十幾個鐘頭都係 222 做 GIS 個死人 project, 所有的東西都係由頭做起, 乜野都唔識, 做到人都癲, 連最基本的 Network Analysis 我都要睇番 lab manual, 爆爆爆煩.死人 ArcView 同 ArcMap 又唔係聰明, 我做好多次先攪得佢掂.又要個個 data 都改, 條條 line line 個個 polygon 又要攪. Dig 得唔準又要黎過, Snapping 得唔好又要 snap 過.呢條路又唔係好岩, 個條路又好似直頭 dig 錯....簡直係爆煩.
我都算好彩, 起碼我一路用開 find best route 都叫做無風無險.嘉威就唔同喇, 佢真係做到人都癲, 次次個 Network Analysis 都俾 pat 屎佢, 一事又話 syntax error, 一時又話 network problem, 一時又 segmentation problem 等等等.......到最後又要 dig 過晒旺角d 路.
大大話話都算係朝早十一點做到半夜三點先起程番宿.今晚的路上面有我, 嘉威, Gary, Travis 同埋嘉嘉.完全未試過的配搭.不願置評.
我發誓我以後都唔 take GIS workshop 或類似有關的野.


text:
BB一星期人仔宜家以經好蝦抱~係床仔度就係咁喊~一抱上手就即刻唔喊~最大問題係我可以狠心佢喊我唔抱~但係屋企D老人家一見佢喊就即抱~最辛苦係夜晚佢地訓覺要我每個鐘頭起身蝦抱~有無方法可以令BB夜晚訓得
咩方法防止bb成日抓臉? BB一眼訓就係咁喊, 一定要食住奶/水/奶嘴先肯慢慢冷靜瞓, 但半夜扎醒冇咗瞓前食住嗰樣野, 又係到叫/喊, 唔理佢就會捽/抓臉, 搞到損曬流血添, 又一撻撻好似花臉貓咁..
bb只有半個月大, 但現在晚晚要扭抱, 通常時間是由零晨起一直吵鬧至天光 試過晚上食完夜奶後將他抱回bb床睡, 但他一發覺無人抱, 便會大哭fing手dump腳 前兩日便是: 0000-0030飲奶,
2012-02-24 BB經常扎醒,皆因安全感不足,有些MammyDaddy於是會依照傳統古法自製「定驚米袋」.將炒過的白米放入自製米袋之中,BB睡覺時將米袋放在BB心口之上,讓BB感到安全.之不
哩個方法叫 Aussie Swaddling,適合鐘意舉高手瞓嘅 BB:
BB初時用cxucxu牌奶樽, 吸得好用力辛苦無哂力, 食量低(0.5-1oz) 所以轉用pigxx牌有翼咀(m size), 現每餐可食1.5-2.8oz... 但係呢兩日, bb已無上星期咁用力吸
我個b女剛剛滿月, 經常喊, 差不多一醒就喊, 有時以為她肚餓, 但餵完奶奶食飽左都係咁喊, 重要係喊得好大聲 (好淒涼嗰隻), 檢查過又冇咩健康問題 想請問除左肚餓, 怕熱之外, BB點解會成日喊?
睇到段片覺得個方法好好,希望幫到D新手媽媽 : 雖然夏天可能熱D,如果你張包被係比較厚,新手媽媽可以考慮只包第二層,可以包埋個頭都幾好.但初生既BB都係包實D好,佢哋會有安全感D. 《香港討論區》會員
我兩公婆有請陪月,姨姨湊得佢好好,唔係佢我倆個一定攪個B唔掂,但最近兩個禮拜開始成日有問題: 1)夜晚有時喊就算抱佢呵佢都唔收聲,佢嗰種唔算係喊係狂叫,有時用奶咀會收聲有時都唔得!佢狂喊真係冇甚麼方法
睇書同聽醫生講都話初生BB一日大概瞓18-20個鐘, 多數飲完奶就瞓, 瞓醒已經係下一次飲奶既時候...... 但係我個仔由出世到宜家都瞓得唔多, 一日最多可以瞓到12個鐘, 平時多數都係瞓8-10


text:
農曆新年快到了,一家人齊齊整整,就梗要食返餐豐富架啦.喺香港,家族大,四,五代同堂嘅人唔少,成個家族坐埋一齊食飯,唔係煮果個當然唔知買餸難同煮餸果個辛苦啦,所以唔少人團年飯,開年飯都會買外賣盆菜,貪佢大份又多嘢食,成個家族成員圍住個盆菜開餐,既親密又溫馨. 不過每年銀行都會同大型連鎖餐廳搞盆菜優惠,大家用啱信用卡,就可以用平價食豐富嘅盆菜了,慳返錢嚟派多幾封利是.
提到旺角中心的話,相信好多80,90後係讀書年代都留低唔少腳毛(包括我自已haha).但近年旺中開始引入咗唔少嘅小食店,方便大家一邊行街一邊醫下肚仔,除咗唔同樓層嘅小食店之外,今年2017旺中係一樓新開咗一個飲食小區域多咗好多唔同種類嘅小食,今次就等我同大家試下新同舊嘅小食店啦! 12吋巨型窩夫 - Nun Asia 地址:旺
玉桂條Churros雖然被稱為「西班牙冬甩」,但查實都係油條嘅一種,係歐洲人最愛嘅街頭小食代表,口感一樣鬆脆但就少一份油膩.偏偏喺香港一直買少見少,就算有Churros小店但都只係霧水情緣,過一排就影都唔見,喺香港要食Churros似乎都係Disneyland嘅Churros車仔檔最出名.但自從「Joō de Rolls」開業後,Churros迷的世界都被點亮了!皆因Joō de Roll
雖然明知聖誕節已經越嚟越商業化,好多餐廳都大開殺戒吊高黎買,唔想比人劏但又想搵間環境好,食物正,價錢又合理嘅餐廳?今次真心有好推介!於黃金海岸新開張嘅日本餐廳「一浩KAZUHIRO」,就可以同時滿足視覺和味覺享受.餐廳設有室外和室內座位,都可以享受景色怡人嘅無敵大海景,感覺非常chillax.而且環境寬敞,座位亦有適當空間感,唔怕節日期間同不相識的人炒埋一碟.唔止地方大樓底高,更設有開放式
聖誕又到喇,係時候食大餐!HongKongCard.com 會員快啲喺 一浩 Kazuhiro 訂位啦! 由2016年12月22日至2017年1月1日期間,HongKongCard.com 會員到 一浩 Kazuhiro,所有套餐可享85折優惠! 於HongKongCard.com註冊成為網站會員 必須
上一集深水埗掃街就搵咗兩間米芝蓮嘅小食推介啦!今集就同大家食啲特別但又唔係周圍都有得食嘅小食喇,好似啖啖肉嘅雞捲,人人啱食嘅老鼠粉,同埋一間原身係中醫館嘅地道特色甜品鋪. 睇返啲相已經好肚餓啦,大家記得唔好空肚睇我嘅Blog呀!哈哈 馬來西亞老鼠粉 - 蘇媽.蘇媽馬來西亞美食店 地址:深水埗桂林街143號地下F3號舖 食物:招牌老鼠粉
上次筆者介紹完港島區精選聖誕酒店自助餐廳,依家當然要介紹埋九龍同新界嘅酒店自助餐啦.由於新界及九龍因為佢哋嘅等級同位置不如港島般集中同較單一,酒店自助餐價錢嘅差異大,如果識揀,每位隨時慳$300,一家四口去食就慳$1,200左右.當然,聖誕節最緊要食物開心,大家不妨參考吓下面嘅資料,選擇今個聖誕喺邊食自助餐.不過要提提大家,聖誕旺季,要食,就盡快扑鎚訂枱喇. 龍堡國際:園
上星期介紹嘅『鋼鋸嶺』,唔知大家睇得過唔過癮呢﹖ 之前幾個星期講過去邊好,上星期又講睇戲,咁今個禮拜就講下食啦!既然天氣凍凍哋,都係時候去BBQ燒嘢食啦.而家即刻介紹幾間正嘢俾大家! 大隱隱於市! 傢俬舖,Café上面重有BBQ!? 位於觀塘工業區的HOWE Furniture & Cafe,相信大家都聽過吧.不過呢間舖除咗一邊傢俬
冬甩個爸爸~冬甩個爸爸~~~J.CO Donuts & Coffee終於登陸香港啦!講起冬甩大家可能都會即刻諗起Krispy Kreme,可惜自從08年撤出香港後,喺香港想搵專賣冬甩而又好食嘅專門店似乎難上加難.好在,今個月來自印尼嘅冬甩店J.CO Donuts & Coffee終於空降香港,並預計於今個月內開業! 查實J.CO創立已經超過10年,口碑一直相當不錯,唔
平時入戲院睇戲,好大原因都係因為可以拎住桶爆谷邊睇邊食,但如果可以買番屋企慢慢嘆,有多種口味你揀,仲唔洗怕食唔晒要搵人share,你話幾好?唔係無可能!因為紅爆日本嘅KuKuRuZa Popcorn黎咗香港開Pop-up store啦! 來自美國西雅圖,但就風靡日本同台灣嘅KuKuRuZa,特別在於除咗經典焦糖同芝士口味之外,仲有多種口味選擇.全部材料由日本直送,並採用零油熱
聖誕節係普天同慶嘅節日,梗係要同親朋好友食下聖誕大餐,出去飲嘢慶祝下.雖然聖誕節就預咗咩都貴,大時大節各位亦可能唔係咁介意俾多啲,不過喺呢度梗係同大家講下點簽卡可以賺返啲回贈慳返啲,幫補下. 安信 優惠期至:2017年2月28日 優惠: 以安信EarnMORE信用卡於「旅遊」,「戲院」,「卡拉OK」,「主題公園」,「食肆」等 指定商戶類別簽賬,可獲額外現金回贈,額
通常食生蠔都要去食自助餐先可以食個飽,但我呢啲又窮又鍾意食生蠔嘅人黎講,次次都要比三四百蚊去食自助餐,隨時要露宿街頭呀!但好彩,近排三井日韓料理就新出咗個任食生蠔燒蠔套餐($268/位),仲包埋前菜,蠔湯,蠔飯同雪糕.如果你係蠔迷,想專食蠔嘅話,嚟呢度食就真係抵曬啦! 餐廳環境舒適,雖然未到聖誕,但店內已經佈置得好有聖誕氣氛,仲有大大嘅聖誕樹.


text:
激戰島2.8C攻略!第一句-激戰島係99.99999%爆5到既!!!!
我今日好奇試下單機開無敵 睇下WIN5WIN到
我首先用左竹中 因為佢d大技加2技可以守曬4條路 咁我開左無敵 先可以清d大佬
其實2.8c好容易汁d神裝 睇左我條rp 大家會發現地下有好多神裝
同時地下d裝5好會冇啦啦冇曬
仲有呢個版有個bug就係色環加14000全能力 比起其他裝黎講 算不錯的(冇咩裝比色環加既全能力仲多)
但要小心5好將色環合左紫裝 因為會變左冇個bug
又會有人問 點升+1,+2,+3呀?
你首先去到買符文卷軸個位大佬到 你會見到有個$20000既野[快捷鍵E] 你買左佢
你同時放你既紫裝係身上+$20000既野 你禁一下個卷軸 好彩既就升到+2 5好彩就+10全能力
講返點解我講爆5到機先!!! 因為後期d怪勁sm 有d怪會慢到你行5到 咁就gg啦! 所以個關近攻英好慘 我遠攻+大技清 5使驚
慢慢頂 去到後期 你見到d怪一出黎勁耐都係無敵既 你一係俾佢打 5係就俾佢打大城[一下gg] 佢d攻力差5多秒左你 5用月華同竹中呢d 好難單機
頂呀頂 頂到最後大佬-黑暗的意志 佢本身都2萬幾甲 仲要無敵埋 冇得打...[冇無敵既話] 俾佢打打下我d無敵炮台 d隊長就叫我救村長
果下火都黎埋 因為我找不到有地方可以俾我去到果到 咁我點救呀! 我行行下其中1條路d炮台冇左,.... 俾佢打一下=gg 我仲要升爆曬d大本防...
我聽人講話如果真係救到村長 佢會打返我地大本......
不過, 去都去5到 點救先?
如果有人去到5該教下小弟
最後講下點殺冰魔果d
我試過用紅陳 我試左好多次係2.8c要有6m敏先可以跳過去一下秒佢 小d都5得...
佢有新月杖 回血回滿 你一定要一下秒佢 5係佢即係回曬
山神就慢慢普攻.,,,最易打就係佢 最初建議殺佢先
風魔就要用法術先殺到 5係佢又閃避又分身 難打 紅陳都難殺 我fd試過有反傷甲就殺佢la= =大家可以試下
炎魔就紅陳都吹佢5脹... 我fd上次用石魔人打勁耐先ok到佢 不過殺左佢就好正 因為有惡鬼療牙同炎魔雙刃劍汁
建議先殺山神,有6m敏就殺冰魔 其他2隻就要靠隊友la 如果係佢地出左黎先殺就易殺好多 不過佢地會帶埋佢d手下出黎....
一5小心就88
係出裝方面就最好有+3戰旅(其中1個有) 法c汁到新月杖都sm既
大家d裝可以睇下4隻boss d裝黎杉考
不過,我個人認為前期出左抗魔甲先 因為有抗魔之餘又有得+100全能力
紅陳最好有無敵之劍+色環同埋飛龍頭果d +敏裝
有d會問黑炎玉咩黎???我試過抽到黑炎玉 就咁都加10m攻力 勁sm... 不過我同我fd合極都合5到武器.... 又係bug@@?
如果抽到黑炎屬性武器就sm 因為max果陣加16m攻力 正爆!提醒係冇黑炎杖既...(我fd話)睇下你係咩野武器就加咩la 好似苦咪加好多力量
因為黑炎玉係神野黎 每次抽都會1m蚊....
有陣時會汁到俾封印既龍皮 你去到買符文卷軸果位大佬到 你同佢買個盤古xxxxx
將2件野放係第上 禁個盤古xxx 就解封到 都幾好用既
有得重生99次 又有其他效果 不過一死左係炎魔果d boss就pk la
一返生就死... 死到你想走場
最後放上我既50min激戰島RP 樓主玩法唔係幾合時而,d人依家玩開新月+雷兵+王族+戰魔,之後狂充血,d王會慢慢比雷兵反彈死. d王會慢慢比雷兵反彈死.???四隻點頂= =
頁: [1]


text:
為咗貼題,Pokémon嘅宣傳片做得一啲都唔馬虎,仲要搞喊咗唔少粉絲
!喺呢條公式第一彈兩分幾鐘嘅廣告入面就出現咗男主角,一位從日本移居夏威夷嘅可愛正太Shohei
.先不論Shohei個面豬登真係好可愛
,只係見到佢咁細個係異地雞腸都唔識多句,朋友都識唔多個,個種孤獨,簡直我見猶憐!!
不過有一樣嘢解救咗Shohei喎!同媽媽去shopping嘅Shohei見到夏威夷都有得買Pokémon嚟玩呀!
Shohei即刻買咗返嚟,心諗無朋友唔打機仲可以做咩?
梗係同Pokémon並肩戰鬥啦!
淚點嚟啦--Shohei見到喺Pokémon嘅世界入面都講:「無論係咩人,去到一個陌生嘅地方梗係會覺得不知所措架啦!」
呢個時候Shohei突然好似俾人點醒咗咁,諗返起自己嚟到夏威夷之後嘅經歷.
唔止呀!呢個時候遊戲入面仲要補充多句:「只要有Pokémon陪住,我邊度都去到呀!」
媽咪呀雞皮都起晒喇!
Shohei抬頭望到出面嘅小朋友都係到打機,Pokémon就再同佢講:「嚟啦!我哋起程啦!」
呢個時候Shohei終於下定決心,拎住部機跑去啲陌生嘅小朋友度啦 -- 仲要加上超熱血嘅配樂,好似即刻擺左碗洋蔥喺我眼前添呀嗚呀!
一句:「Pokémon?」Shohei就識到外國人新朋友啦(所以幾時都話呢啲係世界語言嚟架啦)望住佢哋部DS一部日文一部英文,證明遊戲嘅世界入面係冇隔閡架.雖然原本見到新一代嘅Pokémon覺得...個design真係一代不如一代....但唔知點解睇完條片又加番啲分喎!你哋覺得呢?
Shohei就揀咗火系,新朋友Toku就揀咗草系.見到Shohei終於識到朋友同人講Nice to meet you,我簡直感動到好似佢阿媽咁呀!廣告嘅主題係「超越自己」,好明顯Shohei就做到呢一點啦!
唔知第二彈第三彈會唔會係講Shohei之後發生嘅事呢?真係令人期待啊.
最後,我寫緊呢篇文嘅時候已經係睇緊條片第二次喇,先發現原來Toku係無處不在㗎
而且仲係Shohei返學第一日自我介紹之後第一個拍手嘅人,突然間成件事真係好HEHE呀
!
Toku你係咪特登伏人哋㗎hehe!
同場加映:如果覺得以上廣告未夠喉,你又睇左呢條官方整俾所有精靈訓練員,慶祝Pokémon20週年嘅片啦!


text:
物理
物理學,簡稱物理,係研究大自然現象同埋規律嘅學問,主要研究嘅係宇宙嘅基本組成要素:物質,能量,空間,時間及同埋佢哋嘅交互作用;藉被分析嘅基本定律同埋法則來完整了解相關系統.可以話係自然科學之中最基本,覆蓋面最廣嘅.細至構成物質嘅基本粒子,大至整個宇宙,都係物理學嘅研究範圍.有啲特性係所有物質系統都有嘅,物理學理論通常以數學形式表達出來.經過大量嚴格嘅實驗驗證,我哋就稱佢為物理定律,好似能量守恆噉.
物理學係基礎科學,因為其他嘅自然科學,好似生物學,化學,地質學噉,佢哋研究嘅對象都係遵守物理定律嘅.物理學同數學之間亦有好密切嘅關係,因為物理定律往往要用算式[1]同埋代數或幾何學概念嚟表達.物理學用到或啟發嘅數學理論亦往往比其他嘅自然科學深入好多.
物理學家經常嘗試用科學方法解決所有問題,例如整模型或者做實驗.由於佢太基礎,以前好多人都將物理睇成一種自然哲學.直至近代,物理先至同哲學分家.
物理學同其他課題嘅關係[編輯]
好多其他學科都同物理有啦能.由於多數自然現象都係其實科學範疇嘅研究範圍,科學家喺發現新物理定律嘅時候好多時都會掂到其他學科.有啲物理定律,例如能量守衡喺所有學科上都用得着.其他發明,例如超導體,係呢啲定律嘅衍生品.不過呢啲衍生現象唔可以叫做定律,因為佢哋唔係所有地方都啱用.
註[編輯]
- ↑ 物理公式例如:
- (動能方程)
- E=mc2(質能方程)
- R=V/I(計算電阻嘅公式)


text:
OCAMP?摺咗佢啦好嘛?
話咁快又到左一年一度搞OCAMP嘅日子.雖然OCAMP出事上新聞係必然嘅事,只係估唔到今年係招生階段就成事.為左搶人入暗O(私下搞唔係學生會搞果隻,好似係)而打交,估唔到係讀書讀得吓,上到大學嘅所謂精英份子所做嘅事.OCAMP本意應該係方向引導(Orientation),但係而家嘅OCAMP除左擾民講粗口玩到癲同等扑野之外基本上係一無是處.到底OCAMP仲有咩存在價值?
有個活動比人班將來嘅同學仔認識下減低下陌生感本身係好事,可惜既係總有比下半身主導嘅人會借OCAMP既機會去搵獵物.OCAMP淫亂唔係我亂講,隨便捉個大學生或者每年咁上下時間睇下報紙上個高登都知OCAMP唔意淫嘅野唔玩.再加上新生嘅埋堆心理,對於存心搵食嘅師兄嚟講OCAMP仲好過老蘭--唔洗錢,自動埋身,任揀.香港大學生高分低能唔係第一日知嘅事,遇到壞人唔識得叫救命,最後比人搞完就自己喊苦喊忽.大學自身咁放縱一班乳臭未乾嘅細路,然後話依個係學生嘅自由,佢地識諗?首先,你咁著重自由大學生係學校平反六四你點解要阻?其次,到底你係唔去管,定唔識點管?
入大學唔玩OCAMP就好似搞到走寶咁,就算玩嘅野再難頂,明知所謂組爸十個有七個係為獵食而嚟,每年都有一車車無知嘅港女大學生自動入營等待「寵幸」.社會對OCAMP咁反感唔會係空穴來風,出街食飯坐車都要忍你班痴線嘅大學生係公眾地方亂尻咁叫口號,忍你係人情,屌柒你就係道理.大學身為最高學府,眼見混亂營而當作不見係咪就係叫自由?搞OCAMP嘅組爸組媽們捫心自問真係想引導師弟妹去正確方向定係你間房?如果入大學就係為咗比人玩,比人當性工具,點解你一開始就唔去做雞呢?


text:
同好多上莊做嘅嘢,讀大學做嘅嘢一樣,咩嗌莊dem beat係幾乎徹底地無意義而on9的.但其實無意義同on9就正正係嗰個意義.正如世界各地軍訓要你摺到張被起角,正如香港消防餵新人個屎眼食蛋糕,就係無嘢搞搞鳩你囉,點吖,吓?
個說法通常都係話要消滅過剩係自我意識,等你知道個體(即係你)係完全無價值同無意義嘅,而整個組織(及掌權嘅仆街)先係絕對嘅.我其實認同人係要keep your ego in check,但對於哩類為做而做,同埋必定引發路西法效應嘅做法我非常有保留.
不如去掃下地執下垃圾洗下碗洗下廁所派下飯好過啦.
我上莊嗰陣都咁架啦,傳統吖嘛,係咁架啦.展示誠意吖嘛尊重吖嘛.咁樣就合理化咗好多on9嘢,即使啲嘢係違反常識,違反正常社會契約什至基本禮貌基本對人嘅尊重.好似國王的新衣咁,一開頭明明個撚個都睇到係無著衫嘅但無人敢出聲,如果唔係好彩有個死𡃁仔問國王你做咩咁on9,個個都會腦內補完最後變到真係相信國王有著衫.
不過又即使係咁,我都覺得因為香港無得當兵又無國民教育又做親義工都有專人服待,其實嗌莊dem beat係可以做下嘅--好小事啫比起用屎眼食蛋糕--如果係on9當有趣嘅話.你知道件事係on9嘅,但都頂硬上照做,做之餘重識笑重引埋隔離嗰個識一齊笑,其實係好有用嘅心態.而一個團隊一齊on9當有趣過係會強壯又係真嘅.
但如果on9到真心以為啲on9嘢同你嘅乜撚嘢熱誠態度尊重或者任何嘢有任何關係嘅話,咁就大撚鑊喇.一係蠢到無藥醫一係痴撚咗線,無架喇.
另外有嘢大學術語想講好耐,"com".如果厭communicate太長其實點解唔可以用個"傾"字呢, 一樣一個音節,而且唔會有人聽唔明㖭.同埋無啦啦做咩要用隻英文字,又唔係咩外來嘅嘢或者槪念,廣東話無字可以用.但其實都無所謂,我血唔係藍色,即使聽到人講van仔唔咬唇或者drop note屎都唔怕會有過敏反應唔舒服.而係我認我心邪我成日都聽咗做"哩個我未同我啲莊員cum過,要cum完先答到你","哦咁你哋cum晒先啦",極之令人分心.
題為編輯另擬
相關


text:
星期日同老公o既朋友一齊去行山,天氣o甘熱,唔可以行D太長o既路線,所以去o左之前蘋果介紹o既行山徑,由井欄樹去將軍澳寶琳o既小夏威夷徑,路程短,大約一個鐘路程,沿路大部份都有樹蔭,而且又有水,夏天行山o既好選擇呀!
搭去西貢o既Van仔,o係井欄樹落車,經行人隊道過馬路,沿澳頭村方向行去,一開始就見到有小溪流哩!
D水都幾清,生滿水草呀!
沿住小溪慢慢行
行無幾遠,就會見到呢條古舊o既引水道
o黎到呢o度,會見到叉路,差D行錯路哩!應該行左面o果條路先啱呀!
除o左有水,亦都有山呀!
o係山坡旁見到呢個石碑,但係唔知清平橋o係邊呀!
已倒塌o既水壩
由於呢排都落雨,地下有菁苔o既地方好滑呀!我一個唔小心,跣底o左哩!只係擦親少少,不過個相機袋就爛o左一忽仔,好彩o既係部相機無花o度呀!
再行無幾遠,就望到將軍澳嘞!
之後會見到分叉路,轉右就係去瀑布,轉左就係落山 ,o黎到當然一定要去睇o下瀑布啦!
呢排都落雨,啱啱行小夏威夷徑之前一日都仲有雨落,瀑布o既水好強勁呀!
睇完瀑布,行番去分叉路落山嘞!
呢日o果天好藍,落o左好多好多日雨,已經好耐無見過o甘好天呀!
落到o黎嘞!
跟住會見到呢個儲水池,以前係村民o既游泳池呀!
差不多4:30pm完成呢日o既路程嘞!


text:
今川義元
今川義元(1519年—1560年6月12號)係鎌倉八幡太郎源義家一系嘅名門望族,係個鍾意能劇,和歌之類事物,文武雙全嘅風雅大名.佢老豆係今川氏親,老母大婆壽桂尼,佢正室喺武田信虎個女定惠院.武田信玄,北條氏康嘅契兄弟.
童年[編輯]
佢細細個就出家,法號叫檀岳承芳(栴岳承芳),接受太原雪齋嘅教育.喺佢大阿哥今川氏輝瓜老襯嗰時還俗,喺太原雪齋幫拖平定花倉之亂之後揸莊繼承家業.所謂嘅花倉之亂,就係今川氏內部繼承人嘅爭鬥.今川氏親瓜老襯之前指定咗氏輝做佢繼承人,但係氏親同氏輝病瓜咗之後,今川氏嘅家督冇人做,所以氏親剩低嗰兩個仔,玄廣惠探同檀岳承芳就開始為咗爭取家督對立.今川家臣太原雪齋(崇孚)撐檀岳承芳,檀岳承芳班馬包圍玄廣惠探嘅居城花倉城,玄廣惠打輸仗自殺.檀岳承芳之後還俗,改名今川氏元,繼承家督.之後接受征夷大將軍足利義晴嘅偏諱改名叫今川義元.
當政時期[編輯]
今川義元揸莊之後,不斷同北條家,織田家爭鬥,而且勢力不斷擴大,又喺1554年訂立咗今川家,武田家同埋北條家嘅三國同盟,史稱善德寺三國同盟.今川義元個女駿河姬嫁咗畀武田晴信嘅大仔武田義信,北條氏康個女早川殿嫁咗畀今川義元個仔今川氏真.無耐之後,藉織田家攻擊松平家為名,今川義元先後喺小豆坂之戰同安祥城之戰做低咗織田信秀,將松平元康(德川家康)收做今川家嘅人質,運用松平元康(德川家康)控制住松平家,令到松平家嘅岡崎城成為今川義元嘅領土之一,最終今川家擁有埋駿河,遠江,三河嘅領地,成為東海大名.
今川義元做咗今川家督後,因為京都文化係佢嘅飛佛,所以佢將傳遞京都文化去關東地區視為使命.佢特登仿效同跟住京都入面華麗嘅王孫公卿,着直衣,戴立烏帽,搽黑牙,畫蟬眉,查脂粉,開詩會,甚至於戀童.今川義元特登興建嘅臨濟寺,只喺為咗利用駿府喺禪宗文化傳播中嘅地理優勢,嚟到滿足自己對臠童嘅癖好.亦因為咁,今川義元以京都文化做包裝嚟到戀童嘅行為影響到駿河人,搞到駿河人普遍將幾靚仔嘅細路仔送去臨濟寺去接受寺廟僧侶嘅調教同打扮,以求麻雀變鳳凰嘅可能[未記出處或無根據].
另外今川義元又為今川氏親嘅《今川假名目錄》追加咗制定,加咗啲睇重內政,名主層嘅組織化,強化對工商業者嘅管理,同埋建立交通制度之類嘅行政,並強調主從之間報恩嘅奉公關係.


text:
走堂,唔一定就係罷課
入正題之前,筆者我想講清楚咩叫罷課.罷課,就係走堂唔讀書,直至訴求達成為止.但係走堂唔算罷課.舉個例子:中共領袖之一嘅李克強去香港大學參加校慶,一班港大學生為咗對佢示威而走堂,只係走堂,而唔係罷課.但係,如果你話一班大學生為咗有普選,一直走堂,直到有普選為止,呢啲就係罷課啦.兩者嘅目的同樣值得支持同尊重,但係一個叫走堂,一個叫罷課,呢個就係走堂同罷課嘅分別.走堂,唔一定就係罷課.基於呢一個分別,呢次罷課必定失敗!
公義緊要過程序: 罷課要罷到訴求達成為止
呢次罷課最失敗,就係發起罷課嘅「學字頭」,即係學聯同埋學民思潮,兩者都程序上腦!家下張融之流嘅小人橫行,點樣出師人地都會抹黑你,偏偏學字頭就係糾纏於「罷課不罷學」,「罷課不罷學承諾書」呢啲程序上面,而唔諗下點樣罷課行公義.到底讀少陣書係咪會死?唔通張融之流嘅小人,會因為罷課學生無罷學,堅持學習,就唔批評罷課運動?少年,你太天真了!
喺程序公義入面,公義緊要過程序.程序,只係用嚟約束掌權者,等佢地都要問下「村民點諗」,從而令到社會有公義.以罷課迫使政府畀一個民主嘅選舉我地,等個選舉同社會都公義啲,點解要講咁多程序?程序上腦,結果咪就係改變唔到不公義.
我本人喺前面講過咩係罷課,入面有兩個要素,其一係走堂呢個動作,其二就係「直至訴求達成為止」.一開始就唔係「直至訴求達成為止」嘅罷課,有乜資格稱為罷課?有啲為偽罷課運動護航嘅人話:各大學生會都要向同學負責.係,學生會要向同學負責,但係依家學生會緊要啲定係普選緊要啲?學生會只要有足夠人手輪流辦公,維持運作,其他人無限期罷課,why not?學字頭以為抗爭一定要有個完結期限,限死咗幾時罷課到幾時,咪就係程序上腦囉!既然你依家都拎住把刀指住佢啦,我唔要求你割佢個人頭落嚟,但係行埋去劃佢一刀姐,點解唔做埋佢?
講到尾,咪又係借罷課™空殼公司招兵買馬!
至於學字頭成員乘機組成一大堆政改關注組™,就更加令人扯火.組織關注組去聚集學生,或者真係必要嘅.但係依家學字頭為咗罷課一日或者五日,而組成呢啲關注組™,從而獨攬罷課大旗,再將罷課學生吸納入去學字頭組織.講到尾,咪又係一堆罷課™空殼公司招兵買馬!
為咗普選,學字頭可唔可以再盡啲?
未開波就講明罷幾耐,咁嘅罷課係唔會有用.而呢一班所謂社運中堅嘅組織,人物,就係以唔持續嘅罷課去維持「可持續社運」模式.喂!為咗普選,學字頭可唔可以再盡啲?點解唔搞返場持續罷課,令社運唔使再持續!當我地能夠長期癱瘓學校,喺普選上面,共產黨點都要讓步.無奈搞罷課嘅學字頭村民「唔係咁諗」,但係呢班學字頭一定要為將會嚟到嘅失敗負上責任!
利申:我「被罷課」,但我唔會參加罷課運動,我係分裂「民主派」嘅罪人,共產黨最開心.
作者:南宮行


text:
喺數學,物理同埋工程學當中虛數單位標記為.虛數單位嘅發明傳到實數系統能夠延伸至到複數系統 .延伸嘅主要動機係因為有好多實係數多項式方程式無實數解.例如方程式就無實數解.但係假如我哋允許解答為虛數,噉樣呢個方程式以及所有嘅多項式方程式(參閱代數基本定理)就都會有解.
虛數單位 定義為二次方程式 嘅兩個解答中其中一個解答.呢個方程式又可等價表達為
- .
由於實數嘅平方絕對唔可能係負數,所以我們假設有咁樣嘅一個數目解答,幫佢設定一個符號 .有一點好重要嘅就係, 係一個定義明確 (well-defined) 嘅數學構造.
實數運算可以延伸至虛數同複數.當計算一個表達式嘅時候,只需要假設 係一個未知數,然後跟住 嘅定義,替代任何 嘅出現為 . 的更高整數冪數也可以替代為 , ,或 ,根據下面嘅方程式:
- ,
- ,
- .
一般嚟講有以下嘅公式:
-
-
-
-
i 嘅計算[編輯]
好多實數嘅運算都可以推廣到,例如指數,對數同埋三角函數.注意,爾尐都係複變函數入面嘅多值函數,使用嘅時候一定要注意揀嘅係黎曼面嘅邊一支,下面衹係列出咗其中一支嘅結果.
一個數嘅次方係:
-
一個數嘅次方根係:
-
以i 為底嘅對數係:
-
嘅餘弦係一個實數:
-
嘅正弦係一個純虛數:
-


text:
閃婚甩拖生仔小三 2016娛圈五大勁爆新聞
Sat Dec 10 2016 19:25:15 GMT+0800 (中國標準時間)
撰文︰Take it e時
2016年得返大半個月,即係表示好快就踏入新一年啦!回顧返今年娛樂圈,都有唔少勁爆嘅新聞,有人閃婚有人生仔都有人分手.趁今日,就同大家回顧下呢一年五大娛樂圈事件,睇下有幾勁爆啦!
舒淇馮德倫結婚
今年娛圈最爆嘅,一定係舒淇同馮德倫「閃婚」啦!兩位一直都冇承認過戀情,點知兩個人去到外地拍戲嘅時候,竟然心癮起跑咗去結婚,話嚟就嚟,不過一直俾人話剩女嘅舒淇搵到自己真愛,當然好多人戥佢哋開心啦!
▲唔係講笑,佢哋發聲明嘅時候,真係全城哄動.
鄧麗欣方力申分手
分手後一分鐘,唔知鄧麗欣方力申有冇後悔聲音呢?呢對金童玉女拍拖十年,原本大家都以為佢哋會有個完美結局,點知突然宣布分手!雖然Stephy喺社交網聲指係因了解而分手,不過外界就傳出其他分手原因,好似係Stephy有第三者,同埋迫婚不成咁.
▲佢哋兩個分手之後,各自接受傳媒訪問時都有激動落淚.
吳若希分手後生仔?
愛情可以好簡單,都可以好複雜!好似吳若希咁,今年7月頭就公開同澳門闊少男友Alex Ho嘅戀情,點知公開戀情兩個月後,又宣布分手!正當大家以為吳若希可以重新出發時,佢居然喺網上寫「我想休息一段時間」,疑似想退出娛圈,仲有傳佢有咗㖭!而近日,佢仲宣布自己有咗三個月,要做人媽媽啦!
▲之前吳若希先話想休息一段時間,估唔到係有咗.
明福俠降臨
黎明喺年頭開嘅4D演唱會,一改傳統喺中環海濱搞,除咗大爆金句「核心嘅外圍」之外,仲棒出一個明蝠俠喎!黎明以明蝠俠身份,不停喺網上拍片回答粉絲問題,到演唱會完咗之後,佢仲不停出現同大家傾計㖭!當大家都愛爆明蝠俠嘅時候,黎明居然宣布「一Book不能藏Two Face」,明蝠俠咁就離開Leon啦!
▲明蝠俠不知幾紅呀今年.
周焯華愛情事件簿
周焯華雖然有正印老婆Heidi,不過又同Mandy Lieu擦出愛火,三角戀沒完沒了.上年Mandy Lieu為洗米華誕下愛女,今年仲為佢生咗個仔,洗米華都不知幾開心,不過轉個頭又話周焯華根本未忘正印Heidi,仲公開唱情歌俾老婆聽咁,真係好複雜呀!
▲佢哋三個嘅戀愛,真係好難理解!
圖片:網上圖片
#閃婚#甩拖#生仔#小三#2016#娛圈#五大#勁爆#新聞#TakeItE時#熱話


text:
係高登,耐唔耐就會有人問飲食業有咩唔見得光嘅秘密,而好多曾經做過飲食業嘅巴絲就會入哂嚟好樂意咁分享佢嘅經歷比大家知.筆者曾經都係一間餐廳做過兩年兼職,所謂廚房嘅秘密其實都接觸唔少,廚房師傅食住煙炒菜其實唔出奇,跑馬日嘅午市晚市都好易出現「炒場」嘅情況.我曾經都聽過有朋友講佢自己嘅經歷,佢嘅經理應該係黑心界嘅精英,所作所為聽到我有段時間都唔敢再去果間連鎖店到食野.但係衰格嘅始終係少數人,只係咁啱比人爆左出嚟先令到大家都覺得全個飲食業都係咁嘅樣.飲食業,其實唔係想像中咁黑暗.
到底個客係咪永遠是對的,其實視乎當時你嘅身份:你做緊嘢,咪覺得多要求又黑面嘅客根本就係一個仆街;到你做客,唔覺唔覺就會做咗你心目中嘅仆街.「阻人放工尤如殺人父母」,一間餐廳十點鐘LAST ORDER,其實廚房睇情況可能九點半已經開始洗緊野.你九點十一衝入去叫個雲吞麵同生炒骨,然後同個侍應講「兩樣嘢好快姐」,但其實就要麵檔同隻鑊一齊加返水開返爐去煮你果兩味然後又洗過.做得廚房性格都會豪邁小小,咁一路煮一路問候你同你親人自然小不免,如果咁啱撞正師傅輸波輸馬心情唔好,咁你果兩味野都唔方會好食得去邊.至於會唔會加料依個問題我做果間就冇啦,最多係炸物跌咗落地一樣執返上黎比你.衛唔衛生?起碼我做咁耐未聽過有人因為咁而食物中毒先囉.
不過收工先有客嘅話唔止飲食,基本上咩打工仔都會唔鍾意.就算係賣衫都好啦,正常營業時間去到十點,但永遠都會有人十點之後仲試緊衫或者先決定去排隊比錢.雖然放工時間係十一點,之後係仲要執衫,但客愈遲走執衫數錢嘅時間就愈後,遲走嘅機會都愈大.如果你到十點仲要求多多話要換大個碼要件新嘅,入到個倉SALES咪一樣會好似廚房佬咁用三字經話你,然後搵件有小小甩線再包一包當新咁賣比你.仲有好多其它服務性行業都係咁樣做嘢,只不過係飲食業嘅野你要食落肚,所以你先覺得特別大鑊姐.但唔好唔記得如果佢地真係玩到咁大,你食完嘢唔舒服嘅話,你一搵食環間食鋪就有大把手尾跟.冇邊幾個打工仔會冒住冇咗份工既危險都要玩死你,最多咪對住碗麵打乞嚏.
所有打工仔但求都係做好哂野準時收工,雖然寫住十點鐘先LAST ORDER,但去到九點十一,你都見到佢地執緊個場洗緊地,有返小小同理心,就比人地早小小收工返屋企啦.你的確可以話「仲有五分鐘有咩理由唔比你食?」講道理你係啱嘅,但係咪成間餐廳都願意為你一個客而個個遲廿分鐘收工冇得早走?法律都不外乎人情,咪食住間廿四小時老麥先,聽日早啲再嚟幫襯,唔好搞到自己好似大陸人,以為有錢就大哂咁樣.而做樓面嘅,咪睇下廚房有邊個檔未收哂野,之後好聲好氣叫個客「不如揀乜乜乜食啦」,如果個客係都唔聽係要食其他野嘅,你咪到時先再黑面囉.
其實飲食業只係好真實咁反映返香港打工仔嘅心態,講黑暗邊夠政治圈,又黑金政治又被自殺咁.仲有娛樂圈陪瞓上位啊,空姐幫機師解決生理需要啊,黑警放蛇順便食霸王雞啊,醫生係手術室做做吓手術玩自拍之類,我覺得手指插落碗飯比起以上咁多樣野都算係小巫見大巫.真係咁擔心阻人收工會比人加料嘅,咪早小小去食,或者轉間開到兩三點嘅餐廳囉.


text:
So, i wasted 50 bp a while ago?
...
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF FFFFFUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUU UUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUU UUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUUU.
Well, still, it is a nice deal.
When is it going to change back to normal price?


text:
18世紀
1701年至1800年呢一段期間俾人叫做18世紀.呢個世紀注重嘅係「穩定」同「和諧」,同時亦係人類對自然探索嘅萌芽期.政治上,歐洲各國開始同中國,印度,重有土耳其進行小規模嘅通商貿易,重持續響東南亞同大洋州建立殖民據點.呢個時候多數嘅王權國家(如清,蒙兀兒帝國,法蘭西帝國,奧圖曼土耳其,奧地利帝國,俄羅斯帝國)正係響全盛時期,但民主思潮亦逐漸燃起,最終引發美國獨立戰爭同法國大革命,對後世影響深遠.學術上,西歐興起啟蒙運動,挑戰基督教教會嘅思想體系,令科學嘅成果感染到社會各個層面,而歐洲以外地區亦透過傳教同貿易嘅方式接觸呢股思潮,產生小規模嘅學術復興運動.
另外,由於商業需要,部分技術應運而生,成為工業革命嘅濫觴.而喺技術外,生產同管理方式響西歐逐漸發生改變:傳統世襲嘅學徒制逐漸被破壞,分工同工廠生產方式開始抬頭.
藝術同文化方面,追尋希臘同古羅馬風格嘅新古典主義盛行西方世界,重影響埋印度同中國嘅宮廷藝術.但同時,中國同大洋洲嘅文化物品流入歐洲,令西方世界嘅上流社會吹起非常表面嘅異國風.
目錄
重要事件,發展同成就[編輯]
- 工業革命開始
科學技術[編輯]
- 蒸汽機技術被改良同廣泛應用


text:
上到澳門利×夜總會,原先諗住搵番相熟經理招呼我,但係咁啱得咁蹺佢又放假,改由一位靚女媽咪幫我打點一切.對方知道我同經理熟,就拍晒心口話一定會介紹個溫柔體貼嘅囡囡畀我.又好,即管睇吓你有咩筍貨色先!
餵食波餅
等咗冇耐,就有一個瓜子口面嘅靚女行入嚟,笑容滿面咁話自己叫豆豆,我見佢笑得咁甜,就忍唔住同佢講吓有味笑話,阿妹見我口花花,即時攬住我撒嬌:「耶……玩人嘅,你好衰㗎!」跟住我嘅右臂就係咁狂食豆豆嘅波餅,搞到我立即投降認錯,兼夾自隊兩杯先至冧得掂佢.抽住水同豆豆談心嗰陣,佢突然問我信唔信緣分呢家嘢,我心諗唔係啩,出得嚟玩同我講緣分?乜唔係講金實際啲咩?阿妹見我面有難色,顯得有啲唔開心,估唔到呢條衰妹又幾鬼馬喎,係都要我氹,真係當正自己係我女友咁!
不經不覺,同豆豆喺K房都玩足成粒鐘,再咁浪漫落去,我皮費都唔少,於是我就同阿妹要求上房再玩過,對方見我露出一副極之期待嘅淫樣,當堂鬼咁雀躍,原來佢話自己都有啲忍唔住,想再進一步喎!嘿,佢早啲講我就唔使嘥咁多口水啦.正想同媽咪提出上房之際,豆豆又忽然㩒住我話未飲夠,柯打多半打自隊,呢個女人都幾麻煩!好,既然你咁鍾意飲,我決定同你劈過,等你飲得醉醉哋,話唔定上到床仲好玩!
上房繼續
半打話咁快就飲晒,但豆豆依然未夠皮,反而我就有啲醉,再咁落去,我怕陣間會不舉,都係唔玩喇!拿拿臨上房去馬.殊不知呢個時候媽咪入嚟,拎住支威士忌話要同我飲,呢鑊真「賴」嘢,為保面子,我點都要頂硬上.喺兩條女左右互隊下,呢次我真係醉,不過都仲好想曳曳,阿妹見到我差唔多冧,於是就拉咗我上房.
上到酒店房,嗰頭閂埋門,呢頭豆豆已經急不及待咁將身上所有障礙物完全解除,我亦趕快嚟個霸王卸甲,然後將佢成個人抱起放落床.經過一輪搜身後,我發現豆豆嘅皮膚唔單止夠白,仲好似BB咁滑不溜手,所以由佢塊面一直落到去腳板底,任何地方我都冇放過搜索清楚.玩到對大肉球時,更係唔捨得放手,搓圓又㩒扁,玩到不亦樂乎,而阿妹就叫到收唔到聲:「呀……噢……好爽呀!」梗係爽啦,以小弟出嚟玩咁多年嘅經驗,真係乜波都搓過,我可以大膽講句,我淨係幫你搓都可以令你有高潮!
再接再厲
或者因為先前嘅前奏,令豆豆對我完全解除戒心,話咁快就進入狀態,呢個時候阿妹再按捺不住,反客為主捉住我支大肉棒,問都唔問就開始套弄.有冇搞錯呀?又會咁好口技嘅,莫非豆豆最架勢嘅係吹奏?都係唔好諗咁多,好好享受一下好過!經過阿妹一輪吹奏後,我感覺到再長此下去,好快就會扯白旗投降,所以我就伸隻手向阿妹嘅敏感部位,然後用中指喺洞口邊徘徊.吹得正爽嘅豆豆畀我搞到突然縮一縮,呢個時候,終於輪到我採取主動,一個翻身騎喺阿妹身上,準備開波.
豆豆個桃源洞喺短短時間內已出現積水,佢仲捉實我支大鋼炮,希望我可以立即滿足佢,於是我立即提槍上馬,對準洞口之後,就狠狠推進,經過數百下衝刺,隨住豆豆嘅一聲大叫,我亦打咗個冷震,噢……爽呀!不過,轉個頭,阿妹又騎喺我身上,將頭先所做過嘅一切重新再嚟一次,等我抖陣回氣都得啩!
豆豆 Profile
三圍:34-24-34
強項:「簫」魂曲
興趣:睇戲


text:
係人都知搭國泰航空可以賺里數,而家匯豐有個兩個優惠,咁啱都可以買國泰機票賺到額外現金回贈或「獎賞錢」,咁就可以撈埋嚟造瀨尿牛丸,兩個優惠一齊賺.不過呢個優惠要用Apple Pay,所以都係iPhone用戶先玩到,Android機主唯有問屋企人借部iPhone嚟用下. 優惠簡介 首先講咗係邊兩個優惠先,一個係用國泰手機App經Apple Pay買機票,有簽賬獎賞.另一個係
平時吃喝玩樂,衣食住行都可以賺里數? 除咗直接買機票,其實仲可以用大新ANA香港白金Visa卡,簽賬賺里數換機票. 什麼是ANA信用卡? 「ANA香港白金Visa卡」係全日本空輸株式會社(全日空)同大新銀行合作推出嘅信用卡,專為身處香港嘅ANA會員提供服務. 申請開戶時,無需喺香港擁有任何信用記錄,而所有簽賬均由港幣結算
嚟到12月中,節日氣氛愈來愈濃厚喇.嚟緊嘅聖誕同新年非常接近,只係相差一個月,相信大家都會去外地旅遊.不過玩時玩,出發前記得買保險,少少錢就可保障自己,何樂而不為?最近留意到中國平安保險做緊優惠,如果於12月18日或之前在「優惠編號」中輸入「hkcard」,仲可以享受到半價優惠!加上有電影換票証換領同DimBuy淘寶及國際轉運現金優惠送㖭.而家一張戲飛都差唔多$100,但而家唔使$100就有2張戲
講起聖誕,會諗起落雪,不過香港咁熱,冇乜可能會落雪,要過白色聖誕都係要去外國.去得外國玩,自然要使錢,簽卡有回贈又可以賺里數,點解唔簽呢?今次就講下呢個聖誕有邊啲海外簽賬優惠,比較下邊個著數啲. 東亞 (須登記) 優惠期至:2017年2月28日 優惠: 以銀聯雙幣白金卡海外簽賬滿指定金額,可以額外現金回贈,每個賬戶額外回贈上限$500. 簽賬金額 / 額外現金
香港嘅聖誕,正常就十幾度,凍啲就得幾度,雪又唔會落,唔夠氣氛囉.地球另一邊嘅北歐就唔同了,芬蘭拉普蘭區嘅羅凡尼米(Rovaniemi)附近就有聖誕老人村,聖誕老人365日都喺度打躉等你哋去探佢,仲可以順利住埋玻璃屋睇極光,坐雪橇,乘破冰船等等,玩到凍死都值得. 聖誕老人村 挪威同瑞典等北歐國家都話聖誕老人住喺佢哋國境入面,唯有芬蘭拉普蘭區嘅羅凡尼米(Rovaniem
Asiamiles有同唔少酒店合作,入住夥伴酒店可以賺里數外,亦可以用里數去換取酒店住宿.依家AM同15間酒店做緊promotion,再幫你賺多啲里數!喺2016年12月1日至31日,只要你係15間參與酒店嘅會員,將手上酒店積分轉換里數,除咗得到既有轉換率嘅里數外,仲可以得到額外30%里數!例如Shangri-la旗下酒店會員,本來每一分酒店積分等於1AM,本來如果兌換3000酒店積分就可得300
香港人就一向儲開Asia Miles,咁日本人呢?就會儲呢個ANA(全日空) Miles,原因係ANA同好多公司合作,儲里數速度係非常之快!!成日去日本嘅人可能已經喺唔知道嘅情況下儲到幾張機票可以拎但又無去儲,搞到失去拎免費機票嘅機會!機長喺香港正常消費洗用都可以二年儲到3-4張.所以經常去日本嘅朋友~至少要有個ANA Account傍身呀! 儲ANA里數有幾個方法,航空
臨到年尾,除咗準備去旅行之外,仲要睇睇自己信用卡積分點計,溝埋做優惠啦.依家東亞銀行就同HK Express嘅reward-U合作,推出三樣優惠,點都有款係適合你嘅. 第一項優惠,由即日至17年2月28號,東亞銀行信用卡可以兌換reward積分.登記咗BEA飛行里數獎賞嘅客戶可以憑一個獎分換兩個reward-U積分,難得雙倍!而喺3月1號開始,都仍然可以將獎分換為reward-U
每次有短假期或者星期五請假而連放幾日嘅時候,好多人都會揀去台灣,貪佢多景睇,多嘢食又平.當中,花蓮呢個地方聽就聽得多,不過去就比較麻煩.以往只能夠喺台灣搭車或搭內陸機去,依家HK Express(香港快運航空)就推出香港至花蓮來回直航,仲係全港首間航空公司有呢條航線. 為咗慶祝有新航線,HK Express特別推出優惠促銷,去花蓮單程只需要港幣$96,簡直係全港最平,
好多人都好鍾意去日本,一年去幾次大有人在.去得日本,梗會盡情掃貨,坐傳統航空公司包寄艙行李,又包飛機餐,舒舒服服又隨時抵坐過廉航.就好似ANA咁,經濟艙包兩件23kg寄艙行李,大把Quota入貨.除咗直接買機票,仲可以用大新ANA香港白金Visa卡,簽賬賺里數換機票. 17,000里數換日本機票 ANA Mileage Club將唔同目的地分做唔同區域,例如日本就係Zo
儲里數換機票,免咗機票錢淨係畀稅自然慳好多,其實直接買里數換機票,都可以慳到錢.英國航空Executive Club間唔中就會做緊限時優惠,今次買Avios額外送多50%,買完再換商務艙機票,可以慳到成$10,000有多㗎! 買Avios送多50% 呢個Avios優惠由11月30號做到12月5號,去英航Executive Club網站買Avios會送多50%,即係話,買
去旅行係離開香港,但始終都離唔開互聯網.上網搵地圖,搵食,搵景點,有得上網方便好多,唔通大街大巷打開成米長嘅地圖咩?咩年代呀?仲有要上面書同Instagram曬命呢?所以去旅行,為咗解決上網問題,唔少人都會租隻Wi-Fi蛋,但租間公司嘅蛋好呢?令次就等筆者教大家啦. ▼有Wi-Fi蛋,咁喺外地就可以上網啦. sim卡數據易用爆 &n


text:
扫码下载
扫码下载
得知紅姑老公朱家鼎離世 ,一直都好有感觸.
点解恩愛夫妻就係?唔可以白頭到老? 又令我諗起另一對三毛同荷西. 三毛講過, 每當有一對神仙眷侶, 上天都会覺得好奇, 点解佢哋可以咁恩愛, 所以会先收番一个 攞嚟仔細睇吓.
張堅庭話當年紅姑聰明 ,無揀嗰D所謂嘅富豪, 而係揀咗深愛佢嘅朱家鼎 .我弟日揀老公都一定係呢个標準為首要 ,一定要深愛我, 懂得我, 懂得点樣去愛我.
一路以嚟 ,我交嘅男朋友都唔係特別叻, 特別有錢嘅人. 以前仲好D, 但而家年紀愈大, 要開始考慮將來 ,D長輩就会開始哦我, 話以我可以揾D好D嘅男朋友 (好D aka 有錢有才有事业嗰D). 我一聽到D咁膚淺嘅話, 就好唔like-ky, 但礙於佢哋係長輩, 又唔好直接駁佢哋咀, 只有陪笑嘅份, 鬱悶呀!
大佬呀 我夠知有錢有才有事业嗰D男人好咯, 但有無咁啱俾我遇到个有錢有才有事业人哋又鈡意我我又鈡意佢嗰D先?我交往過嘅男朋友, 雖然稱唔上咩人中龍鳳, 但佢哋都係好善良温柔嘅人, 佢哋都好懂得欣賞我嘅優点, 寬宏咁包容我嘅缺点, 真心咁樣愛我 ,痛錫我. 對我嚟講 ,我覺得咁樣先係最重要嘅. 一个人再有錢有才有事业, 如果佢唔能夠真心真意咁愛我, 咁佢一切嘅優点 ,都與我無關.
咁係咪即係有情飲水飽呢?梗係唔係啦!呢D係不負責任嘅說話. 作為男人, 就唔應該令自己既女人受苦, 憂柴憂米 .一个男人若果係真心愛你的話, 自然会盡一切努力 ,俾最好嘅嘢你. 我同一般女人一樣, 希望自已嘅男人比自已强, 令我有可以依靠嘅感覺. 佢唔需要好有錢, 但一定要有上進心, 有能力. 作為一个女人, 你必須要 admire呢个男人, 先可以嫁俾佢.
网易公司版权所有 ©1997-2017


text:
蝠鼠
蝠鼠[1],又叫飛鼠[2],家陣科學上叫蝙蝠,係對翼手目動物嘅統稱,翼手目係哺乳動物中僅次於囓齒目動物嘅第二大種群,而加一共有 19 個科 185 個屬 962 個品種,除咗極地同海洋中一啲島嶼外,分佈遍全世界.翼手目動物嘅四肢同尾之間覆蓋着薄而堅韌嘅皮質膜,可以好似雀仔咁拍翼飛行,呢一點係其他任何哺乳動物都冇嘅,為咗適應飛行生活,翼手目動物進化出一啲其他種群所唔具備嘅特徵,呢啲特徵包括特化伸長嘅指骨同鏈接期間嘅皮質翼膜,前肢拇指同後肢各趾均具爪可以抓住啲嘢,發達嘅胸骨進化出類似雀仔嘅龍骨突,可以畀胸肌多啲位生大啲,同發達嘅聽覺等等.
特徵同習性[編輯]
夜間活動,通常為群體活動,可達百萬隻,有啲溫帶地區嘅種類響冬季前會有遷徒嘅行為,主要住響洞穴,樹窿,森林裏面,一年繁殖一次,懷胎大約 2 - 6 個月,一次生一胎.
分類[編輯]
翼手目可以分為兩個亞目:大蝙蝠亞目同小蝙蝠亞目.前者體形較大,多數以水果做嘢食,例如出名嘅狐蝙,翼展開可長達 90 厘米咁大;後者體形遠較前者細隻,多以昆蟲做嘢食.
大蝙蝠亞目嘅種類眼大,主要以花,果實做食物;小蝙蝠亞目體型同眼較大蝙蝠亞目細,以昆蟲,血,小動物,果實,花做食物.
蝙蝠科係小蝙蝠亞目下面嘅一科,約有 300 幾種.
中藥用[編輯]
夜明砂係中藥嘅一種,原名天鼠屎,生藥係蝙蝠屎,具有清肝熱,散瘀血嘅功效,可治夜盲症.
蝙蝠同雷達[編輯]
翼手目動物多響夜晚活動,佢哋主要依靠發出超聲波嘅回聲嚟定位,呢種定位機制係發明雷達嘅基礎.
蝙蝠同人類文化[編輯]
- 由於蝙蝠嘅(蝠)字同福氣嘅(福)字諧音,因此響中華文化度,蝙蝠係幸福,福氣嘅象徵,蝙蝠嘅造型亦經常出現喺好多中華傳統圖案中,例如「五福捧壽」就係五個藝術化嘅蝙蝠造型圍住一個「壽」字圖案.而當舖嘅招牌就有「蝠鼠吊金錢」嘅圖.
- 在西方文化中蝙蝠係邪惡嘅象徵,由於佢地醜樣,日頭匿埋,夜晚先出動,所以有人認為蝙蝠係吸血鬼嘅化身,進而有人認為蝙蝠都係以吸血為生嘅邪惡動物,但實際上蝙蝠大多食昆蟲,生果為生,只有極個別嘅物種靠吸血為生.


text:
三菱Aero Ace係三菱Fuso出嘅一個大型單層觀光及長途客車系列,用無大樑式設計,氣墊懸掛同埋配後置引擎.
前史–三菱MS[編輯]
三菱MS系列早喺1974年面世,一開始就係用氣墊懸掛.首先出現嘅係按照國鐵巴士(国鉄バス)規格(即係國鐵專用型式)而設計嘅MS504.
到咗1976年,三菱出MS512同埋MS513,佢哋喺1977年取代上一代嘅B806,B905,B906同埋B907系列.三菱喺1980年推出第二代MS系列,包括MS613同埋MS615.
生產史[編輯]
1982年,三菱推出第三代MS系列,並將佢稱為Aero Bus.初代Aero系列客車出現過多個版本:標準車身(Standard-decker)同埋高車身(Hi-decker)版叫Aero Bus,頭軸上面車頂向車頭斜落去嘅超高車身版(Super hi-decker)叫Super Aero I,幾乎平頂嘅超高車身版叫Super Aero II,超高車身(由吳羽/新吳羽,即係家下嘅三菱Fuso巴士製造出車身)而司機位整到好低嘅叫Aero Queen K同埋輕啲兼矮少少嘅Aero Queen K II,三軸超高車身版叫Aero Queen(後來改叫Aero Queen W).另外三菱喺1980年代中建基於Aero系列設計出最後一款國鐵專用型式客車.
1980年代尾出現新版超高車身嘅Aero Queen M同埋Aero Queen MV(兩塊擋風玻璃,司機位整到好低),另外亦有新版高車身嘅Aero Bus Hi-Decker M.
1992年,三菱推出第二代Aero系列客車,三菱同埋新吳羽車身設計統一咗.標準車身同埋高車身版叫Aero Bus;至於超高車身版,一塊過擋風玻璃嘅叫Aero Queen I,司機位整到好低嘅叫Aero Queen II,而司機位整到好低兼設喺車廂地台下面嘅就叫Aero Queen III(1993-2005年出).1993年,三菱推出新一代MM並將佢嘅客車版本列入Aero Bus系列之內.
2007年,三菱推出第三代Aero系列客車,高車身版個名由Aero Bus改為Aero Ace,而超高車身版就繼續叫Aero Queen.2007年起Nissan Diesel同埋三菱Fuso之間嘅OEM供應協議生效,三菱Fuso亦開始出Aero Ace同埋Aero Queen畀Nissan Diesel賣:Nissan Diesel賣嘅Aero Ace稱為Space Arrow A,而Aero Queen就稱為Space Wing A.
2010年10月,三菱Fuso同埋UD Trucks(前Nissan Diesel)合併巴士生產嘅計畫宣佈玩完,而落實咗四年嘅OEM供應協議亦都冇埋.UD Space Arrow A同埋Space Wing A嘅生產維持到大概2011年.
型號一覽[編輯]
Aero Bus MS/Super Aero MS/Aero Queen MS/Aero Ace MS/Aero Queen MU
出面網頁[編輯]


text:
燒嘢食
燒嘢食(Barbecue,又叫BBQ)係煮食方法一種,通常指直接用火燒啲嘢食,令到啲嘢由生變成熟,中國大陸亦有人叫「烤肉」.呢個係好原始嘅煮食方法,比生食飲血進步少少.燒嘢食唔同煎,炒,炸等等方法,嘢食通常唔會放晌任何兜形器皿上面嚟煮,而係用好長嘅叉拮住啲嘢伸出去火上面直接燒,所以燒嘢食一定唔得無叉用.
隨住時代進步,加埋各地文化加鹽加醋,燒嘢食呢一門歷史悠久嘅玩意,喺各地開枝散葉,變出好多花臣.本質亦由幾億年前淨係應付日常所需,變成家下嘅搵錢活動,交際應酬,朋友聚舊,具備多樣功能.
燒嘢食最麻煩同最要求技巧嘅步驟係透爐,而最擇使就係落雨,無叉用同埋有食齋嘅人參與.不過隨住現代化同商業化嘅燒嘢食模式興起,加上燒啲嘢食越嚟越五花八門,呢四種問題已經基本得到解決.
燒好嘅嘢食最好自己食,同廣東人講「燒畀你㗎」好唔老黎.
古今分別[編輯]
之前[編輯]
當人類重係晌捕獵同採摘野果充飢嘅時代,一切幾乎都係即食.士多啤梨蘋果橙係,飛禽走獸殺咗返嚟都係生食,停留晌茹毛飲血嘅階段.當人類發現鑽木可以取火,就開始利用火嚟改善生活,好似照明,取暖以及煮食等等.由於冇任何裝嘢嘅砂煲罎罉,一切都係用手又或者用樹枝代手去做.搵啲柴同葉返嚟去起火,用樹枝木棍直接拮住啲啱啱打返嚟嘅豬牛羊等等肉類,直接同火接觸,燒到佢出煙變色熟晒,食得,就係古代嘅燒烤,其實同家陣三五成群郊野燒嘢食好似,不過用具同玩法當然先進好多.
而家[編輯]
今時今日,燒嘢食唔再係醫肚咁簡單.燒嘢食成為飲食業中其中一門最撈得起嘅生意.世界各地發展出好多具備當地風格,各有所長嘅燒烤類型.韓燒,港式燒味,東南亞串燒等等都好受大眾歡迎.而且,古代燒烤通常一個人搞掂,為滿足生存必需充飢,食完就算.家陣啲人燒嘢食啱啱相反,一個人無論去郊外定係入餐廳燒嘢食都唔常見,因為除咗醫肚,好多時喺為咗聯誼,係人類社會一種人際交流活動.都市人會約埋去燒烤餐廳唰餐勁,鄉郊居民會叫埋鄰居老友嚟開個燒烤大會,邊食邊吹水,都見到燒嘢食呢件事晌現代嘅轉變同功能轉換.有得食有得玩有意義,一舉幾得.
燒嘢食用嘅嘢[編輯]
火:燒嘢食梗係要起火.一般郊遊/沙灘,又或者街邊串燒檔,用燒烤爐燒嘢食都係用炭.起火過程叫透爐或者起爐,並唔簡單,好講透爐條友學藝精唔精.餐廳就方便得多,燒嘢食甚至唔再一定見到火.利用電或煤氣爐加熱鐵板,一樣可以整熟板上食物.呢種方法多見於韓燒.
架生:露天燒烤一般係用燒烤叉,晌燒嘢食之前用水洗或插沙,之後燒一燒,再用紙抹,作為清潔程序.坐地式燒烤爐則用長鐵夾,放嘢食晌烤架燒,之後直接分畀食客.用嚟食嘅架生都係嗰堆木筷子膠刀叉同手,裝嘢食不外乎紙碟同膠碗.
各地燒嘢食用咗好多唔同嘅架生,港式燒乳豬用大鐵鈎,都係因應件嘢食大細而發展出嚟.
燒:直接叉住嚟燒.差唔多食得嗰陣,有人鍾意加蜜糖或者燒烤醬,帶出食物香味.有一門方法會用錫紙包住金菇牛肉,番薯粟米等等要耐啲先食得嘅嘢放晌炭執邊煨同烘,大概到中段開封就食得.不過由於火力大細好難控制,好多時拆開嗰陣啲嘢食都燶晒.錫紙包燒法一般會落較多料,好似豉油,蒜頭,BBQ醬等等以前唔會出現晌燒烤爐嘅醬.有另外一啲方法會將食物用半個人咁高嘅鐵叉拮起,然後晌啲火隔離係咁轉,都係要令每一部份嘅肉均勻變熟.
嘢食:香腸,牛/豬/魚/蝦等等種類嘅丸幾乎必定出現.其他生肉例如雞翼,牛/雞/豬/羊扒,魚蝦都係大眾選擇.一般街邊肉食店都有啲醃好晒,買嚟可以即燒嘅肉食.非肉食類嘢食通常有麵包,棉花糖,粟米,番薯,冬菇等等.菜少見啲.
餐廳以開放自助嘅形式任揀任攞,食物選擇都係大同小異.
水:有嘢食無嘢飲點得,想渴死咩.而食飽之後執嘢又可以來淋熄爐火.
燒嘢食地方[編輯]
歐美嘅人經常會晌屋企個花園度搞燒嘢食,叫埋三五知己隔離鄰舍一齊嚟聯誼.由於地方大,十幾廿人邊食邊玩邊吹水,悠悠閒閒過個歡樂下晝,非常寫意.
好似香港呢啲太細嘅地方,搵個後園燒嘢食唔係咁容易.唔少私人樓個天台都畀住客租嚟燒嘢食,而政府晌唔少沙灘同郊野公園都整咗好多石造嘅燒烤爐,畀市民燒嘢食.市民拎齊架生,先到先得,等到個爐就有得你燒.大時大節,免費爐例必供不應求.有啲有公眾爐嘅地方會有私人營業嘅燒烤檔,齋提供鐵架爐租畀人,不過收費幾揦脷,大節日更加會坐地起價,比閒日高一到兩倍不等,重要限制時間.
近年有新興燒烤樂園湧現,晌一啲位置離市區幾遠,但係風景幾正嘅地方開設一大個燒烤場.裏面提供所有嘢食同架生,重有玩嘅嘢,好似足球直播,麻雀耍樂等等,畀錢就有得玩有得食,成為好多家庭聚會或者集體活動嘅去處.
串燒好味抵食,晌各地嘅露天市集或食街都見到串燒檔開到成行成市.串燒流行令到市區任何一條街邊都變成燒嘢食嘅地方.
晌露天地方燒嘢食,好處係啲煙可以自然散走,唔會搞到一陣味.不過時下好多餐廳經營各國嘅燒烤菜,令到燒嘢食可以登堂入室.食客可以嘆住冷氣,自己一邊燒一燒食,又或者職員燒,顧客食.燒嘢食經已唔再一定搞到周身汗污糟邋遢,而係一年四季都可以舒舒服服.燒烤餐廳較常見係做韓燒,皆因佔地唔多,一個場可以開多幾圍.而且晌鐵板中間放個爐做埋打甂爐更係越嚟越普遍,令食客有雙重嘅享受.
資料[編輯]
- 香港燒烤露營指南,李日陽,萬里機構 ISBN 962-14-2347-3
連結[編輯]
- 短線遊:郊野公園BBQ唔使帶炭 壹蘋果網絡
- 港式燒烤(英文)
- 港式燒烤嘅樂趣(英文)
- 港台中秋小不同


text:
舊石器時代
人學識製造工具[編輯]
人進化自類人猿,關於人嘅起源,有非洲起源說——人發源自非洲,然後遷徙到其他大洲,亦有話人係多地獨自起源同進化嘅,但無論如何,人之所以可以遍佈全世界,從熱帶雨林到北極雪地,在於人有智力,可以運用材料,工具令自己適應當地環境,唔使進化,甚至可以改變環境來適應自己.
人學識製造工具,係人類文明開端,係地球歷史飛躍,因為之前係睇生物基因適唔適應到環境變化,而家就係人類活動改變生存狀況.
當時嘅人發明咗石刀技術,從石心壓制出長而鋒利嘅薄片作為石刀,用嚟整其他材質嘅工具,以及製作工具嘅工具.其他材質可以係獸骨,木頭.
發明[編輯]
據考古出土,當時製作出嘅工具有長矛等武器,亦都有好似刮刀等加工器.當時嘅人識得運用拋射現象,於是識得喺繩頭綁嚿大石去捉野牛等動物,亦都發明咗投石器,投茅器,弓箭等拋射工具.呢啲發明初時好粗糙,但後來不斷改進,就成為火器發明之前威力最大嘅冷兵器.
舊石器時代晚期有其他發明,比如用骨,象牙整嘅錐,針,扣,甚至有鈕,即係話人學識咗整合身嘅衫.雖然舊石器晚期嘅技術發展得比100萬年前嘅初期進步好多,但依然好原始.
社會[編輯]
嗰陣時嘅社會主要係部落,重未產生有專職領導嘅政治機構.啲部落大多係自治,以血緣關係成為一族,估計啲部落人口20到50人左右,因為未有農業,食物係源自採集,狩獵等,所以養得人唔多,不過如果一個地方食物來源豐富嘅話,部落人口就多啲.
當時未產生政治,雖然有阿頭,不過阿頭權力唔大,當時未有由制度確立,眾人公認嘅強制權力,啲人未能將個人或集體意志強加他人.啲阿頭嘅產生源於部落需要:識拜祭儀式嘅老人成為司儀,狩獵能力高強嘅後生做狩獵隊長.領袖唔係用權力,而用自身影響去完成職責.
當時人同人嘅關係好親密,因為部落內都係親戚,有咩事都會互相照應.同時人同人之間完全平等,每個人都有公認嘅義務同報酬.雖然無人確定到自己前景,但並冇因此憂慮或者彼此疏遠.舊石器時代嘅人可以成為「完全嘅人」,而且完全程度係自農業產生後未曾接近過嘅(相對到現代,就有哲學所講嘅「人嘅異化」).
部落之間可能會因為個人世仇或者爭地盤而有打鬥,不過因為舊石器時代生產水平低,而戰爭需要物力人力投入,所以當時打鬥規模唔大,直到後來農業產生,大規模戰亂先至出現.
兩性關係[編輯]
當時係有一夫多妻,不過極少.呢段時期嘅兩性關係比之後任何時候平等.原因係男人同女人對部落嘅貢獻係同等嘅:男人負責狩獵,保衛,而女人生兒養女,並提供大部份食物——男人狩獵嘅肉食固然好好,但大部份食物來自女人喺部落附近採集嘅蔬菜瓜果,易捉嘅小動物.而之後農業出現,男人因為好力成為耕作等生產嘅主要勞力,於是女人因為貢獻唔對等逐漸成為「第二性」.
飲食[編輯]
今時今日,人對舊石器時代人類飲食嘅認識來自對人屎化石嘅研究同現存部落食嘅嘢.
嗰時人類食嘅嘢種類非常之多,可以講係乜都食,食得就食,包括現代人覺得核突嘅嘢,比如曱甴等蟲類.而佢哋對住嘅周邊極其熟悉,知道附近有咩種類嘅生物,邊啲食得,邊啲有毒,邊啲有除食用價值外嘅其他用處(如醫藥等).
正因為乜都食,所以好難有饑荒,唔似得農業後嘅人類,因為農業中嘅作物,牲畜相比原始人食嘅品種少好多,一旦遇災,失收減產,就有饑荒之虞,而原始人食嘅嘢類型太多,好難話咁多品種嘅事物同時欠缺.災年中農民去挖樹根樹皮,食野外動物等捱過饑荒,就係學似原始時代人嘅飲食.
世界觀同宗教[編輯]
原始人對世界嘅睇法係世界唔會變,過去同將來一樣,冇發展概念,亦唔會質疑現有規矩,習俗.原始人覺得,天地萬物,包括佢自身,佢哋嘅文化以及住所,都係一早就創造出來,而且肯定會一成不變延續到無窮未來.睇下各民族創世神話,就會發覺有一個共同點:一切都搞掂曬,先人定落規矩,教落技藝.比如中國有神農嘗百草,倉頡造字;聖經話一切嘢都喺上帝創世時定好曬.
原始人對周邊非常瞭解,但佢哋對自然界嘅情況係知其然而不知所以然,一遇到如洪水,旱災等就唔知咩緣由,就寄託於超自然.所以原始部落巫術風行,認為巫師有超自然能力,可以消災化難;獻祭儀式亦好多,以為可以祈求超自然為佢哋轉運;圖騰崇拜,以為以某種動植物或者神物做偶像就可以化兇.
因為舊石器時代生產水平低,日後等級森嚴嘅僧侶集團都供養唔起,所以未產生可以凝聚社會嘅神學,宗教未作為一種控制社會嘅工具.啲人對神嘅概念蒙查查,比較多係私人幻想.
藝術[編輯]
嗰時嘅藝術主要係岩洞壁畫.內容大多係狩獵場面.有一個現象,亦同啲人嘅迷信相關:原始人一般住山窿口附近,但啲壁畫大多畫喺山窿深處,最暗最危險嘅地方,往往唔同嘅畫作相互重疊,亦就係話,畫畫人未諗過要保存作品.對此解釋係,啲人畫畫,係覺得山窿深處有超自然力,畫啲狩獵場面就有幫助狩獵嘅魔力.相當於家下嘅許願樹.
歷史遺產[編輯]
雖然話舊石器時代好原始,但奠定咗人類文明嘅基石.舊石器時代人類獲得嘅知識至今係基本知識乃至係生活所需嘅常識.實際上原始人嘅知識就已經非常豐富,比如對居地瞭如指掌,對動植物品種及利用價值嘅知識,製作使用工具嘅知識等等.
嗰時已經奠定今日嘅烹調技術,比如原始人識用火灶,用石板燒烤,極地嘅寒冷可以保存食物,其他地方可以用風乾或者用油脂保存食材等.實際上,舊石器時代嘅人來到現代,除咗諸如煤氣,電器等現代工具,廚房嘅嘢佢都會好熟悉.
醫藥上亦累積唔少,雖然有時啲人以為巫術可以醫病,但醫療技術都識啲,比如曉得夾板可以續斷肢,識得用止血帶繃帶敷藥,知道灌腸同放血係療術.
乃至原始人識得天文,可以劃分星座.波利尼西亞人嗰時已掌握航海,借此遷徙到太平洋各島.
落後同轉型[編輯]
雖然舊石器時代嘅社會人際關係好親密,但亦好壓抑人.個人完全聽命於部落.部落睇成係一條無窮無盡嘅隊伍,隊伍由死者,生者,未降世者組成,受神靈福佑.個人完全屬於呢條隊伍,雖然話啲人唔覺得自己嘅人生綁住喺上面,覺得自己係參加咗條隊,不過正因為噉,令舊石器時代發展緩滯————啲人唔諗住改變一切,唔反傳統.實際上一啲部落會殺死唔按傳統生活嘅人.
不但殺死反傳統嘅人,喺食物短缺時,會殺嬰,老人,孱人.無部落可以永久據於一地,始終食物有限,而人口會增長,於是就要遷徙,因此為咗遷徙就要削減.人口增長亦緩慢,因為環境嘅人口承載量好有限,當時人口密度每平方公里先得一個人.
所以舊石器時代後,農業出現,進入新石器時代,好快農業生產就取代咗狩獵採集嘅生活方式,今日得返無法開展農業嘅地方依然保留原始生活.因為農業生產食物可以養更多人,而為咗養更多人,就要開更多耕地,於是就會去原始部落地區開荒,令原始部落接觸到並轉型到農業生活.
註[編輯]
- ↑ 呢個係美國英文串法.英國英文串法係Palaeolithic Age.
參考[編輯]
- L.S.Stavrianos《全球通史》第7版上冊,北京大學出版社 ISBN 0-13-923897-2


text:
(又到新一年!)話你知日本人「5大必做新年習俗」!
新嘅一年話咁快又到,為咗迎接新嘅一年,香港人喺年末就已經開始忙到爆炸,又執屋又要約朋友去倒數,忙到個假轉眼就過咗.香港咁忙,原來日本都不相伯仲,為迎接新嘅一年有勁多野要做.以下係日本人5大必做新年習俗,如果有機會年頭去日本,不妨行吓當地超市睇吓極精美嘅賀年食品,同去吓神社行返轉為自己新嘅一年祈福!
習俗一:擺放門松
門松唔單止係一個裝飾,仲係用嚟迎接神明嘅到來.喺1月1日到1月7日期間,日本人會將門松放喺門口,年神就會附喺年松上面,而如果要去神社進行初次參拜,亦要喺呢段時間之內進行.
習俗二:派利是
日本人同我地一樣都會派利是,佢地嘅利是叫「御年玉(OTOSHIDAMA)」,不過個利是封顏色就同香港幾大分別,我地以紅色同金色為主,佢地就咩色都有,仲超靚添!所以如果有機會年末去日本,記住買多啲返香港,收到嗰個實唔捨得掉!
習俗三:去神社參拜
喺1月1日到1月7日俗稱「松之內」嘅呢幾日,日本人會去神社進行初次參拜,仲會喺繪馬上寫上今次願望同目標,跟住可以買支象徵吉祥嘅「破魔矢」,祈求嚟緊一整年都可以平安幸福.
習俗四:寫賀年卡
賀年卡即係日本人口中嘅「年賀狀」,用嚟寫祝福語之外更加係用嚟感謝對方喺去年對自己嘅照顧.日本嘅郵局非常之貼心,會講到明幾時會開始收集同幾時寄出,咁就保証就算早咗幾日寄出,對方都唔會過早收到,好似今年,12月15號就開始收集,12月25日先一次過送出.不過而家科技咁先進,好多人已經以電子年賀狀取代一般郵寄.
習俗五:食新年飯
日本人同我地一樣都極度重視新年第一餐飯,我地鍾意整哂九大簋圍住齊齊食,日本人就鍾意一人一兜好精美咁食,有時喺超市或餐廳行過見到「御節料理」就係佢地嘅新年飯啦!不過比起出去買,更多家庭鍾意自己整,佢地通常新年前就要準備好食物,當中選用嘅食材都係有特別意思㗎!
魚干仔:以前農家會將魚仔灑喺田度當肥料,所以魚干仔有五穀豐收嘅意思
大蝦:彎曲嘅大蝦寓意長壽
蓮藕:蓮藕上有好多窿窿,象徵可以透視未來,前途一片光明
魚卵:魚卵通常都唔會一兩粒咁上,無數嘅魚卵有兒孫滿堂,家運亨昌嘅意思
昆布卷:昆布嘅日文同開心「こぶ」同音,寓意食咗昆布卷嚟緊一整年都可以開開心心
黑豆:黑豆嘅日文同勤奮「マメ」同音,寓意新嘅一年可以認真勤奮地過每一日
祝大家新年快樂,恭喜發財,年年有餘,五福臨門,財源廣進,大吉大利,步步高升,心想事成,萬事如意, 龍馬精神,年年加人工,日日準時收工,恭喜恭喜!


text:
超級英雄
超級英雄(Superhero)係幻想出嚟嘅英雄角色.唔少地方都有佢哋嘅超級英雄,但因為文化唔同,所以超級英雄分成幾種地區嘅類別.
美國[編輯]
美國嘅超級英雄多數都着緊身衣,以凸顯肌肉,好似超人,美國隊長等,但都有啲唔着緊身衣嘅,好似變形俠醫,雷神奇俠等.女嘅就多數着短袖嘅緊身衣,以凸顯身材,好似She-hulk同Wonder Woman等,亦都有啲會好似Spider-woman同Scarlet Witch咁樣着長袖嘅.
美國嘅超級英雄分三類:
多數超級英雄都係後天超能力者,而冇超能力者就多數用高科技裝備或後天訓練彌補先天不足.用高科技裝備嘅超級英雄嘅例子有鐵甲奇俠,佢發明唔同嘅裝甲嚟對付唔同嘅敵人,例如發明過Hulkbuster嚟對付變形俠醫同Thorbuster嚟對付過雷神奇俠.而後天訓練嘅超級英雄就如鷹眼,透過訓練箭術同武術成為超級英雄.又用高科技裝備同後天訓練嘅超級英雄就例如蝙蝠俠,用高科技裝備同靈巧嘅身手成為超級英雄.
美國嘅超級英雄多數住喺同一個世界,例如驚奇漫畫嘅正統世界係Earth-616.
美國嘅超級英雄鍾意講力量,例如超人至少有1,000,000噸嘅力量.
日本[編輯]
日本嘅超級英雄多數都係靠「變身」獲得超能力,好似幪面超人或戰隊之類.
有啲日本嘅超級英雄都鍾意講力量,好似幪面超人嘅拳擊力係3噸咁.


text:
是咁的,世界上最遠嘅距離,有人覺得係追唔到女神,有人覺得六合彩中曬隔離,但係希治閣就覺得,係訂左隻Game但係未到,而同一時間你又見到全世界都玩緊,仲要被老總日日叫我寫有關嗰隻遊戲嘅新聞.不過皇天不負有心人,希治閣喺外國訂嘅《鬥陣特攻》典藏版終於到貨,今日就同大家分享下入面有乜野.
美國Amazon 用左4日先將呢件有10kg嘅貨運到香港,希治閣自己都買過暴雪旗下其他遊戲嘅典藏版,不過講真今次比個盒真係嚇左一嚇,希爸仲問我係唔係喺買左個微波爐.典藏版外盒有個黑色外套套住,而白色嗰層就印咗現時已經登場嘅21位英雄.
當一打開外盒,就見到大大個印住「Soldier 76」紙盒,相信呢個就係Soldier 76嘅Figure,另方邊就放住畫冊,明信片,Soundtrack,鐵盒裝《Overwatch》遊戲一隻同埋每隻鬼佬版暴雪遊戲都有嘅虛寶code.
畫冊入面有每位角色嘅設計圖,技能設計等資料,詳細講述角色設計靈感及來源.明信片方面就係唔同地圖嘅設計圖,同埋時Loading畫面類似.
大家最在意相信都係Soldier 76嘅Figure,Figure以PVC製作(好似係),上色方面就模仿青銅像,Figure 上面嘅坑紋都有鐵銹色,感覺飽經風霜,更切合Soldier 76嘅角色背景.底座上亦印有Overwatch logo,如果對故事沒甚認知的巴打可能唔會有咩特別感覺,只會覺得遊戲角色印上遊戲logo 正常不過;不過如果你了解Soldier 76的角色,就知道Overwatch 對佢黎講意義重大,亦係佢嘅包袱.
《鬥陣特攻》典藏版就快速同大家睇左一次,無計啦,佢琴晚先到,我都要快快手手寫埋段文繼續打機喇!


text:
Friday, 3 April 2009
秒速 5 厘米
上次睇新海誠嗰齣"雲之彼端"真係令人非常失望, 睇到 d 精緻畫功就令人怒火中燒, 唔明點解畫到咁靚, 但係個故事如此不濟. 頭先喺不抱任何期待o既心情之下, 睇咗佢比較新o既另一齣動畫電影, "秒速5厘米", 不過同個半鐘o既"雲之彼端"唔同, 呢齣只有60分鐘長, 分開三個小故事 (不過都係嗰 d 角色). 竟然覺得好好睇! 證明呢個導演拍一個長故事唔掂, 但係短故事就OK.
三個故事係"櫻花抄", "太空人", 同埋"秒速5厘米". 其實故事方面, 呢個導演真係較弱, 因為幾乎係冇故事咁滯, 但係因為三個段落都咁短, 所以觀眾唔會覺得有何不妥. 配合佢嗰 d 極靚極細膩o既畫功, 同埋幾好聽o既音樂, 好似睇緊一個有少少故事, 又有對白o既劇場版 MV 咁, 剛好可以突出導演o既長處, 亦令佢講故事唔叻o既短處變得冇咁明顯.
我覺得第一段, "櫻花抄", 睇得最有 feel. 講一男一女o既舊同學, 因為搬屋分開好遠, 冇得見面. 但係仲 keep 住寫信, 並打算畢業前搭火車見一面, 不過約會當日落大雪, 個男仔遲到成四粒鐘... 故事就係得咁多, 但係漂亮雪景同埋吸引o既背景音樂, 任何人都會睇到好有 feel. 主角喺火車上o既冰冷孤獨感, 透過畫面, 觀眾可以接收得到.
第三段, "秒速5厘米", 其實係完全冇故事咁滯, 只係草草交代男女主角都已經大個咗, 男o既依然好懷念女主角, 不過工作同生活已經令佢冇力氣胡思亂想; 女o既就已經要嫁人, 男主角只係佢o既兒時回憶. 最後一幕喺電車前面, 就交代咗佢地咁o既關係. 呢段第一次睇時, 覺得導演好Q懶, 單係播歌就用咗一半時間, 但係回味一下, 又覺得幾有 feel, "秒速5厘米"o既 imagery 亦用得好. 5cm/sec 係講櫻花瓣落下o既速度, 不過人同人之間, 亦好似花瓣一樣, 不由自主地, 以一個不可變更o既速度, 慢慢散開, 同其他來自同一顆樹o既花瓣散落到唔同o既地方去. 係一個有心思o既比喻.
總論: 雖然故事有少少過份地簡單, 第二段其實甚至同第一/三段唔係咁夾, 但係全部都夠短, 要表達o既信息透過畫面成功交代到, 睇落有 feel. 我個人係覺得好鍾意. 不過導演唔係宮崎駿第二, 因為佢仲未識講一個90分鐘長度o既完整故事. 希望佢將來花多 d 花思喺故事推進上面, 配合佢畫面觸覺上o既天才.
評分: 8/10
Posted by Howtindog at 21:00
Labels: 電影
0 comments:
Subscribe to: Post Comments (Atom)


text:
薛日陞牙醫 熱門
基本資料
詳細資料
星期二 : 需要預約
星期三 : 需要預約
星期四 : 需要預約
星期五 : 需要預約
星期六 : 休息
星期日 : 休息
公眾假期 : 休息
薛日陞牙科醫生的相片集
地圖
網友評論
3 位網友的平均評分.
非會員也可看到留言,不過並非即時的,請注意喔!
幾好
我去薛醫生度洗牙同補左兩次牙, 覺得佢手勢無乜問題, 會就住度力, 有D位覺得痛既比反應佢佢都會輕手D
洗牙果陣有D位要刮既, 佢會用力D但都唔覺粗魯, 可能我訓得比較定, 補牙就覺得補得幾靚同齊
最重要係係成個過程開始之前就同我講解好要點做, 講解埋牙齒蝕左既原因, 做好溝通, 過程當中亦KEEP住比指示
總括黎講好專業, 性價比高
唔會有下次
手勢好粗魯,
第一次搵媽咪陪我睇佢就會好客氣,就住黎整;第二次一個人去睇,佢就野都唔想同你講,唔會就力,比佢推黎推去,好大力禁住崩牙黎整
仲有,之前懷疑佢洗崩左我隻牙,第二次去問佢,佢好似驚死我要敲詐佢咁,作位一個客仔,只係講返個情況出黎睇下可以點補救,個牙醫之後去睇感覺佢都已經唔係太禮貌
唔係屋企由細到大睇開佢,加上平時見佢幾多客,我都唔會中伏入去睇
宜家要剥智慧齒,絕對唔會搵返呢個醫生
手法好粗好嚇人
薛日陞手法好粗, 入去睇就好似比人強姦咗幾次.
真係300蚊買個怕怕...同教訓..我真的吾希望再見到哩個醫生.
(如果個哭表情圖案我一定比100萬個)


text:
七月又十四,每年一度鬼節又到,每間遊戲廠都有推出「應節」遊戲,相信巴打們由細到大都比人嚇唔少.細膽到爆既MTGamer 編輯部 (無錯, 成個部門都好細膽) 搵番十個恐怖得黎又經典既系列,到底巴打你又玩過幾多款先?唔好講咁多,立即同大家排一排MTGamer 精選 10 款恐怖遊戲排名啦!
第十位 – Five Nights At Freddy’s 系列
近年新興遊戲入面,其中一款恐怖遊戲慢慢唔再只係追求血腥暴力,而變成新奇既驚嚇方式.Five Nights At Freddy’s 系列中玩家就要扮演一位 “警備員”,於一家餐廳中守夜,唔好以為做「警備員」就有福利鏡頭,玩家就要睇住唔同既鏡頭,看管幾隻食人怪物!唔好以為人地只係幾隻公仔,總之玩過你就知呢幾隻緊有機會嚇到你彈起架!
第九位 – Slenderman
有人話又高又瘦就等於恐怖,咁Model咪好恐怖?始終你都要知到人地都市傳說先覺得正既.Slenderman 就要你o係森林入面搵番唔同既紙條逃走,但係遊戲入面就會有隻你一望住佢就會死既怪物!無助既氣氛反而令大家更透唔到氣!
第八位 – Fear
大家可能覺得,有武器就唔駛怕鬼,但係你玩過Fear 又可能唔係咁講!身為特種部隊既玩家就去執行任務,但係到場先知要對付既除左係人仲有…
FPS遊戲遊戲多數故事就比較單薄,但係Fear 故事性亦相當好,而氣氛亦係當年FPS中數一數二咁嚇人,唔信?你依家玩多次feel feel 佢都得架!
第七位 – Outlast
ONLY ONE WAY OUT! 大家都記得達哥點玩Outlast ,雖然佢係玩得好笑,但係如果你自己拎番keyboard 同手掣,就算你睇過人玩都一樣可以嚇你一跳架!作為一個記者,仲要成日睇唔到黑暗既位置,要用手上面既夜視攝影機先睇到路,如果呢個時候有野跳出黎…
第六位 – 死魂曲
一個故事多面睇,除左動畫有之外,十三年前既遊戲死魂曲亦已經做過喇!有時你玩FPS 偷睇到人地個Mon你可能會開心, 但原來由怪物視睇睇到自己, 個心態又完全唔同架!而且隻game 部份角色又唔比你打, 比怪跑兩步又要抖 ,玩落都真係幾無助同恐怖架!
今日就講住五隻,想知道頭五位係邊隻?聽日MTGamer 再同你數埋剩低五位!


text:
- Aug 31 Fri 2007 21:52
八月既魅力之星!
雖然心情尚在平服中, 但係比我所預期既快... 今年既八月好似比往年更加忙窩! 真係有D估唔到! 或者係我深居簡出得太耐啦! (點解叫魅力之星? 咪就係因為多人約囉... hehehe)
今年食左好多餐生日飯呀! 有平時見開既朋友, 有好耐無見既朋友, 仲有D新識既朋友. 好開心有甘多人同我慶祝! 除左我自己之外, 我仲有好多fd都係呢段時間生日 (真係物以類聚!) 所以近排真係出多左好多街呀! 時間好似唔夠用甘, 不過亦因此無甘多時間亂稔野, 的確係好事黎! 但係對於我隻豬肉鬆就唔係甘好啦... 成日掛住去街唔陪佢, 佢間唔中就會發下脾氣, 等你忙一餐!
講開我隻仔, 佢終於可以名正言順咁出街街啦! 就係我生日個日, 佢滿五個月大可以去打瘋狗針, 打埋呢支佢就打齊晒針可以申請狗牌, 可以去街街 lu! 每次去到 Vet 度都會同佢磅下重既, 果日同佢磅... 哇! 佢重左好多啦! 成 4kg 啦! 我睇書話 toy poodle 大約係 2-4kg, 希望佢唔好再大啦! 我原本就係想養隻輕身D既, 可以方便抱佢出街嘛! 好驚佢變左 mini poodle 呀!
呢個夏天無去過船河, 唔知點解無乜 mood 去甘, 反而呢個八月去左兩次海灘, 其中一次仲因為天氣唔穩定由原定既石澳改去我屋企樓下既東灣, 佢地稔住萬一真係落雨都可以去 club house 度游水. 我都係第一次去游水 (其實我都無落過水... haha), 之前係夜晚去行過下個海灘 (懶羅曼...^o^). 另一次就係去大浪灣, 哇又真係好似傳聞咁有幾多靚仔喎 (身形唔錯既陽光型男士)! 好彩兩次既"防晒"行動 (我D fd 就係去晒太陽, 而我就係去防晒囉!) 都無晒黑到 (係黑左DD者, 宜家睇番都唔係好覺), 幸保不失! Hahahaha. 其實我去海灘都幾搞笑, 我又唔鍾意晒黑又唔鍾意游海灘 (我覺得游海灘無乜安全感, 係水裡面乜都睇唔到... 我鍾意游泳池多D), 不過係同一班 fd 一齊出下黎咁囉! 但我呢次真係有落水架... 係浮水唔係游水... Kekeke!
另外呢個月睇左幾齣戲, 第一齣係 Transformers, 之前聽聞係唔錯, 估唔到真係好好睇! 比想像中更加好!! 我無變形金鋼情意結都覺得好好睇呀! 有人話笑足全場, 我都唔係咁信, 但又真係幾搞笑喎! 跟住睇左"不能說的秘密", 係會睇到喊既故事, 雖然係叫 happy ending 但係睇完果個傷感既感覺都仲係度... 離開戲院都仲好 depressed... 不過都係好睇既! 另外果齣就係 Invasion, 有D驚嚇同緊張, 我一向睇戲都好投入既, 我就睇到用手遮晒眼咁, 隔離果個就好似無咩反應, 佢係覺得睇我D表情仲好睇啦... @_@
呀! 係呀係呀! 我既其中一餐生日飯去左間我fd有份開既日式串燒度食, 唔錯架! 等我賣下廣告先!!! 間野個名係 [爐端燒], 地址係尖沙咀山林道 8號. 你地得閒就去幫親下啦! Yum yum yum!
痞客邦新服務7Headlines
月曆
抱抱 @ Plurk
近期文章
最新迴響
文章分類
文章搜尋
熱門文章
誰來我家
文章彙整
參觀人氣
- 本日人氣:
- 累積人氣:


text:
香滑炒蛋,熱辣辣嘅豬柳漢堡加一塊香脆薯餅呢個黃金組合絕對係前無古人,後無來者咁 match,而且份量仲岩岩好.麥當勞呢個3號「精選早晨套餐」一向都係小編心目中嘅「飛佛」!而家仲要多埋每個星期日全日供應,真係可以瞓到晏一晏先落街當 Brunch 食.
就快又到拜年嘅日子,通常新年都會好多人排老麥食完早餐先去拜年,一嚟啲茶記好多都休晒息,二嚟去茶記係要派利是,所以食麥記是一個「常識」吧!最受歡迎嘅精選套餐入面有咁多樣野,其實都真係可以有好多種食法同變化,小編亦見識過唔少,單係男朋友同自己嘅食法已經相差勁遠!但其實又邊有話咩食法先係最正確呢,好食,啱自己口味咪得囉!唔知到時你又會點樣食「精選」呢?
食法一:炒埋一碟
一次過將豬柳,炒蛋,薯餅夾埋入包食.(食前會加少少鹽同黑椒調味,但唔會用佢包提子果 jam)
圖片來源:stripeboy.com
食法二:切粒 BB 餐
將塊包,炒蛋,豬柳,薯餅全部切碎晒,撈勻食.
食法三:Happy Share
將所有野食分一半(除咗個包),一半拎嚟食,淨番果啲就留嚟夾包食,記得要落埋黑椒同鹽,夠薑可以落埋包果 jam 架!
食法四:排住次序逐樣食
識食緊係首先食咗熱辣辣嘅薯餅先啦!然後搽果醬食個包.食完包再落鹽同黑椒調味食埋個炒蛋,最後先再慢慢嘆埋塊豬柳.
食法五:加料重口味
食包果陣要先搽 jam,之後再夾豬柳;炒蛋要落晒鹽同埋黑椒調味;然後食薯餅果陣要加茄汁食,咁至夠 perfect!
食法六:先薯餅,後食豬柳「半蛋」包
呢個食法其實同(食法三:Happy Share)大同小異,不過會係先食咗塊薯餅先!然後先將所有食物分一半咁食,一半夾包,一半就咁食.
食法七:小編指定食法
小編唔鍾意又鹹又甜咁食,所以都唔會用得著包果醬,首先會用鹽同黑椒幫炒蛋調味,然後切粒,之後將豬柳夾落個包到扮「豬柳強走蛋」咁食,食完一啖炒蛋,然後再食一啖「豬柳漢堡」,之後先慢慢享用塊薯餅,咁至係小編嘅 Good Morning!
講咗咁多款,唔知有冇一款講中咗係你平時食開咖呢?定係仲有啲更加創新嘅方法我哋未試過呢?
部份圖片來源:online-instagram.com
延伸閱讀:
(薯條食法有好多種,你又試過幾多種?)
(香港好去處:走遍荃灣尋覓8大特色美食)齊齊食好西!
Edited by CLASSES


text:
O' Camp Day 2; 15 Aug 2003
O camp 第二日
唔想起身, 一句講晒.其實我唔知點解, 我係 sense 到有人會入黎, 所以 George 入黎叫醒我地之前, 我已經醒左一醒; 個電話想 alarm 之前, 我又醒一醒.但係我都係唔想 100% wholly wake up.尤其係, 當我仲見到對面的 Gary 都係醒完再訓個陣.我心諗, 你都唔想起身, 咁我都唔想.我睇你頭架喇, 你醒我咪醒囉, 你都繼續訓我又唔介意繼續, 你都公然抗旨(雖然無聽過話有呢一道旨意), 咁我都想訓多陣, 反正我想 conserve energy....我唔想我唔夠訓, 仲要一早起身做早操, 係夏鼎基跑圈...一黎好疲累唔想跑, 二黎覺得咁樣太健康唔似我, 三黎覺得好似賽馬晨操咁...
於是, 我連 Wendy 同 Queeny 係對面房的怒 Call 都唔理, 反正朝早我記得都無野要做.第二朝成朝都係d freshmen 係度聽 academic counselling 之嘛, OC 無作為.點知, 起身之後先發覺賴野.
明明今朝 Wendy and Queeny 都知道無野要做, 點解唔見左佢地既? 佢地應該都係唔去晨操架喎.於是就出去睇下, 點知發覺佢地係度推緊架車仔, 車仔上面有乜野我就唔記得喇, 點解要推推去邊我都唔記得, 但係係文質出面條路見到佢地好似拾荒的婆婆咁樣推架車仔推得好辛苦個陣, 我就知道我已經訓晏左.我就拿拿聲一個箭步飛上去幫手喇, 跟住 Queeny 已經唔夠訓, 又累又辛苦又叫極我都唔醒, 於是一見到我就鬧左我一餐.唉, 俾人周就緊係唔開心架喇, 咁點喎, 今次係自己衰既, 唉, 算啦, 頭先見到佢地係度推得咁辛苦個樣, 就俾內疚感 cover 晒.
搬完野, 好似無乜野做.我記得係 222 有一段時間係度上緊網, 節目部的同事就係度幫 OC 畫定一d 畫 - 因為我地一陣會係本部個度畫一幅大畫.其餘時間, 唔係頹就係搬野, 直到下午, 收到消息要係人生大富翁幫手.
係 pre-camp 個陣, 我已經 choose 左人生大富翁要做未圓湖個一個, 因為果一個 checkpoint 無野要做, 淨係幫 freshmen 簽番個名就得, 無 task. 而且我唔係太怕熱, 無所謂.briefing 之前, 阿 George 話佢無 checkpoint 所以話想 join 我, 我無所謂呀, 大家咪一齊係獅子亭傾下偈, 吹下水過日晨囉.可恨的是, 我之前竟然完全忘記左獅子亭一個令人聞風喪膽的別名!
- 喂蚊亭 - !!!!!!
去到一陣間就覺得好嚴重喇, 我坐左係度, 明明係著長褲 (黑白迷彩, yeah! 買左三年喇, 衣家先著呀), 但係都咬到我對腳.好驚, 即刻拉低d 條褲.之後就咬手咬腳咬頸, 我就俾d 蚊不停咁煎熬左成兩個幾鐘, 但係反觀阿 George 呢, 佢話佢完全 feel 唔到有蚊喎! 佢仲係著短褲幾乎係袒胸露臂個種呀....點解呀, 好痕呀, 好辛苦呀...唉.我覺得好唔掂, 於是就醒起我地的 sponsor 之中有一樣係白花油, 我仲記得好清楚應該有剩, 放低左係 dept, 於是係下一次打電話的時候就問下總部, 總部答我會有人送白花油黎...點知, 等了又等, 到左四點幾, 個 game 就黎完我都就黎 off-duty 個陣, Travis 就拿著枝白花油黎喇.嘩當我見到有白花油個陣, 真係開心到癲左呀.太好喇, 太清涼喇, 太舒服喇....
其實未圓湖呢個 checkpoint 如果唔係因為有蚊的話, 真係超正.因為我地呢度好靜, 雖然我地無聊個陣無野玩 (聽聞有好多 checkpoint 從未有發生過「無聊」呢件事, 唉) 但係起碼有兩個人係度, 悶到多野講下呀.最好的就係, 當我同 George 都肚餓的時候, 兩個人一齊守的威力就發揮喇, 哈哈哈~ 我同 George 都可以輪流去非常就近的眾志食野呀, 佢都係飲野咋, 我直頭食左個 tea 呀, 超開心呀 (雖然因為有工作在身唔敢慢慢食, 食得幾急下) 今晚可以挨到好夜都得喇.
講開食野, 做 OC 真係幾時有得食就好拿拿聲食, 唔好等, 一有機會就要食, 一有機會飲水就好飲, 一有機會去 toilet 就好去.因為你真係唔知幾時再有機會食野, 好多 OC 係要由朝挨到夜晚都無食過野, 餓到死咁滯.仲有, 雖然話中大水機大把, 但係我地 not really 下下都有時間可以去水機 refill, 尤其係忙得不可開交的時候, 忍渴變成唯一的辦法, 渴得耐左, 烈日當空, 其實個感覺真係幾 dehydrated. 至於 Toilet 呢個問題呢, 其實好小事, 因為你不停咁做野, 水又未必下下有得飲, 仲要不停咁流汗好似開水喉咁, 仲邊有 excess 俾你去 toilet 呢? 不過依照旅行的經驗, 去得就去, 食得就食.食完呢餐唔知幾時有機會再食, 有機會就唔好放過.
Wendy 同 Queeny 就好明白呢個道理, 所以係佢地番左文質得個一陣的時間之中, 佢地就已經拿拿聲滾左一個杯麵黎食.佢地話雖然佢地唔肚餓, 但係都要照食, 幾大都食左先.果然, 係人生大富翁之前 1pm 佢地食過的一個杯麵, 就要挨到半夜兩點.
講番人生大富翁, 番去 debriefing 個陣見到好似 d freshmen 都幾 enjoy 個 game 咁, 又開心多一次.跟住, 當我地一班 OC 都係度休息緊個陣, 突然我就收到阿 Rose 的緊急 calling, 話節目部係 215 有事發生, 須要大量人手幫手, 好緊急個隻.個語氣緊張到我聽見都驚, 於是我都不敢鬆懈, 一收電話就即刻講件事俾所以係我附近的 OC 聽, 然後盡「立」更多的人手殺上 215 睇下幫乜野手.
上到去, 發覺原來係要幫佢地搬野上本部準備一陣的萬人齊畫畫....唏, 我地邊有萬人, 百人都勉勉強強之嘛, 總之就係一個幾大型的 mass event 啦.節目部見到我地突然間有咁多人黎幫手個陣, 都呆左一呆.咁我地就一齊搭校巴上本部啦, 去到先知大問題.
我地 designated 左的地步係係大 tent 底下畫畫.咁我地就要做一個 precautionary steps 就係地面鋪上一層層的膠檯布.呢d 膠檯布就係我今朝係 222 頹個陣都有份幫手剪開的垃圾袋, 黑色的.咁我地就滿以為就咁用膠紙貼左佢地係地面就得喇, 點知...原來百萬大道的地下係非常凹凸不平的石地, 仲要係一塊同一塊石塊之間的 gap 係勁大.本身石地已經唔會食實d 膠紙, 再加上咁凹凸不平, 更加唔會食得d 膠紙實, 再加上近來有落雨, 雖然係個 tent 底下, 但係都有少少的濕, 令膠紙有一定程度的失效, 再加上石塊之間又有一條條大 gap.......到最後, 其實係完全食唔實d 膠紙.
咁我地就成十個人(十幾個?)一齊係係地下度幫手貼膠紙啦, 但係真係好難呀, 因為風真係幾大下, 而且我地又唔可以由得個d 已經放低左係地下的膠紙唔理....因為佢地啜唔實呀嘛, 於是就要用好多的雜物壓低佢地, 但係咁大塊地, 我地邊度夠雜物頂住呢? 我地都無辦法, 唯有淨係用佢地壓住某幾張係外圍的紙, 裡面的, 無論d 風吹得佢地幾起, 我地都無計.
The clock is ticking and the tension grows enourmously. 我地唔知d freshmen 實際上會係幾時幾分到達, 我地淨係知道衣家一分一秒都好緊要, 因為萬一佢地到晒的話, 我地就會好無奈, 係佢地面前趴晒係個地下度幫佢地鋪野.突然唔夠膠紙, Rose 飛到去買多d 膠紙, Travis 同我就飛出百萬大道接力, 當然, 笨手笨腳的我又 screw up 左~ 既然 reinforcements 都到左, 咁我地當然就係士氣小振, 然後繼續快手快腳啦.
緊張的氣氛越來越明顯, 大家都不停咁加快速度, 叫人的聲越來越多越來越響越來越急.天氣好差, 雖然無太陽, 而且我地又係個 tent 底下, 無乜空氣流通, 只有好弱的風, 但係已經足夠吹起d 膠紙, 於是大家都覺得好熱又好"ngai", 大家又緊張又忙, 於是個個都汗如雨下, 成身濕晒, d 汗一滴一滴咁滴係膠紙面上, 人人都撐落去.
Freshmen 到, 大獲, 仲未貼完.行政的 OC 立即醒水, 帶住d freshmen dem 下 slogan 先, 問下一d 有關頭先好唔好玩呀, 一陣我地會玩乜野等等的說話, 拖一拖時間.我地都將近最後完工, 太好喇....我地終於可以好好停一停...雖然話唔係好疲累, 但係心理上的負擔同埋個種熱, 令人喘不過氣.
跟住, 我地一班 OC 就咁樣翹埋對手係度睇佢地畫畫.我呢, 就同嘉威一齊落去百佳買野飲.休息一陣, 番到黎個陣, 佢地都已經差唔多攪掂, 開始搬 d 畫出去, 係空地砌成一大幅完整的畫.當我地睇到佢地漸漸地, 將一塊塊的細畫仔拼埋, 變成一幅大畫個陣, 唔知點解, 我覺得好感動同埋好佩服.感動, 應該就係因為一, 好少見到自己有份 participate 的咁大型的 event, 二, 應該就係因為我覺得節目部今次做得非常之好, 真係好好, 你俾我做, 我一定做唔到咁大型的東西出來, 三, 係因為我覺得呢一樣係好可以 link 埋咁多個 freshmen 的一件事, 四, GRM....好少做得出大事來, 大家都知喇, 唉.影左幾幅相, 趕得切係落大雨之前收埋, 好好彩.
然後是 freshmen 吃晚飯的機會, 我們就趕快收拾東西.收拾好殘局之後, 就到跳營舞...I mean Camp Fire. 這一次, 我第一次見到 freshmen 跳舞, 還不錯哩, 看來節目部教得不錯, freshmen 也學得不錯哩.看見他們都會很投入的樣子, 我想到, 明天他們玩全港定向之後, 就一定會對這個系的歸屬感更加強.
Camp Fire...我從來未試過那樣的累, 有好幾次真的累得要抓著友人的肩膀來扶著.總之幾個小時的跳舞, 都很開心, 都很 enjoy. 是文字寫不出來的.可是很高興.
很 enjoy
腦袋一片空白的跳
身子都濕透了
但心中是快樂波浪在心海中翻滾
(2006 註:03 年9月1日先補番)


text:
「一個人食飯食乜好?」相信呢個係好多人都諗或者面對嘅問題,好似冇乜奶油一支公去食放題或者鋸扒,於是有人會揀掃街,有人會揀食便利店或者快餐店,甚至有啲人會寧願唔食.但其實一個人食飯又有咩好怕喎?邊個話要一班人先可以食好西?下次唔使再問一個人喺xx食乜好喇,等開飯仔幫你揀啦,今次講下觀塘.
魷魚車仔麵 來多碗車仔麵
呢間車仔麵舖同其他同類麵舖最大嘅唔同就係地方相對較為企理同寬敞,就算一個人食都唔會有頹食嘅感覺.而且價錢算係親民呀,兩餸麵24蚊,四餸嘅都不過係36,符合一個人食通常都係低消費嘅原則!食車仔麵必揀之餸當然係豬皮,蘿蔔等等最索汁嘅配料,而嚟到呢間記得揀埋魷魚,爽口彈牙呀,食得辣嘅就加埋秘製辣醬啦.
黑豉油撈麵 拿督星馬大飯店
各區嘅熟食中心係幾啱要自己一個食飯嘅朋友,就好似觀塘呢間星馬食店嘅黑豉油撈麵咁,麵條味濃唔使講,就連配料嘅豬腳同雞腳都一樣用黑豉油炆到好入味.講真,平時有幾可會約朋友去熟食中心食飯吖,又有幾可會喺朋友面前盡情咁吮豬腳雞腳吖,自己食咪啱晒囉,唔使顧忌.仲有榴槤白咖啡都值得試呀,香香甜甜.
香辣毛血旺 又一川
都係嗰句啦,一個人食嘢最好就係唔使就人,自己鍾意食乜就食乜.鍾意食內臟嘅朋友,呢間川辣米線有毛血旺啊,成碗紅卜卜咁浸住牛柏葉,豬紅等等,可以盡情食返夠本啦.另外,米線同紅薯粉亦都夠香辣啊,仲有田雞配嗰下先開心嘛,田雞肉幾嫩滑下.
台式芝士牛肉包 米拉
一個人嚟呢間台式小店都唔錯呀,想快嘅可以叫個芝士牛肉包,熱辣辣嘅,內餡固然之有芝士同牛肉,仲有洋蔥添呀,夾埋一齊食幾香幾惹味.懶得諗嘅最好就係叫碗雜錦米粉,咩餸都有,雞翼,鴨胸,花枝丸,貢丸等等,款款都有得食下,感覺好似好豐富咁.
豆漿油炸鬼 永興豆漿王
一個人仲可以食咩?豆漿栥飯油炸鬼吖,又平又快又好食,仲好有那些年嘅味道.油炸鬼脆卜卜食又得,叫返碗熱豆漿浸落去食又得,簡簡單單又一餐.雖然有啲街坊認為水準已經比當年嘅遜色,但豆漿同豆花都仲係好滑口呀.
文:Kar
(一個人開飯)系列:
一個人喺銅鑼灣食乜好?
一個人喺尖沙咀食乜好?
一個人喺荃灣食乜好?
隨時接收最新資訊
讚好OpenRice專頁!


text:
主流媒體看不到的調解實況
(圖片來自經濟日報)
最近CCTVB做緊套關於調解嘅劇,我心諗想用套膠劇宣傳調解就真係窄啲,但係套野叫做講到下調解員角色係點,同打官司有咩分別,程序如何等等,比起之前政府係咁賣廣告叫人做調解但係又唔講調解係乜都叫講多咗啲.不過咁,主流媒體始終都係無講到調解行業嘅遊戲規則同行業實際情況係點,如果有志成為調解員嘅讀者可以參考一下本文,而無諗過做調解員嘅讀者都可以睇下依家調解嘅實際情況係點.
就由我點解想做調解員開始講起,我之所以想做調解員就因為見到
“專題:兼職和事佬 時薪$3,000″
http://hk.apple.nextmedia.com/news/art/20130319/18200377
三千蚊個鐘嘅兼職聽落真係筍到爆,於是我就著手去搵調解課程.係 google 搵到一大堆又調解中心,調解協會等等,原來有咁多調解組織,睇到頭都大,玩下手加埋考試費仲要成萬幾銀,最後叫做搵到個平啲嘅,上堂之後先開始知道香港現時嘅調解體制係點.
香港的調解體制
依家香港其實係無一個單一標準試去考核調解員,要加入調解行業就要通過本地或海外調解評審機構各自嘅考試去考核,點樣可以通過這些考試呢?就係去參加依啲機構嘅課程,而唔同機構都有自己一套調解方法,就好似武林有唔同門派一樣,如果你拜入少林門下你就係少林嘅人,如果你要轉會就要重新學過另一門派武功再考過試,因為你根本唔可以用少林武功走去武當考試 (依家最大門派應該係調評會).而考到調解員之後亦都要加入依啲機構先可以接生意,要加入依啲組識就自然要守佢嘅遊戲規則,如果咁唔好彩你同個組織夾唔嚟要轉會就要重新嚟過.亦都要諗清楚入咗會後好大機會要每年儲夠學分先可以續會.
調解員係咪筍工?
如果一份工有成三千蚊一個鐘,而調解嘅入門資格只需中學畢業,應該大把人爭住做先係,不過現時全職調解員可謂寥寥可數,據聞唔夠10人.點解會咁呢?唔係好好搵咩?問題就係調解員係香港好難有足夠生意維生,以政府大力推動嘅金融調解為例,2012年到依家係唔夠50宗case.
點解會咁呢?以我阿Sir 嘅講法,原因大致有幾種:
調解未普及,社會認知極度不足
好多人只係聽過調解個名,但係調解係做啲乜就好多人都唔知,幾個月前仲係有人問我調解員係咪政府工.就以以下一則新聞為例:
“日前有交通運輸業工會代表接受記者訪問時表示,擔心調解後被車主沒收一萬元租車按金"
http://hk.apple.nextmedia.com/news/art/20140125/18604290
依個例子顯示出香港大眾仲未知調解係做啲乜,以為調解好似法庭裁判咁有個人去決定結果.其實調解係要由雙方同意下進行會議,會議會由角色中立嘅調解員做主持協助尋找解決方案,要雙方得到共識先會簽協議書.(依點cctvb都有講,不過可能套野無人睇)
法律界襲斷調解行業
好多時市民遇到爭議嘅時候都係會告上法庭用法律解決,但係法庭其實會叫訢訟人先行調解,除非有合理理由,否則係會罰錢.
市民告上法庭嘅時候都係會搵咗律師先,當法庭彈返佢出嚟要做調解果陣,因為市民對調解無咩認知,又唔知搵邊度做調解好,咁自然就會搵返律師介紹邊度做調解,而法律界好多人都會介紹返法律界嘅圍內人做調解,好少會轉介俾其他獨立調解員,結果整個調解行業就俾法律界自己壟斷返.
律師兼任調解員的角色衝突問題
市民對有法律背景嘅調解員通常都覺得比較有信心,但係其實法律界人士兼任調解員係有利益衝突存在,大家諗下相比起律師費,(高至)一個鐘$3000嘅調解費用簡直微不足道,個律師又點會想你調解成功呢?啲律師會同當時人講單官司你赢硬喎,調解做下樣咪得囉(假調解).仲有果個調解員係律師介紹,即係律師嘅自己友,阿自己友咪會幫手"搓喎"單調解等個律師有生意做囉.
題外話
要澄清一樣野,調解並非一人讓一步
雖然我無再續調解會,但係學到嘅調解同談判(調解同談判係有唔同,談判會講籌碼同唔洗中間人都得)技巧對我都仲係有用,其中一樣我好想講嘅就係“一人讓一步“,好多人覺得調解就係一人讓一步,一人讓一步係咪可以解決到爭議呢?
我學嘅調解係唔主張一嚟就叫雙方讓步先,老套啲講就係先搵雙方嘅 hidden agenda (背有利益),然後搵一個對雙方有最大利益嘅方案,就講一個簡單又老套嘅例子,有兩兄弟爭緊一個橙,如果我係佢地調解員係咪一嚟就叫佢地一人讓一步將個橙一人一半就解決到問題呢?
作為一個調解員係要搵出佢地爭個橙嘅背後意思,最後可能會發現佢地爭個橙唔係為咗個橙,而係阿哥覺得阿媽偏心俾個橙細佬,解決方法可能係叫阿媽帶兩兄弟落公園玩,件事同表面見到個橙其實無咩關係.
當然實際情況係無咁理想喇,不過要搵真正解決方案就應該先努力搵雙方 hidden agenda(係難度好高嘅部分),而唔係一嚟就諗“一人讓一步“,調解唔一定講妥協.
咁調解係咪可以應用係任何情況呢?梗係唔得喇,調解嘅先決條件係雙方對等(其實雙方去得調解就點都有啲理由),唔係有一面可以大石砸死蟹或者明恰你,明恰你果啲同佢講調解就嘥氣.
至於調解可唔可以解決到政改爭議呢?可能有啲幫助掛,不過調解仲有一個先決條件係出席會議嘅人有足夠權力代表佢果一方,即係要係佢果一方話到事,咁政府搵邊個話到事嘅人做代表?我覺得689自己都話唔到事喇,至於抗爭一方又搵邊個做到代表呢?
(利申:本人曾考取調解員資格但現已退會)


text:
Ghost Rider
Ghost Rider,有譯惡靈騎士,幽靈騎士,惡靈戰警,鬼面騎士,幻影騎士,係美國Marvel公司一本暢銷漫畫入面嘅虛構反英雄角色.
第一本Ghost Rider單行本漫畫喺1973年出版,相對於其他美國漫畫超級英雄可以講係最後生.故事係講一個電單車特技人 Johnny Blaze,將自己嘅靈魂出賣嚟交換摯愛條命,結果受到詛咒,每晚變成邪靈上身嘅惡魔,騎住架地獄之火骷髏頭電單車(Hellcycle)周圍搞嘢.
Carter Slade[編輯]
第一代 Ghost Rider 喺 1967年2月出現,嗰陣嘅 Ghost Rider 叫做 Carter Slade.後來Marvel Comics要推出新嘅 Ghost Rider 故事(就係家下嘅 Ghost Rider),所以將原版 Ghost Rider 改名為 Phantom Rider.
Phantom Rider 個造形同而家嘅 Ghost Rider 好唔同,佢係一個成白雪雪,帶面具,Phantom Rider 都唔係渣電單車,而係騎馬.同一個普通西部牛仔無乜分別,係一個靈異西部故仔.
Carter Slade 全身白雪雪其實係嚟自印地安巫醫一種裝備,令佢喺夜晚可以發光,結果喺以前落後嘅美國西部啲人,喺夜晚見到呢個發光嘅人,就以為佢係鬼,所以就叫佢做 Phantom Rider,好多壞人就係因為咁畀佢嚇親.
Johnny Blaze[編輯]
1972年8月 Ghost Rider 第一次喺 Marvel Spotlight 出場,由 Roy Thomas 同 Gary Friedrich 創作,Mike Ploog 負責畫.
Johnny Blaze 係一個電單車特技人,佢為咗救佢患咗不治之症嘅繼父 Crash Simpson,而將自己嘅靈魂出賣咗畀 Mephisto,之後佢變成一個着住火嘅骷髏頭,而且會得到惡魔嘅力量,四周圍幫 Mephisto 搞搞震.
出賣咗靈魂之後佢繼父 Crash Simpson 果然好返,但同樣係電單車特技人嘅 Crash Simpson,喺好返之後無耐就喺一次單車特技意外入面死咗.
Johnny Blaze 搵返 Mephisto 講數,但 Mephisto 就話應承幫佢繼父去除病痛,無話佢唔會死於非命喎.搞到 Johnny Blaze 臖過火屎,之後佢喺一啲魔法書上面搵到防禦法術,加上臖過火屎,爆發出嚟嘅力量,令佢最終擺脫咗 Mephisto,但就唔覺意釋放咗佢身上嘅惡魔力量來源:惡魔Zarathos.而由於 Zarathos 係 Mephisto 嘅奴隸,所以 Mephisto 仍然可以有限度咁控制 Johnny Blaze.一方面佢用惡魔嘅力量去伸張正義,另一方面佢又俾 Mephisto 控制去做壞事,於是形成 Johnny Blaze 喺 Ghost Rider故仔入面,經常充滿住好多人性掙扎.
Daniel Ketch[編輯]
第二代 Ghost Rider 喺 1990年3月出現,有一次 Daniel Ketch 同佢家姐 Barbara 俾班歹黨搞,之後有一架神秘電單車喺 Daniel Ketch 面前出現, Daniel一騎上咗架電單車之後,就變成咗Ghost Rider,雖然之後將啲歹黨打走,但就救唔到家姐,結果佢家姐俾班歹黨入面一個叫 Blackout 嘅人殺死咗,因為咁佢就成為咗「黑夜之子」(Midnight Sons).
能力[編輯]
Ghost Rider 最搶眼係佢個火焰骷顱頭,除此之外,由於佢係電單車特技人,所以電單車技術好勁,當佢變咗做 Ghost Rider 之後,佢架電單車甚至可以喺任何平面,包括喺水上面都一樣可以行,而且快到無影.重會有超人嘅力量,有25噸嘅力量.
- Johnny Blaze:除咗電單車技術,Johnny Blaze重有一樣「Hellfire」(地獄之火),係一種特殊火焰,佢燒嘅唔係實質嘅嘢,而係靈魂,但呢種火亦可以轉為一種實體嘅火燄,呢啲火可以根據 Johnny Blaze 嘅想法而變成佢想要嘅嘢,例如佢可以將啲火變成一架單車,或者變成鎗入面嘅子彈發射.
- Daniel Ketch:同樣都有 Hellfire,但佢就唔係咁識得點用,所以佢主要用電單車鏈做武器,條鏈可以變到好長,而且可以轉變成任何形式武器.不過 Daniel Ketch 最勁係一種叫做 Penance Stare(贖罪凝視),同 Hellfire 一樣可以用嚟燒人嘅靈魂,只要佢一啤住你,咁畀佢啤住嘅人就會重新經歷所有曾經犯下嘅罪行同錯誤無數次.你點樣害人,佢就點樣害返你.


text:
姓仲孫的好聽的名字有哪些呢?名字對人的一生是至關重要的,它在見面之前就已經決定瞭別人對你的第一印象,而且在漫長的人生裡,還無數次地暗示著你自己對未來的判斷,因此給孩子起名,一定要慎重,那姓仲孫的寶寶該如何取名才好聽,下面由姓名網為大傢介紹,姓仲孫的好聽的名字!
姓仲孫的好聽的名字
(1)姓仲孫的好聽的男孩名字
仲孫鈺 仲孫海 仲孫慶凱 仲孫曾飛 仲孫裕雄 仲孫旦旦 仲孫鄴 仲孫琰卓 仲孫岱聰 仲孫綺韻 仲孫時健 仲孫洪財 仲孫建珍 仲孫沈凡 仲孫光錦 仲孫文賄 仲孫婉雯 仲孫錦濤 仲孫麗颯 仲孫科兒 仲孫雨昊 仲孫競予 仲孫肇明 仲孫承民 仲孫旭君 仲孫令超 仲孫祥澳 仲孫智翔 仲孫保宇 仲孫海佟 仲孫可欣 仲孫星樂 仲孫周 仲孫澤遠 仲孫少龍 仲孫海均 仲孫汝明 仲孫於潼 仲孫桑於 仲孫予 仲孫錦羽 仲孫繼東 仲孫省田 仲孫美惠 仲孫慧峰 仲孫長青 仲孫加程 仲孫煥煜 仲孫紫淇 仲孫以軒 仲孫亭丹 仲孫美侖 仲孫清菡 仲孫許國 仲孫培博 仲孫興銀 仲孫欣海 仲孫靜寧 仲孫曼舞 仲孫夢棋 仲孫亞超 仲孫咸超 仲孫宇博 仲孫閱 仲孫鴻錦 仲孫奕涵 仲孫凡皓 仲孫煜洋 仲孫紮根 仲孫圍 仲孫銘心 仲孫籽坤 仲孫浩璋 仲孫虹蘭 仲孫迪 仲孫清揚 仲孫美蓮 仲孫金璽 仲孫雨心 仲孫紅翔 仲孫曉虎 仲孫聞先 仲孫景和 仲孫丹 仲孫志浩 仲孫浩熙 仲孫羿彥 仲孫景欣 仲孫田謹 仲孫驕暢 仲孫雨露 仲孫邦祺 仲孫矚 仲孫梟 仲孫健富 仲孫永樂 仲孫佩靈 仲孫冬民 仲孫鈺東 仲孫路生 仲孫業付 仲孫絮 仲孫穎宏 仲孫鈺函 仲孫欣璐 仲孫國孝 仲孫涵凡 仲孫元華 仲孫澤桂 仲孫乃齊 仲孫舒雨 仲孫潔思 仲孫任之
仲孫巨源 仲孫愛福 仲孫柏濟 仲孫海州 仲孫桓域 仲孫泳賢 仲孫宏修 仲孫素菲 仲孫志強 仲孫澤鵬 仲孫尚斌 仲孫芝蘭 仲孫宏旭 仲孫宜 仲孫涵俊 仲孫維崢 仲孫震俊 仲孫儷霖 仲孫彤宇 仲孫平 仲孫如涵 仲孫魯瑜 仲孫旭帆 仲孫珂凡 仲孫安妮 仲孫海 仲孫楊軒 仲孫慧民 仲孫朝鳳 仲孫虹宇 仲孫振鳳 仲孫佳弈 仲孫香緣 仲孫愛秋 仲孫瑜恩 仲孫戀織 仲孫偉運 仲孫瀟 仲孫林峰 仲孫林君 仲孫海 仲孫之楊 仲孫健 仲孫瀟磊 仲孫容雯 仲孫喜化 仲孫逸成 仲孫煒智 仲孫國棟 仲孫蕓竹 仲孫宗豪 仲孫卓燃 仲孫德武 仲孫均賓 仲孫釔飛 仲孫克明 仲孫鐵亭 仲孫文浩 仲孫熙平 仲孫帝 仲孫緣杉 仲孫令赫 仲孫宇丹 仲孫思祈 仲孫經霖 仲孫俊宇 仲孫皓壯 仲孫曙平 仲孫煥澄 仲孫字耀 仲孫江星 仲孫歡笑 仲孫學為 仲孫春才 仲孫雅淇 仲孫天意 仲孫墨涵 仲孫煜晗 仲孫靜萱 仲孫樂溪 仲孫宜卓 仲孫羽 仲孫梓淇 仲孫瑋荔 仲孫曉衛 仲孫海樂 仲孫清茜 仲孫海斌 仲孫忻毅 仲孫青 仲孫葫 仲孫力睿 仲孫墨陽 仲孫君武 仲孫亦 仲孫永 仲孫嬡嬡 仲孫莎 仲孫清露 仲孫涵韻 仲孫競 仲孫瑞陽 仲孫一涵 仲孫孝風 仲孫嘉惠 仲孫林浪 仲孫修平 仲孫松浩 仲孫子昀 仲孫芳苓 仲孫程浩 仲孫國裕 仲孫金 仲孫皎皎 仲孫宜華 仲孫碧香 仲孫懷軒 仲孫雅頡 仲孫凈意 仲孫宸兮 仲孫月伊 仲孫守鈴 仲孫佳鑫 仲孫添靜 仲孫星樂 仲孫小初 仲孫索哲 仲孫子義 仲孫淑寧 仲孫蓓蕾 仲孫雪琪 仲孫傢天 仲孫海琪 仲孫嘉祺 仲孫威峰 仲孫思博 仲孫安哲 仲孫鑫鴿 仲孫楠楠 仲孫格杉 仲孫曉宏 仲孫凱博 仲孫祖烈 仲孫宇宸 仲孫成財 仲孫錦榮 仲孫瑞晗 仲孫胺侗 仲孫依芯 仲孫海雨 仲孫曉寧 仲孫芝庭 仲孫立元 仲孫泓 仲孫新桐 仲孫海輝 仲孫棟程 仲孫晨瑋 仲孫睿語 仲孫成兵 仲孫淙榕 仲孫明荷 仲孫在泉 仲孫蕢蘚 仲孫馨蘭 》》還是沒有找到滿意的名字?不妨問問大師.
仲孫喜愛 仲孫金松 仲孫憬沃 仲孫盼芊 仲孫朗清 仲孫培珊 仲孫新銳 仲孫宇翔 仲孫梓 仲孫紅坪 仲孫依茗 仲孫凡瞭 仲孫新 仲孫艷孟 仲孫膘 仲孫鑫歡 仲孫晚卉 仲孫品晰 仲孫紀雲 仲孫碧波 仲孫圓 仲孫子漩 仲孫淵 仲孫天明 仲孫春惠 仲孫建華 仲孫趙吟 仲孫偉成 仲孫少楚 仲孫海華 仲孫東全 仲孫希寧 仲孫春海 仲孫崢 仲孫佰奇 仲孫芳菲 仲孫煜潼 仲孫海姣 仲孫吟秋 仲孫逸飛 仲孫臻秋 仲孫莘鳴 仲孫蓮 仲孫坤香 仲孫灝軒 仲孫茂傢 仲孫建軍 仲孫茗茜 仲孫灩襲 仲孫語菲 仲孫東濤 仲孫梓恒 仲孫婉淼 仲孫思 仲孫樹強 仲孫慶林 仲孫不為 仲孫辦機 仲孫菡 仲孫愛國 仲孫浩宇 仲孫江虯 仲孫掌峰 仲孫尚珈 仲孫蒹葭 仲孫星涵 仲孫洪 仲孫老鍋 仲孫檳 仲孫熹知 仲孫園茜 仲孫采苓 仲孫德秀 仲孫俊海 仲孫昶砘 仲孫守松 仲孫嘉迪 仲孫景聿 仲孫鶴鳴 仲孫翼鳴 仲孫崗 仲孫通通 仲孫麗君 仲孫易知 仲孫松 仲孫藐群 仲孫之寶 仲孫非鑠 仲孫小然 仲孫裕力 仲孫萱鈺 仲孫志榮 仲孫德進 仲孫程成 仲孫承垣 仲孫良傑 仲孫仁慧 仲孫奎華 仲孫瀅瑞 仲孫任鵬 仲孫蓬春 仲孫儒湘 仲孫震風 仲孫子琦 仲孫顏東 仲孫茗軒 仲孫業涵 仲孫廣鋒 仲孫酈鴻 仲孫一諾 仲孫攸沛 仲孫昱辰 仲孫是奇 仲孫麟 仲孫蓮女 仲孫偉珍 仲孫津安 仲孫戈兵 仲孫瑞良 仲孫佩強 仲孫梅香 仲孫金龍[1] [2]
(2)姓仲孫的好聽的女孩名字
姓仲孫的好聽的名字
仲孫燕芹 仲孫亞娟 仲孫建萍 仲孫春燕 仲孫春娥 仲孫鈺瑩 仲孫琢玉 仲孫碧妍 仲孫修萍 仲孫斐文 仲孫芳玲 仲孫婷婷 仲孫藝美 仲孫玉萍 仲孫明媛 仲孫新紅 仲孫晨婷 仲孫媛瑗 仲孫崢妍 仲孫娟芬 仲孫士文 仲孫婧琳 仲孫玉麗 仲孫金嬋 仲孫姝瑛 仲孫會茹 仲孫涵瑤 仲孫才英 仲孫鸝紅 仲孫志英 仲孫筱秀 仲孫愛萍 仲孫慧茹 仲孫燕進 仲孫昭雪 仲孫佩瓊 仲孫薇妍 仲孫莉萍 仲孫澤玲 仲孫甜婧 仲孫融雪 仲孫曉芬 仲孫瑜婷 仲孫建英 仲孫妍汛 仲孫燕儀 仲孫怡靜 仲孫文玲 仲孫維潔 仲孫佳蓉 仲孫彩萍 仲孫祺悅 仲孫呈倩 仲孫雋芳 仲孫翼紅 仲孫怡洛 仲孫鑫娟 仲孫金妍 仲孫薷玲 仲孫純茹 仲孫倩君 仲孫素妍 仲孫紋婷 仲孫慶紅 仲孫泓穎 仲孫凌琳 仲孫映紅 仲孫桂琴 仲孫萬英 仲孫玲福 仲孫騫文 仲孫人艷 仲孫逸婭 仲孫秀其 仲孫霞暉 仲孫曉婷 仲孫善媛 仲孫博琳 仲孫雯穎 仲孫丹麗 仲孫興娥 仲孫霞 仲孫新梅 仲孫鴻英 仲孫主文 仲孫怡錦 仲孫進英 仲孫玉雪 仲孫珊玲 仲孫雅琴 仲孫炎紅 仲孫詩秀 仲孫楚瑤 仲孫鈺妍 仲孫靜媛 仲孫妤文 仲孫繽瑩 仲孫莉萍 仲孫為麗 仲孫松雪 仲孫熙琳 仲孫益婷 仲孫董英 仲孫幼婷 仲孫小瑤 仲孫美妹 仲孫衛麗 仲孫筱瓊 仲孫子瑛 仲孫曉萍 仲孫萃英 仲孫子瑤
仲孫漢文 仲孫馨倩 仲孫博文 仲孫秀穎 仲孫駿霞 仲孫玉婷 仲孫辛瑤 仲孫怡茜 仲孫飛燕 仲孫傢艷 仲孫曉雪 仲孫宛燕 仲孫麗霞 仲孫餘艷 仲孫紅萍 仲孫和琴 仲孫燕芬 仲孫淑婭 仲孫秀婧 仲孫雯婷 仲孫新花 仲孫琳莉 仲孫悅雅 仲孫江萍 仲孫怡鑫 仲孫汪英 仲孫飛琴 仲孫怡逸 仲孫煒瓊 仲孫怡雯 仲孫香梅 仲孫璞玉 仲孫妍逸 仲孫浩潔 仲孫馨悅 仲孫運梅 仲孫倩吻 仲孫防麗 仲孫紹英 仲孫玲羽 仲孫洛琳 仲孫麗莉 仲孫春娟 仲孫添瑩 仲孫靜瑩 仲孫鳴琴 仲孫雅琴 仲孫欣穎 仲孫朝燕 仲孫一蓉 仲孫倩 仲孫龍芬 仲孫士茹 仲孫朝紅 仲孫少穎 仲孫潔芳 仲孫習婷 仲孫妍燕 仲孫相瑩 仲孫媛锘 仲孫會萍 仲孫婷 仲孫涵茹 仲孫建玲 仲孫池悅 仲孫妍菲 仲孫佳蓉 仲孫勵琴 仲孫怡鑫 仲孫今秀 仲孫育瑩 仲孫艷玲 仲孫玉玉 仲孫鳳芳 仲孫翠萍 仲孫彥婷 仲孫亦婷 仲孫雁紅 仲孫夢瑤 仲孫可玲 仲孫瓊瓊 仲孫媛月 仲孫萬紅 仲孫青艷 仲孫莉娟 仲孫久霞 仲孫梧文 仲孫欣冉 仲孫金霞 仲孫林文 仲孫國英 仲孫舒文 仲孫燕紅 仲孫紅英 仲孫浩燕 仲孫媛霏 仲孫凰玉 仲孫玟英 仲孫軒秀 仲孫玉婷 仲孫少紅 仲孫鍛穎 仲孫婷 仲孫鳳梅 仲孫菊芳 仲孫軼琳 仲孫在玉 仲孫書艷 仲孫妍開 仲孫妍琴 仲孫希妍 仲孫傢瑤 仲孫德霞 仲孫如妍 仲孫雅瑤 仲孫臆文 仲孫婉倩 仲孫春艷 仲孫三妹 仲孫紅芬 仲孫玉梅 仲孫洪瑤 仲孫冬梅 仲孫曉穎 仲孫一瑛 仲孫洪文 仲孫琳雯 仲孫義文 仲孫康芬 仲孫怡喧 仲孫寶瑩 仲孫榮芳 仲孫雅娟 仲孫亞紅 仲孫昕妍 仲孫水婷 仲孫惠芬 仲孫惠芳 仲孫詠婷 仲孫芬 仲孫思怡 仲孫娉婷 仲孫馨梅 仲孫鳳媛 仲孫義瑤 仲孫國霞 仲孫雙紅 仲孫愉娟 仲孫君麗 仲孫柳琴 仲孫怡沁 仲孫麗媛 仲孫萍軒 仲孫微娜 仲孫鈺嬋 仲孫蓉 仲孫瑩迪 仲孫賢琳 仲孫桂琳 仲孫秀萍 仲孫瑤珍 仲孫俐霞 》》還是沒有找到滿意的名字?不妨問問大師.
仲孫倩穎 仲孫怡辰 仲孫惠娟 仲孫柯琴 仲孫婧媛 仲孫悅昕 仲孫礫文 仲孫晶怡 仲孫明潔 仲孫天雪 仲孫金麗 仲孫婧兒 仲孫建芬 仲孫婧玫 仲孫鈳梅 仲孫茱婧 仲孫佳悅 仲孫勇翔 仲孫紫珊 仲孫帛涯 仲孫荃穎 仲孫紅燕 仲孫純潔 仲孫淘瑤 仲孫訓芬 仲孫麗梅 仲孫傢蓉 仲孫梟悅 仲孫秀文 仲孫然麗 仲孫穎 仲孫曼莉 仲孫衛紅 仲孫新霞 仲孫明麗 仲孫燕君 仲孫翠潔 仲孫琳茜 仲孫吉英 仲孫悅文 仲孫焱婷 仲孫紅麗 仲孫芩冉 仲孫慧潔 仲孫彥倩 仲孫晴文 仲孫煒娜 仲孫思潔 仲孫襄穎 仲孫熙茹 仲孫悅琦 仲孫平萍 仲孫智英 仲孫麗婷 仲孫立穎 仲孫林蓉 仲孫駿文 仲孫春霞 仲孫怡雯 仲孫怡鈴 仲孫聖婷 仲孫金梅 仲孫愛紅 仲孫琳麗 仲孫妍瑾 仲孫艷 仲孫莉芝 仲孫秀穎 仲孫苗娟 仲孫印紅 仲孫舒英 仲孫花 仲孫淘麗 仲孫沅文 仲孫其芳 仲孫斯文 仲孫霞紅 仲孫茹 仲孫明婷 仲孫燕群 仲孫春芬 仲孫風琴 仲孫梅梅 仲孫琬茹 仲孫莉菡 仲孫榕婧 仲孫雯婷 仲孫俏艷 仲孫琳璇 仲孫毓瑤 仲孫瑞芳 仲孫曉瑩 仲孫春嫣 仲孫萱瑩 仲孫婧筠 仲孫洪忠 仲孫碧英 仲孫詩玲 仲孫妍逸 仲孫靜文 仲孫筱穎 仲孫睿文 仲孫悅泰 仲孫婧雯 仲孫阿瑤 仲孫采蓉 仲孫倩娟 仲孫琴銘 仲孫倩怡 仲孫麗婷 仲孫艷芳 仲孫華娜 仲孫蜒芳 仲孫月茹 仲孫靈美 仲孫淑婷 仲孫怡然 仲孫彥琳 仲孫小妹 仲孫秋麗 仲孫明悅 仲孫莉倩 仲孫俊英 仲孫幼雪 仲孫錦燕 仲孫芳
仲孫(Zhòng sūn 仲孫)姓源出有二:
1,出自姬姓.春秋時魯桓公姬允次子名叫慶父,因排行老二,故世稱共仲.他的子孫遂以仲孫為姓,稱仲孫氏.慶父亂魯之後,弒父君主,畏罪出逃,改姓為孟孫氏,但留居於魯國的他的支庶子孫仍為仲孫氏,世代沿襲為仲孫姓.
2,出自薑姓,春秋時期,齊國有仲孫氏.(責任編輯:八字免費算命網)[1] [2]


text:
(壽司都可以「鐵板」上!? ) 又真係幾好味喎!!
日本連鎖食店多,小店更多,要搵好野食,除咗參考網上食評,最好就係親身捐窿捐罅睇吓邊度聚集本地人排隊!
呢間位於難波嘅「ときすし」絕對係本人私藏list之中嘅一大推介,如果第一次嚟一定要試呢度嘅名物壽司燒「すし焼き(sushiyaki)」,一Set八件用鐵板上,雖然上枱嘅時候鐵板唔會熱到滋滋咋咋,但每粒壽司都因為鐵板嘅熱力一路keep住微暖,加上部份食材用火炙過,誇張啲講句,粒壽司好似有生命咁!勁好味!
餐枱上面放咗大堆menu,雖然好多都好吸引,又數量限定又盛,不過第一次嚟一定一定要試咗個「すし焼き」先,其他?留返下次嚟再慢慢試.
點完菜店員會先上碗幾足料嘅味噌湯,入面啲菇菌好明顯經過特別處理,滑嘟嘟,湯底又唔會過咸,剛好可以畀個胃打一打底,準備迎接超好味嘅鐵板壽司!
因為店入面人客真係幾多,壽司亦冇咁快上到枱,如果識日文不妨而家揭吓啲Menu,睇定下次嚟應該要食啲乜!
等咗10分鐘左右等到口水到流嘅 すし焼き終於都到啦!一碟入面有齊拖羅,墨魚,平目,三文魚,蝦,帆立貝,章魚同鯖魚,大部份以火炙過,油香走哂出嚟,size做到一啖一粒,女仔都唔使搏命擘大個口先放得哂成粒壽司入口!
呢個 すし焼き另一個最大特色係每粒都放咗唔同調味喺食材上面,所以食嘅時候完全唔使再加醬油.
單單8粒壽司又點能夠滿足到大食嘅我,所以緊接住仲點咗個一人份嘅壽司拼盤,入面有海鰻,三文魚籽,三文魚,蝦刺身,海膽等等,食材以刺身為主,食得出都幾新鮮,不過唔知係咪因為冇咗鐵板效果,整體唔算有好大驚喜,飯粒比起すし焼き仲明顯唔夠粒粒分明添.
枱上面放咗一大兜醬油,食嘅時候可以用入面個掃將醬油輕輕點喺食材上面.
呢度唔止得壽司,仲有超滿瀉三文魚籽丼等等料理都非常吸引,有選擇困難症的話真係會唔知揀咩好,樣樣都勁想試!
呢間壽司店一共有兩層,地方唔大,基本上大部份時間都座無虛席,不過因為大家食完都唔會長時間逗留傾計,所以通常唔使等好耐就可以入到去食!
店外唔會聚集好多人,通常都係幾個幾個咁等緊,亦因為唔係長龍店,好容易走漏眼經過咗間舖都唔知.
呢間舖頭目前遊客唔係好多,小編去食嗰日只係見過兩枱外國客,其中一枱更加係金髮洋人,唔想撞口撞面全部都係香港人,呢度係唔錯嘅選擇!
ときすし
地址:大阪府大阪市中央区難波千日前4-21
電話:06-6632-0366
營業時間:11:00~23:00
休息:不定休


text:
o靚模夏天打橫行,你滴雪糕時我派牛奶好繽紛!
不過成個暑假得 o靚模睇,班腐女 dry到叫救命,好在黎明 Amusic今年簽咗個 22歲新仔李治廷( Aarif),夠陽光仲要有才華,最緊要係屋企有啲貨,早前仲幫衛蘭新碟《 Every Morning》填晒全碟歌詞,新一代腐女救星,各位姊妹要實.
在香港出生,今年 22歲李治廷( Aarif) 08年於英國 Imperial College化學系畢業,該校化學系全英排名第二,連雷頌德都係佢師兄,父親係中國 mix馬來西亞,媽媽係香港人,佢話:「 Aarif個名係屋企人改,係馬來西亞名!」
Profile
姓名:李治廷( Aarif Lee)
身高 5呎 8吋嘅 Aarif話:「我平日鍾意夾 band同唱 K,最鍾意女仔長頭髮大眼,不過最緊要合眼緣.」
繼 Janice Man(文詠珊)加盟黎明旗下百仕活後,黎明再簽新仔李治廷( Aarif),有傳佢係東亞娛樂老闆林建岳契仔,但係李治廷聽到一嚿雲:「讀書嗰陣有個 charity show,王凱文( Amusic行政總裁)有份去睇,係佢簽我,我唔係林生契仔!」
清潔公司太子爺
22歲,中馬混血兒嘅李治廷,個樣直頭係王力宏,陳司翰,金城武,言承旭再加吳大維於一身,五神合一應該殺唔少女,他坦白話:「我自己拍拖經驗都幾豐富㗎,幾多次真係冇計,我唔鍾意鬼妹, mixed都有嘅,不過最緊要家陣冇拍拖啫.」自信完忽然又好怕醜咁望吓工作人員問:「其實我咁講得唔得㗎?」有前科衛詩, Amusic教新人果然好小心!
留學英國 4年,家住西貢獨立屋,原來有個經營清潔公司生意的有米老豆支持,李治廷屋企有啲貨,之前仲拍埋《玻璃之城》導演張婉婷嘅新片《 1969太空漫遊》,處男作就埋到名導演堆︰「屋企冇乜好講啦,拍戲就喺一次我同公司人食飯,撞到張婉婷導演,佢覺得我幾 fresh,啱佢部戲.」除咗拍戲,李治廷仲叻到幫衛蘭隻英文碟填晒新歌詞:「我有夾開 band,之前啲作品都係自己填詞,公司話不妨畀我試吓喎,其實隻碟都同 Janice傾咗好耐,我家錄緊音,已經有新歌派台,自己都好緊張.」有歌唱有戲拍,內外發功黎生堅捧喎!
男版 JM
混血仔李治廷個樣鬼鬼哋,驟眼睇仲有啲似王力宏同陳司翰,不過另一個角度睇又似言承旭喎,真係百變過師姐 Janice Man喎!
鼻似王力宏 笑容似言承旭 面形似金城武
眼神似陳司翰 右面似吳大維
黎明新仔
李治廷由 Amusic行政總裁王凱文喺外國一手發掘,同大老闆林建岳只係一面之緣,家泊掂黎明碼頭,咪即係岳少門下,好遮蔭吓.
大細老闆照
禁毒歌寫手
Aarif出道第 1炮就係幫衛蘭寫晒全碟嘅歌詞,新碟寫咗兩個月,好似其中阿 Jill毒禍出事後,家姐衛蘭首禁毒〈 999〉歌就係出自 Aarif手,另一首主打〈 Rainbows〉,亦被網友讚歌詞好正面喎!
網上圖片
high死你
999
Lethal injection
You fly so high you'll die without a question
That magic potion
It can't save you from this situation
大仝世界
Rainbows
It doesn't matter what colour
or where abouts you are
This world that we have,
is for everyone
李治廷 7歲開始養呢隻斑點狗,感情深厚,佢話:「隻狗家好老喇,喺屋企行兩步路就好似做咗 1日運動咁,索晒氣!」
拍三姑
未正式出道,李治廷已經同三姑吳君如及任達華合作拍由張婉婷執導嘅《 1969太空漫遊》, Aarif話:「拍嗰陣都幾辛苦,有場戲要瞓喺啲泥水上面,不過有機會都值得爭取嘅!」
DJ李志剛嗒糖
李治廷俾 Leon睇中,經理人陳善之就話佢:「有才華,如果唔係唔會簽佢啦!」而早前李治廷同衛蘭齊齊上咗李志剛《 Made in HK》做訪問,李志剛全程勁讚佢靚仔,一時話:「想見 Aarif個靚仔樣可以上我哋 facebook度睇番,我覺得真係靚仔先講!」又話「嘩! Aarif個樣真係好 Europe!超 Europe!」擺明勁冧.
Aarif同衛蘭早前齊齊接受李志剛訪問,上週五( 24日),本刊致電李志剛問佢對 Aarif有咩感覺,佢就話:「佢 ok㗎!幾舒服!個樣都 ok,我覺得佢鬼鬼哋啦!同埋佢又識自己創作,英文又得,唱歌又有啲外國人 style!」
嘩! Aarif個樣真係好 Europe!超 Europe!(網上圖片)
陳善之:佢有才華啦,唔係都唔會揀佢!


text:
麥花臣動物診所 熱門
基本資料
詳細資料
地圖
網友評論
14 位網友的平均評分.
非會員也可看到留言,不過並非即時的,請注意喔!
Top 500 評論員 查看我的所有評論
同想像中差好遠的專業
我的貓貓唔食野幾日,去左診所驗血証實腎衰竭,由於朋友話麥花臣好pro所以轉左去睇麥花臣.
recept的姑娘態度真係麻麻,可能真係好多人幫襯唔洗太著重服務.貓貓入院後第一次比錢發現
同電話報價時候有出入都算喇,住院3日收我$3xxx.醫生睇左份驗血報告建議我隻貓吊3日鹽水
先同照超聲波睇清楚個腎.點知吊左2日出左超聲波result後醫生話貓貓"胸積水"已經即時停左吊
鹽水,原因就係因為吊鹽水d鹽水走唔到反而倒流入胸! 跟住醫生就話如果唔清積水只可以生存多4-5日,
要清左積水先可以再Confirm係心臟問題定腎影響搞到咁.假設清左積水後confirm係腎影響先再同貓
貓做腎的手術,而腎手術大概要2萬起.
雖然我個人認為個醫生唔係太差,但結果就係我送左貓貓入院後反而仲多左1個問題要解決,真係好失望.
推介何醫生
貓貓睇麥花臣何醫生,好好,夠細心,檢查夠細緻!推介!
麥花臣, 你地變咗喇!
講真我幫襯左麥花臣好多年, 但係我覺得佢地越黎越差. 以前有幾位醫生都好專業又細心解釋病況, 不過而家新個幾個醫生俾我既感覺就係好hea, 佢地對自己做既野都好似唔係好肯定咁, 咁你叫我地d寵物主人點信你?點放心交低寵物俾你地醫!
對上一次, Leopard Wong醫生誤診我隻貓耳仔有腫瘤, 叫我俾佢做手術! 好彩我揾多個醫生睇欏個 second opinion, 先知道原來我隻貓只係耳仔污jo所以有少少發炎, 根本唔係咩腫瘤!
琴日, 因為同貓貓剪手甲唔小心剪到佢流血, 急起上黎所以又帶左佢去麥花臣.
去到見醫生, 只係問左3-4句, 望下我貓貓隻手仔, 跟住就話要貓貓打支鎮定針 (Sedation), 之後話會幫貓貓做止血. 咁我問佢個止血係會點樣做? 醫生同助護都冇正面回答我, 只係再三強調我要簽紙俾佢地打針.
我話ok我同意佢地幫貓貓打針, 但係佢地又話因為貓貓之前食左少少野所以要等2個鐘之後先打針, 之後先做止血! 即係我唔可以即場睇住佢地打針.
長話短說, 夜晚我接貓貓返屋企, 隻貓一出貓袋個包紮就立即甩左, 貓隻腳趾仔同之前一樣係不停流血! 咁究竟咁多個鐘佢地幫我隻貓做過d乜?
我即刻帶佢返去診所, 當時已經10pm幾, 只係得個護士幫貓貓再止血同包紮. 我問個護士究竟你地係用乜野同點樣幫貓貓止血? 佢既答覆係 止血粉! 止-血-粉呀! 用止血粉你夠膽收我$200! 用止血粉咁有咩必要打鎮定針呀? 收我張單$585就係用止血粉! 唔係我冇錢, 但係大佬呀,你地都唔好當我白痴咁劏吖!
經過今次我真係可以講, 我以後都唔會再帶貓貓們去麥花臣! 就算24小時都係咁話!
佢地醫德係點, 大家自己諗下啦!
查看我的所有評論
麥花臣搞乜花臣阿???
話說我隻狗生完BB第三日唔舒服 發燒無精神仲肚痾
帶佢去睇呢間野 入到去個王醫生CHECK完話佢發燒
同佢驗個大便仲話佢D大便好多菌 (我心諗肚痾緊係好多菌啦)
仲問我俾咩佢食 係咪D野煮唔熟
仲問我雪櫃係咪有菌喎 (我心諗鬼知個雪櫃係咪好多菌咩)
之後佢對住個超聲波 話見到有個影唔知係死胎定殘餘既胎盤係入面
度長度度到有4CM 自言自語 話應該唔係死胎啦
之後叫話要驗血 仲講到一定要驗血阿 我問佢點解要驗血 因咩事要驗血
佢又答我唔到 仲話唔驗血點知咩問題阿
話 我隻狗D屎真係好多菌 我都未見過D屎咁多菌既!
我問 咁有無退燒同止痾藥俾佢食
佢話 唔驗血點知佢因咩事發燒 因咩事肚痾姐
之後話 你自己出去諗下驗唔驗血啦 要千一蚊嫁 (個語氣係好似我俾唔起錢咁)
我出到去諗左陣同姑娘講話唔驗 要藥得喇
之後我等左足足半個鐘 個姑娘同我講醫生話無藥俾你喎
但係開頭話有藥俾佢食 會俾D較輕微既藥俾佢食 因為要餵奶
個醫生我覺得好流 好似唔驗血就診斷唔到咁 當時心情嬲到爆想報警
最後佢收我診金220蚊 我當豪俾佢 搵過第二間睇!!
我覺得係一間唔錯既獸醫診所
我隻貓雖然因為嚴重先天性心臟病醫唔返但係我都好推介呢間獸醫診所俾大家
係就係診所多人D同reception既同事可能冇咁helpful
但係好多謝陳醫生咁細心解釋我隻貓有咩問題同搶救佢..
仲有後面照顧我隻貓既staff都好有耐性同好體諒我地
好詳細咁解釋唔同既善終服務計劃俾我地聽
同埋善終服務公司都好好, 成點鐘都打電話泥通知我地已經pick up左貓貓
真心覺得診金同其他醫療服務既價錢係合理, 特別以夜診既價錢泥講
以後我其他貓有需要我都會帶佢返泥睇
Top 1000 評論員 查看我的所有評論
價錢就一流
麥花臣無良心無愛心, 醫術九流,
價錢就一流!!!!
隻貓隻耳仔有血水腫
我以前都係帶隻貓睇呢間, 事源係我隻貓隻耳仔有血水腫, 醫生就話我貓貓有耳虱, 叫我比藥佢食同埋查藥膏, 做左手術後2個星期到就拆左線, 唔夠1個星期, 我隻貓同一隻耳仔發生左同一件事, 我打去診所問, 佢地話我要帶隻貓去做多次手術喎, 第一次 total 做左4千幾, 係計埋留院同藥錢, 之後我問佢地如果今次做完手術都係唔好會算, 佢地竟然問我係咪無跟足指示去照顧我隻貓喎, 仲有啊~其實都幾貴下~真係無左我半份人工!
我記得我當時立即收左佢線!嬲!
當時做完第二次之後一星期左右..好彩地, 我隻貓好返啦
總結..我覺得佢地呢到, 小病睇就好, 做手術就真係要諗清楚小小!!!不過危急又無咩選擇就無辦法啦~
Top 1000 評論員 查看我的所有評論
眼潰瘍
我隻狗狗兩年之前隻眼潰瘍,好返又傷過足足攪咗半年,個時就係睇麥花臣既羅醫生既,好多謝佢,唔係佢嘅話~我狗狗就唔可以再見到我@@
非常呃錢!
姑娘服務態度差,而且不斷昆人錢!
一開始只系貓貓有排便問題,帶佢黎左呢間醫院住幾日後,無啦啦變埋黃疸病!
之後醫院仲想遊說要貓貓要住成個月院!
最終同意只住兩星期,點知兩星期期間就已經驗了8次血!真的有這樣的需要嗎??每次都成$800元!
咁樣日日驗法唔怪得知貓貓會愈來愈虛弱!
呢間醫院不搵夠你錢系唔會俾你走的,大家真系要小心點!比左咁多藥都唔知有邊個係真系有需要
講真平時我帶開寵物打預防針這間是不錯的,但睇醫生的話真系以後唔敢再黎!
埋單成三萬幾元!唔知當中有幾多係不必要的!
大家如果google呢間醫院都可以見到香x討論區同親x王國對呢間醫院既評論,我都唔想咁多寵物要再受苦!
查看我的所有評論
全心全意
上星期帶過我隻小狗去睇,感想係,覺得陳醫生好全心全意去醫我嘅小狗,好盡責盡力,收費很公道,冇濫叫你照呢樣照嗰樣,我提議驗個D,佢覺得我隻小狗真係冇需要,都好明確講明,唔會照同驗,感覺到佢非常有醫德,亦有處身切地身同感受,態度親切.
姑娘方面很多都非常有愛心同耐性,尤其係Anita姑娘即使我隻小狗唔肯食嘢食藥,都比我睇到同感受到Anita都有盡佢能力氹我隻小狗.我代我隻小狗無限個感激陳奎安醫生同Anita姑娘.
查看我的所有評論
廿四麥花臣動物診所
仔仔女女有急事 我第一時間會帶佢地來麥花臣動物診所睇 因為有廿四 醫生好 又有愛心 同非牟利比 佢地醫生系經驗較豐富架 但就會相對貴番少少囉
麥花臣動物診所24其實真係好方便
麥花臣動物診所24其實真係好方便,不過姑娘態度就真一般,唉~我有比錢架...好心比番應有服務我..唔該!但值得讚的就係,,獸醫好人,好Nice.會比你清楚番你隻狗有咩問題,要做咩檢查,檢查原因,清清楚楚,唔會比你覺得價目不分..而狗狗接受治療後亦得到成效!最讚係依樣!收費係比較貴,只係希望姑娘態度好番少少就OK.記住!我係有比錢!唔係話比錢大晒,只係希望你地拎番基本好嘅態度.如果唔係就唔好收咁貴!
覺得幾好
我2隻狗狗係哩間睇.覺得幾好.獸醫幾專業.所以好多時候狗狗唔舒服帶佢去睇完,放低錢就帶番健康狗狗番來.不過收費都唔平.閒閒地睇一睇都要1,2千
麥花臣哩間動物診所係24嘅
麥花臣哩間動物診所係24嘅,上次我隻BB夜晚大約2點幾鐘不停叫.佢好小會咁.又係咁打自己個頭.我同媽子都好擔心.帶左佢落去睇.原來BB自己擔左玩具玩.個條膠條CLICK住左個咀,醫生幫佢拉番出黎就冇事.醫生話要照個肚.睇下仲有冇野係入面,好彩到最後都冇事.嚇到我同媽子.....
覺得個醫生都幾細心.同幾有愛心


text:
次次見到一D好百厭既小朋友,我就覺得佢地父母做咩生得佢出黎又唔教好佢,攪到佢咁衰格,神憎鬼厭咁!係真架喎,無論個細路係天性頑劣,定係後天加工比人縱到咁,父母一定係責無旁貸.有時會聽到人地話自己小朋友真係好百厭,教極都唔聽!但有無諗過,自己付出幾多時間去教? 佢做錯一樣野,你係就咁求其話唔好咁做,定還是有分析件事既嚴重性比佢知? 唔好諗住講一次就聽喎,講一次記得就唔係細路喇,呢D係由細教到大,日日教不停教.見到好多人教仔淨係識得鬧,只發洩自己情緒,從來無耐心解釋比小朋友聽咩係岩咩係錯,而當小朋友想探索求証,所有野都想知點解既時候,大人又一句覺得佢地煩就拒絕回應,但轉個頭就只係不停話自己個小朋友百厭唔聽話,究竟係邊個唔肯教,又邊個唔聽話呢? 咁樣真係好諷刺!
好似上星期同仔仔去公園玩,見到有班外國小朋友響度不停整斷D樹枝做武器,一個原本修葺得好靚既矮樹籬笆轉眼就一忽忽爛晒,班細路不停踢仲穿左一個大洞.作為一個家長,我真係好想知佢地父母係點樣教到一班咁既生番出黎? 一草一木都有生命,點解要咁樣破壞? 仲要唔係佢私人的,係公家地方.之後見到兩個繞埋手喪傾計既阿媽,見住班細路咁樣,但完全無視,仲聽到佢地行過去叫佢地玩多陣就走.
家教呀!究竟有無家教? 唔知如果有班人響佢地屋企咁樣破壞佢地既野,兩個阿媽係咪都係無反應,由佢地搗亂呢? D人就係咁自私,難怪班細路覺得咁做無問題!眼見D花草比佢地咁破壞,我行過兩個阿媽身邊時忍唔住同佢地講「D樹比你班細路整爛晒喇!你見唔到呀?」就係咁,佢地係向班細路方向行近左,但繼續企響度繞手吹水,完全無諗過要停止佢地.果刻我明白到,點解D人成日話:人無恥便無敵!真係好無恥,但堅係無敵!你吹佢唔脹,唔通同佢嘈,打佢一鑊咩? 唯有係藉此教好自己既小朋友,比佢地見到一個咁靚既籬笆比班衰人攪成咁,同佢地講點解爸爸媽媽成日要教住佢地,就係唔想佢第時地變成衰人做壞事!反面教材,都係一個好好既學習機會.


text:
黃曆
黃曆又叫做皇曆,係一隻陰陽曆.黃曆其實係來自天文觀察,佢係參考咗太陽(日)同太陰(月)嘅運行周期而製訂.黃曆源於中國,並而傳到日本,韓國,越南東亞各國.雖則家下呢啲地方都改用西方傳入嘅公曆(西曆),但係好多傳統節日都會參考返黃曆定日子.民間星相都會用得到黃曆.黃曆嘅月大致同月嘅盈虧一致,因為咁,有時就畀人叫陰曆,不過曆學上陰曆另有所指.自大唐起,黃曆係皇帝頒佈,所以叫皇曆.亦有人叫佢做夏曆,因為佢同夏朝都定寅月做正月,不過,夏朝嘅曆法同家下好唔同,唔可以混淆.響中華人民共和國成立之後,配合意識形態,所以叫佢做農曆[1].
基本定義[編輯]
黃曆基於日月周期.月方面,一個月係基於太陰盈虧周期,約莫29.3日.黃曆係計月虧到消失做新月,即係朔.朔同朔正中間滿月,就係望.而一年有幾多個月,就靠太陽運行而定.黃曆寫太陽有兩種周期,一叫做歲,即係望上天,太陽運行到同一位置嘅周期.通常用冬至同夏至立竿度日影而定.冬至日影最長,夏至日影最短.不過通常都係用冬至到冬至之間嘅時間做一歲.而年呢,就係正月初一到下一個正月初一嘅時間.因為要就埋太陰周期,呢個時間長短係唔定嘅.
史[編輯]
根據史記,係一套曆法係軒轅黃帝頒嘅,之後顓頊,帝嚳,堯同舜都修訂過.
黃曆源於先民天文觀察.古代生活係靠天而定,天體運行會對地上面嘅動植係有影響,尤其係日同月.中國現存最早嘅文字甲骨文,就成日見到記低天象異動.詩經亦有唔少記載.呢啲紀錄就講明商,周時期極之重視曆法計算,同今時今日,黃曆以日月定時嘅特性一致.雖則原則係一樣,但係唔同時代同地方都會有計算方差異.
官方唔同年代都會修訂曆法,等佢可以更加準確,同天象吻合.古代對日食同月食好敏感,因為大家都睇成係凶兆,要多加留意.皇帝都會要求準確預測日食月食嘅時刻,萬一曆法唔準,就會改曆.自大唐起,官方禁止其民間用其他曆法.
民間有時會有私下用另套曆法,同官方唔同.唔用官方曆,有時係因為占卜嘅需要.
干支[編輯]
- 內文: 干支
黃曆唔係單純一套方法紀日,重有用一套六十為一個循環嘅干支來紀日.之後干支重用來紀月同紀年.


text:
聖約翰座堂
聖約翰座堂(St John's Cathedral)係香港一基督敎堂,喺中環花園道,門牌四到八號.堂歸香港聖公會香港島教區,係主教座堂.
歷史[編輯]
聖約翰座堂笪地,開埠之時,係歸入英軍駐地.香港政府成立後,地係Chinese Secretary嘅寫字樓.佢西北無遠,係當時督憲府,一直上山見政府合署.
一八四一年,香港就係英國殖民地,然而遲遲未有國敎聖公會敎堂.其他天主敎堂,誓反敎各敎會堂,長老會敎堂,唐人廟宇,回敎寺都有齊,但係就係無聖公會敎堂.聖約翰座堂未起之前,敎眾都要喺蓆棚中做禮拜,咁引起敎眾不滿.
之後,香港政府批地畀英國聖公會.一八四七年,聖約翰座堂奠基.一八四九年落成同祝聖.座堂乃香港最舊嘅西式教會建築物.地權上,係香港唯一不動產,係自已保有,卽英Freehold地.座堂主樓有三.座堂本身,一八四七年起成,係維多利亞時期,歌德式建築.副堂一九二四年落成,而新座寫字樓,一九五六年加建.聖約翰座堂道木門,取材自添馬艦(HMS Tamar)艦身.艦喺香港保衛戰時,英軍自行炸沉,以免落入日軍手中.
座堂係教區首堂,因該堂內置有主教座位.香港日治時期,拎來做日本人會所.現時教堂,已列為香港法定古蹟,受法列保護.遊客亦到以觀光.為咗避免冷氣水氣,引致白蟻侵蝕,破壞古物古蹟,座堂無冷氣.座堂除咗有主教專用位,重有法政牧師同座堂牧師專用位,亦有英國殖民年代留落,鑄上英國皇室徽號嘅會眾位,係留畀香港總督同英國皇室用.皇室有時會途經香港,禮拜時畀佢哋坐.香港主權移交之前,座堂會掛英國旗,之後已拆.目前座堂日日有崇拜.亦有早堂晚堂,而話有英國話,廣東話,普通話同菲律賓話都有.崇拜者,來自世界各地,係國際座堂.
禮拜及打理[編輯]
一啲聖日,座堂有唱頌大聖餐禮,香港聖公會香港島教區,香港聖公會澳門傳道地區嘅按立聖職聖禮同詩班節,亦喺座堂搞.現任聖約翰座堂署理座堂主任牧師,卽英文Dean,係白嘉榮法政牧師,英文the Revd Canon David Pickering.佢自二零一二年三月廿六號,受命出任署理座堂主任牧師,直到八月新任座堂主任牧師謝子和法政牧師履新為止.
其他史跡[編輯]
堂邊花園,有啲英軍紀念碑,亦有英軍葬於此.
聖約翰座堂牧區轄下禮拜堂[編輯]
特殊用途[編輯]
由於禮拜堂鄰近政府總部,所以每逢基督徒團體示威遊行,佢哋結束時,都會唔分宗派,包括天主教,到禮拜堂花園感恩禱告,然後解散.


text:
SUGERBABY依隻歌街知巷聞,一日點擊率四十萬,雖然評價係一面倒既DISLIKE.其實香港好多組合都做唔耐,好似之前叫媽媽今天不必擔心我既天堂鳥而家都唔知飛左去邊,可能因為咁樣好多人寧願抱住比人笑都係曝光率既心態,做啲白痴野希望引人注意.其實要咁做冇人可以話你,畢竟係你自己決定,但如果你係推人去死然後幫自己做宣傳,咁你就真係屎都不如.
一個MV拍左九百蚊換黎四十萬點擊,自稱做哂幕後野既Duen Tuen立即出黎話係佢拍的,仲話果四個係學生妹,冇收人工,叫大家唔好針對人地,但明明乘機宣傳既就係佢自己.依四個係學生妹?咁點解我係面書一打FFx就會見到一個佢地組合既PAGE然後大大隻字寫住藝人.有係電腦通訊節表演,有接受東方訪問,但因為比人鬧就話人地係學生妹,咁樣係咪輸打贏要?又想借件事加強自己曝光率,但又唔想比人屌,不過個MV又冇樣得,唔通你想我睇住條垃圾片然後讚你咩.
係度怒屌自己好作品冇人睇,點就唔諗下點解自己所謂既好作品紅唔起.個個都話自己懷才不遇有幾難,我夠話我依篇文根本可以拎諾貝爾文學獎,點解冇人睇完即刻去提名我,唔通我又話香港文學已死?搞死香港樂壇既有好多人,有淨下載唔買歌既香港人,有填詞填到屎咁搞到到而家仲要靠林夕黃偉文等人撐住既填詞人,仲有唱歌唱到五音不全仲以為靠個樣(但仲要樣都冇)就搞得掂既藝人.我就算要慚愧最多都係我唔比錢買陳奕迅隻碟而上網下載,但我冇欣賞過你果堆所謂心血結晶既歌,我心安理得.
睇到自己咁高,啲歌紅唔起全部係人地既錯,你自己就冇錯.醒啦仆街,機遇依兩個字你識唔識啊,一尾靠發白日夢就想紅,大把人係自己理想興趣下廿幾年苦工到最後都冇人賞識啦,但怪得邊個?講到唔聽你既歌就係搞到樂壇已死既原因之一,真荒謬.
你慚愧嗎?不過我問黎都多餘.
一個讚好,是對我的一點支持.
如果想分享給其他朋友的話,請標明出處並附上專頁網址.
相關


text:
電筒
電筒,係手提式,扐得出外面,用來照嘢嘅架生.算係燈嘅一種,裏面有燈膽或者 LED 等嘅電子零件.
一支典型嘅電筒由電池畀電粒燈膽,放一塊透明玻璃或膠響燈膽前面保護佢,聚焦反射鏡聚焦燈膽發出來嘅光,反射成一束光,仲有著燈熄燈嘅掣,通常防水嘅殼,有啲電筒有揸手用嘅柄.
雖然電筒設計相當簡單,但係要等倒電池同燈膽發明咗,電筒響19世紀尾尾先有,因為早期嘅電池電力唔夠,因此英文叫佢做 "flashlight",意思眨一眨嘅燈咁解.
發光二極管[編輯]
最近越來越多嘅電筒改用發光二極管(LED),取代傳統燈膽.發光二極管已經發明咗幾十年,響1999年,位於美國加州聖荷西 Lumileds 公司發明咗白色高能量嘅鹵素發光二極管.2001年,Arc Flashlight 公司將呢種鹵素二極管用響電筒度.
發光二極管可以用較少電量發出更強嘅光,因此佢比傳統燈膽更慳電.喺啲細火數嘅 LED 電筒,電池比較耐用,有百幾個鐘咁耐.大火數 LED 嘅效率就比較低一啲.
發光二極管其他好處包括唔易撞爛,一般撞爛燈膽嘅情況之下,LED 都唔會撞壞.
以為發光二極管唔發熱係錯嘅.細火數 LED 產生好少熱,大火數 LED 都幾熱嫁,啲大火數嘅 LED 電筒用鋁造外殼,方便散熱.
其他電力來源[編輯]
有啲電筒嘅電力來自太陽能,日頭擺個電筒響陽光之下,裏面嘅電子零件就會將光能變電能,叉嚿電.
有啲電筒嘅電力來自動能,喺搖支電筒嗰陣裏邊嚿磁石滑嚟滑去,側邊嘅線圈產生感應電流(Faraday's Principle of Induction),草[1]埋草埋響電容度,整著粒 LED.
有啲用細細部嘅手動發電機,好似動能燈咁.用手撳下撳下整郁個飛輪,產生動能,裏邊嘅發電機就會將動能變成電能,整著粒 LED.
睇下[編輯]
用途[編輯]
註[編輯]
- ↑ 「儲」嘅意思


text:
黑社會 (電影)
《黑社會》係喺2005年出嘅香港電影之一,呢套戲亦係喺康城影展參加過競賽嘅作品.續集係《黑社會2:以和為貴》.
電影資料[編輯]
制作[編輯]
- 出品機構:中國星電影有限公司,銀河映像(香港)有限公司,一百年電影有限公司
- 出品人:羅守耀,向華強
- 監製:羅守耀,杜琪峰
- 導演:杜琪峰,羅永昌(執行導演)
- 編劇:游乃海,葉天成
- 主演:任達華,梁家輝,古天樂,張家輝,林雪,張兆輝,林家棟,王天林,譚炳文,邵美琪,姜大衛……等.
劇情大綱[編輯]
故事背景係講述香港黑社會一啲內部爭鬥嘅事,當中圍繞住好多唔同嘅人,關係亦千絲萬縷,所以角色人數亦特別多;而且當中混雜好多黑社會嘅背語(即係暗示語)同埋所謂家法嘅場面,令套戲嘅真實感覺更強.
幫會「和聯勝」每兩年就要再選一個新嘅辦事人(最高統帥),今年又係選舉嘅時候,有兩個最有實力嘅地區老大企出嚟參選,佢哋為咗呢次選舉各自招兵買馬,四出拉隴社團叔父同埋其他地區嘅話事人支持.同一時間,警方已經嚴密監視呢次幫會選舉嘅動靜,知道當中一定會有問題發生.
阿樂係幫會喺佐敦區嘅話事人,為人內冷外熱,係一個冷靜溫和嘅人,不過如果招惹到佢嘅話,可以心狠手辣到得人驚,有一個好愛o錫嘅仔;大D就係荃灣嘅揸弗人,聲大氣粗,外內都係一樣咁冷酷無情,邊個得罪佢嘅話就預咗冇好下場,佢老婆主要就幫佢手睇住盤生意.
幫會班叔父之中,除咗寸爆同一兩個叔父之外,其餘嘅人都傾向選阿樂,而輩份最高嘅叔父鄧伯亦企喺阿樂嗰邊,所以喺叔父輩嘅投票之中,阿樂以大票數勝出,當選為下一任嘅「和聯勝」龍頭大哥.不過幫會龍頭一定要有龍頭棍嚟做信物,龍頭棍就係幫會嘅團結象徵,每一任龍頭大哥都好好咁保管,唔係嘅話幫會好可能出現混亂.鄧伯叫阿樂去搵現任幫會龍頭吹雞攞支棍準備接任,但係俾大D截糊搵咗吹雞,重恐嚇佢唔好交支龍頭棍出嚟;吹雞兩頭唔到岸,唯有叫手下四眼明去廣州攞返支棍之後收埋唔好拎出嚟,睇定個形勢再算.
吹雞去酒樓見大D,勸佢唔好搞事,大D於是發難要打佢;同一時間,警方正式大舉出動,拉咗「和聯勝」一眾大哥返差館問話,包括鄧伯,阿樂同埋大D,而吹雞就喺俾警察拉嘅時候,為咗唔想俾大D追打而衝咗出馬路,俾橫過嘅車輾到重傷.
一班大哥被困喺差館嘅羈留所度,總督察許SIR就搵咗三個叔父傾計,要佢哋平息阿樂同大D之間嘅不和,唔想江湖多事;當阿寸爆入去羈留室勸大D,大D居然揚言要搞個「新和聯勝」嚟同將會由阿樂掌旗嘅「和聯勝」抗衡;後來警方再安排鄧伯入去同大D傾,希望搵個大嘅可以拆掂單嘢,點知大D直認不諱話想另起爐灶,重即場同鄧伯反面,正式向阿樂宣戰.
另一邊廂,阿樂嘅軍師師爺蘇同埋得力助手大頭一齊搵返俾人綁咗去嘅四眼明, 重搵返支龍頭棍,於是大頭就帶住支棍走先,師爺蘇就留低應付殺到嚟嘅公安.大頭拎住碌龍頭棍搭跨境貨車返香港,而東莞仔就受咗老大命令聯同大D嘅頭號馬仔一齊去兜截大頭;路上個貨車司機藉詞去廁所停低車走咗去,大頭覺得唔對路,即刻落車逃走,點知都俾東莞仔追到,重打咗大頭一身要佢交支龍頭棍出嚟;後來東莞仔個老大再打電話話大頭先係自己人,叫東莞仔拎返支龍頭棍返去交畀幫會殺手飛機,再轉交畀阿樂嘅手下火牛.
當東莞仔保住支龍頭棍揸車返市區途中,Jimmy 仔喺後面跟住想幫阿樂拎返支棍,東莞仔誤會以為佢係大D嘅人,叫飛機出嚟阻止佢嘅跟蹤,但其實Jimmy仔只係想幫佢老大龍根報仇,因為龍根喺選舉上面左右不定,最後俾大D糟質到不似人形.正當飛機接過龍頭棍想搵火牛嘅時候,原來一早已經有人喺度恭候,而落車嘅正係大D嘅頭馬長毛,佢哋挾持咗火牛,要飛機交支龍頭棍出嚟;當飛機一夫當關想救火牛之際,Jimmy仔從後出現,兩個夾手夾腳打走班打手救走火牛,不過飛機就俾人斬到重傷要入醫院.因為傳送龍頭棍有功,後來支棍交到阿樂手上之後,阿樂就認咗Jimmy仔,東莞仔,師爺蘇,大頭,飛機呢幾個立功嘅功臣做契仔.
阿樂重喺羈留室嘅時候,知道重傷嘅吹雞為咗甩身想爆大D嘅罪証畀警方,覺得呢個係拉隴大D嘅好機會,於是搵人搞掂咗吹雞,而阿樂喺放咗出去之後重幫手保釋埋大D;喺架車度,兩個人終於傾掂數以後有錢齊齊搵,喺關二哥面前重新斬雞頭燒黃紙再次結義,從此阿樂同大D就攜手合作,重聯手殺死尖沙咀最大勢力嘅老大恐龍,正式搶埋尖沙咀嘅生意.
一日,阿樂同個仔約埋大D兩公婆去郊遊釣魚,傾傾吓大D提出新意見,但係呢個意見就令到阿樂好唔滿意,跟住發難將大D兩公婆殺死,埋咗兩條屍之後就揸車離開……
主要出場人物同埋演出者[編輯]
- 林懷樂(阿樂):任達華
- 大D:梁家輝
- Jimmy仔:古天樂
- 飛機:張家輝
- 大頭:林雪
- 師爺蘇:張兆輝
- 東莞仔:林家棟
- 雷太(大D老婆):邵美琪
- 許SIR:姜大衛
- 鄧威(鄧伯):王天林
- 徐添(寸爆):譚炳文


text:
口交
口交(同男女性口交又叫吹簫,擔柴;同男性口交又叫含𡳞,食J,食JJ,食朘,食朘朘;同女性口交又叫含屄,舔陰)係用口或者脷刺激外生殖器嘅性行為.口交可以由異性或者同性嘅兩人相互進行.口交亦可以自我進行,叫做自我口交(男:autofellatio;女:autocunnilingus).
動機[編輯]
好多時係一啲女性唔方便造愛嘅日子,例如係月經期間,又或者係非安全期,女性唯有以口交嚟滿足伴侶,漸漸地女性會以口交嚟增加對伴侶挑逗.
口交分為男性對女性嘅口交同女性為男性嘅口交,男性對女性嘅口交係男性用條脷刺激女性嘅陰核及陰道,甚至會將條脷伸入女性嘅陰道嚟代替男性性器官嚟刺激女性;而女性為男性嘅口交就係女性用口部代替陰道套住男性嘅性器官,上下移動嚟模仿造愛嘅情況,加上條脷嘅刺激可以帶畀男性更大嘅刺激.
既然精子入唔到陰道就唔係太可能會導致懷孕(唔係完全冇可能),噉口交就被用嚟作為一種避孕嘅方法.好多人——包括越來越多嘅未成年人——為咗呢個原因而選擇咗口交或者肛交嘅性交方式[未記出處或無根據](就算肛交時精液重係有可能進入陰道).
有啲人唔能夠接受口交,但亦有好多人樂於此道[未記出處或無根據].有時口交並唔係為咗避孕,而係作為「前戲」而做嘅.生殖器官具有大量嘅神經末梢,非常敏感,雖然脷,嘴唇都係噉,由於嘴入面冇刺激性慾嘅受器,係感受唔到性興奮,但因敏感嘅觸覺,若同時進行性幻想,係可以勾起性慾嘅.
舔陰[編輯]
- 內文: 陰戶口交
又叫「品玉」.牽涉以口,唇,舌對雌性陰蒂,陰戶或陰道嘅性刺激.性伴侶對雌性施行口交可能用作前戲嘅一部分,或仿作交合.


text:
上次去左Pizza Bar食好西,今次小編就同班朋友去左食韓西- GOOBNE CHICKEN,係尖沙咀同旺角都有一間,不過小編就去左旺角食,方便丫嘛!
GOOBNE CHICKEN會提供手套同掉骨筒,不過得一隻手套,單手「隊」雞表示「輕鬆」(-_-)呢間餐廳係有真.韓妹,真.韓仔,落單要同佢地講英文,但同時都有好多偽.韓妹.
GOOBNE CHICKEN當然以烤雞為主,咁就叫左個香酥烤雞,蜜糖咖哩烤雞同埋雞串.
先講香酥烤雞,香酥烤雞烤得非常之乾,小編反而覺得烤得乾都幾特別幾脆,,不過味道方面,就淡而無味,一啲味都無,好想問佢有冇痷過,好想問佢拎啲鹽!
雖然側邊仲有啲芥末同咖哩醬可以增番啲味道,但啲醬食落好奇怪,同個烤雞完全唔夾,隔泥有碟細心既酸蘿蔔解辣(我同個frd食完啲酸蘿蔔立即面容扭曲!)
蜜糖咖哩烤雞比香酥烤雞好食好多,不過咖哩味唔濃,蜜糖味重啲,醬汁好入味,質感一般,都烤得幾脆.小編同啲朋友用啲蜜糖汁點番岩先食個啲香酥烤雞XD
呢個雞串係最好食,醬汁好惹味,大蔥令到雞串更加香.重點係雞串下面有濃厚既芝士,係鐵板燒得燶燶地,拉啲芝士上泥拉到好長好多好厚,再搭埋落啲雞串度,真係一流!
另外,小編仲叫左芝士雞蛋卷,一層層厚厚既雞蛋包住紫菜,芝士,青瓜,火腿和粉絲.食落口,雞蛋好鬆軟,有別於平時食開既韓式壽司.
韓國食炸雞當然配啤酒,小編就叫左Somersby Apple Cider同埋鯊魚眼淚酒特飲.
反一反轉枝Apple Cider,就價值$88
Somersby Apple Cider我諗唔洗特別介紹,鯊魚眼淚酒特飲味道酸酸甜甜咁,同食烤雞都幾夾既,不過就好似藥水味,隻鯊魚幾得意,但味道就好一般,好睇唔好食!
說實話,反轉枝酒咪又係咁既味,但小編就好唔中意佢溝咁多冰!本身Apple Cider 酒味都唔濃,仲要溝咁多冰,就變左飲藥水咁.
總括泥講,成餐飯都係瘋狂「隊」雞~~仲要單手!
不溫馨提示:如果唔想排隊,最好6:30左右就去定;可訂座;蛋糕唔收切餅費;價錢不平民,最好叫埋一班朋友些牙.
P.S 叫左咁多樣野盛惠九百幾,小編同班6個朋友些牙都係二百蚊有找.


text:
早前係佐敦嘅佳佳甜品同係荃灣嘅祥興記生煎飽獲得米芝蓮青睞而名氣大增,不幸地兩間鋪嘅業主見人有景就想同人分身家,大幅加租攪到人地要走.當時有報導形容米芝蓮成為「死亡之吻」
甚至有市民早係米芝蓮推出街頭小食推介嘅時候,認為此舉係對小店捧殺.當然,對於業主嘅行為我都為嗰啲小店覺得不值,但係當時我對於米芝蓮會惹起業主加租而害死小店依個論點係反對嘅.
我嗰陣係自己面書講過我嘅睇法,依啲鋪頭得到人認同,出咗名嘅係依啲鋪頭而唔係業主個鋪位,出咗名嘅可謂有麇自然香(不過本人係食味道唔係食名氣嘅), 間鋪頭可以般去第度再嚟過.間「名店」走咗,我就唔睇好業主個鋪位仲可以維持咁旺,俾佢收啲咁嘅租金.
到最近見到一單新聞,可以話係有少許印證到我依個論點:
〈 迫走添好運 業主蝕逾850萬賣旺角舖〉
持貨4年蝕653.2萬元,貶值16.3%,連使費料蝕約856萬元.
此舖原先為米芝蓮星級食肆「添好運點心專門店」旺角店,老闆培哥在2009年於廣華街開設添好運,門外經常排滿長長人龍,所以吸引買家在2012年購入該舖收租.不過新買家購入後,將添好運原先月租4.2萬元,大幅狂加至11萬元,逼走添好運
廣華街個位一向都唔係咩旺嘅地方,係「添好運」開咗係度先帶旺條街,依位天才投資者(/投機者)就以為係條街旺咗走去接火棒,結果劇情就好似我論點所講,高租金唔能夠維持,最後仲要損手收場,咁當然800萬對佢可能係散紙,有人去次日本都洗成球,去多幾次咪8球囉.
不過係度真係希望啲業主可以明白,租客同業主嘅關係可以係互利互惠,人地賺到錢,業主加下人租,人地都未必想般,因為間鋪已經搵到一班熟客,需知要搵班新客嘅成本會比留住舊客嘅成本會大好多,租客可能都想一動不如一靜,但係如果業主要獅子開大口,咁就真係要睇下邊個會蝕底.
至於般咗嘅 「添好運」,「佳佳」,「祥興記」依家又點? 「添好運」,「佳佳」 仲係其門如市,好似「佳佳」咁係原區安置,可以新舊客都食晒,真係要多謝個業主舍身成仁幫佢上報宣傳,上個月我去幫襯要排晒隊,仲要等整人先入得去.而「祥興記」就開咗兩間分店,一間尖沙咀變咗主打外賣,另一間係將軍澳(我未去過),尖咀個場無荃灣咁旺,老實講,食物質素比係荃灣嗰陣差咗,亦都多咗啲係荃灣無嘅高質強國遊客.
得到米芝蓮推介嘅鋪頭,其實我反倒擔心嘅係其他問題,就係食物/服務質素可唔可以維持.曾經我試過一間小店覺得唔錯,咁我就不斷介紹俾朋友,有日我去幫襯嗰陣,個老細同我講:「喂,唔好再介紹人嚟喇,太多人我地啲質素保持唔到架.」
依個真係好多鋪頭旺咗之後會出發嘅現象,就係質素走樣.有良心嘅鋪頭會盡力保持質素,不過我以前睇過蔡欄個訪問,講佢攪過檔粉麵嘅物體,但係啲 partner 見客多就會加多兩碗水落啲湯度,務求做多幾個客,依下野就真係要店主有堅持先得.
而另一個就係服務質素問題,客大多啲員工係會黑面,即係服務質素下降.咁對住客人太多嘅情況,有店主會開分店,咁要分店都保持到質素,就的確要管理得而.有啲人就只係想專心攪間小店,唔係想發大嚟攪,咁會點做呢?有人會限制人數,又有人會選擇加價,不過依兩個做法都會令我依個窮鬼少咗選擇.(當然亦有人為咗食名氣而唔介意黑面嘅)
其實我認為受到美食推介可以係對小店生存嘅一個助力,對於香港周圍都係千篇一律嘅連鎖店未必係一件壞事,不過出咗名嘅小店要保持到質素先可以繼續得人心,咪當香港人都係傻嘅,而出咗名嘅鋪頭可以唔加咁多價就好喇!


text:
當兩個人喺一齊,唔單係相愛就可以維繫得到,愛侶之間相處的感覺往往非常矛盾:既美好又累人,陌生又親密,帶著滿滿的愛卻因此刺傷對方,當中的複雜實在唔係旁人能夠明白.
愛與被愛,對大部份嘅人嚟講,可以話係世界上最好的感覺,係每一個人都極力爭取同感受嘅的情感.
能夠揾到一個可以同自己分享回憶的人當然係一件美好的事,但當中有啲嘢係其他人唔會話比你知,但你一定要留意嘅事.事實係,每個人都有唔同嘅相處模式,一段關係中無絕對嘅對錯,但就有啲相處訣竅係你身處其中先會領略得到!
1. 你需要做你唔喜歡做嘅事
生活中往往有很多事會令二人嘅關係僵持,例如當你連同自己嘅家庭,朋友相聚嘅時間都無嘅時候,但就要你出席對方嘅家庭聚會,同一眾長輩交涉;或者係伴侶嘅興趣同自己完全相反,但你都必須學習包容,嘗試接受同融入對方的世界.
2. 培養親密嘅關係需要時間
每個愛侶嘅相處模式同磨合期嘅長短都各有不同,兩個人嘅關係唔會一步登天,即刻到達自在舒服又好親密嘅階段,所以即使係相處咗一段時間你哋仍然會嗌交,咁係好正常嘅.最重要係信任對方會努力經營呢段關係,咁就可以繼續走落去.
3. 維繫二人嘅關係並不容易
維繫一段關係需要耐性,努力,妥協與尊重,係兩個人由陌生人聯結成為一體嘅過程,咁唔單止需要外表互相吸引或者係有共同興趣咁簡單,兩個人都必須經歷一個個困難同考驗,先會成就一段美滿嘅感情.
4. 兩人之間嘅「親密感」相當重要
性唔係一段關係中最重要嘅事,但卻相當重要.性唔單係肉體上嘅滿足,亦係情感上兩個人互相緊靠,相連嘅一種感受.當兩個人嘅關係經歷咗一段時間,去到另一個階段,往往好容易忽略性愛嘅重要,咁樣正正就可能係造就伴侶「偷食」嘅原因.
5. 溝通係維繫關係嘅鑰匙
溝通係好多人都好難掌握嘅事,我哋或者都慣左「發言」,而唔係同對方真正咁「溝通」.愛侶間好多時爭吵嘅成因都係溝通上出現問題而誤解對方.我哋或者慣左收埋一啲秘密唔想比另一半知道,但咁嘅做法係最差嘅,因為最後所有嘢一但爆發,只會一發不可收拾.
6. 坦誠係必要嘅品質
無嘢比謊言更容易摧毀一段關係,好多人都自以為可以只講事件嘅表面,避過核心嘅真相,但咁樣做長遠只會損害兩人之間嘅感情.誠實唔代表你要將生活嘅每一樣細節都報告比另一半知,但遇著某啲特別嘅約會,你的確需要事先同你嘅伴侶交代.
7. 你嘅伴侶未必同你預想嘅一樣
你心目中嘅理想對象同你最後愛上嘅伴侶之間有落差係好正常嘅,但假如呢個係真正適合你嘅Mr.或者Ms.Right,即使同你想像嘅唔同,但佢反而會帶比你更多驚喜同快樂.所以我地要保持開放嘅心,接受安排比自己嘅緣份.
8. 你唔會感到更加「完整」
好多人都假設開展戀情會令佢地揾番失去咗嘅快樂,但無耐之後卻發現自己變得更痛苦.一段最好嘅關係需要兩個人都清楚知道自己嘅特質,對自己有信心,同願意接受對方.我哋唔需要另一半嚟令我哋變得「完整」,因為我哋本身已經係完整嘅個體.
9. 你同另一半會有愚蠢嘅爭吵
無論你同你嘅伴侶有幾成熟,或者你哋有幾愛對方,爭吵都係不能避免嘅.愚蠢嘅拗撬可以由生活上嘅任何一個細節引起,呢啲爭吵本身只係小事,唔會真正影響兩個人嘅關係.但有啲情侶就反而小事化大,甚至喺對方嘅傷口上撒鹽或翻舊帳.永遠都要記住,就算兩人嗌緊交,溝通上都要保持尊重嘅態度.
10. 你需要獨處嘅時間
享受獨處嘅時間對你自己同另一半都係一件有益嘅事,令兩個人唔會迷失自我,喺關係中享受舒服自在嘅感覺.偶爾嘅分別更可以令彼此更掛住,更覺得需要對方,令關係更進一步!
11. 唔係每段關係都可以走到最後
好多人都唔敢諗或者唔鍾意提及戀情破裂呢個可能性,但事實係即使係結咗婚,兩個人最後都有可能離婚收場.唔少人因為相信可以同對方一直走落去,但最後事與願違而深深受傷害,雖然好無奈,但呢個就係殘酷嘅事實.
12. 你仍然會諗起你嘅前度
諗起前度唔代表你想同佢哋喺番埋一齊,咁只係代表你無可能抹走過去.諗起過去發生嘅一切係一件好正常嘅事,咁唔等如你唔愛而家嘅伴侶,咁只係話比你知,無論好壞,前度的確影響咗你嘅人生.唔需要拒絕過去,反而當佢係令你喺下一段關係進步嘅推動力.
13. 你偶爾就會惱恨對方
兩個人為唔同嘅事爭吵,以致果刻覺得對方好討厭,唔想再繼續呢段關係係好正常嘅,最重要嘅係,即使喺咁嘅情況之下,雙方都要明白同相信彼此之間嘅愛可以戰勝矛盾同爭拗.
14. 出軌係好容易嘅事
即使有幾唔想承認,大家都要接受出軌喺現今社會係一件好容易嘅事,極容易接觸同種類繁多嘅社交媒體與交友APPS,都令呢個世界充滿住出軌嘅誘惑.當另一半真係出咗去偷食,咁即係證明佢無好好珍惜你,唔好比佢再有傷害你嘅機會,盡快分開啦.
15. 唔需要在意朋友或家人嘅眼光
無錯,假如你家庭或朋友都好鍾意你嘅伴侶會係一件好好嘅事,但事實係你唔需要佢哋嘅批准而選擇去愛邊一個人,呢個亦唔應該係窒礙你繼續一段關係嘅原因.好多時家長都自以為最了解仔女最需要啲乜,但愛情唔係旁人三言兩語就可以解釋到的.
16. 單靠愛係唔足夠嘅
只係憑住愛去經營一段關係係唔足夠嘅,好似上文提過嘅尊重,坦誠,個人嘅空間等都係令關係長久嘅要素.當然仲有另一樣嘢係好重要嘅,就係大家成日都鍾意掛喺口邊嘅「timing」喇.喺適當嘅時機下相愛係一件最難得嘅事,我哋唔可以確保一段關係可以走到幾時,走得幾遠,唯一可以做嘅就係好好珍惜同愛侶相處嘅每一分每一秒.
圖片來源:tumblr,lifehack


text:
印度河文明
印度河文明時期,又叫哈拉帕文明時期,係指世界四大文明之一嘅古印度,約莫公元前3300年到前1300年嘅文明.
印度河流域文明[編輯]
印度河流域文明發生晏過兩河流域文明,尼羅河流域文明,但係早過商朝.考古專家喺印度河流域搵到摩亨佐達羅同埋哈拉帕兩個古代城市遺址,搵到好多石器,青銅器同農作物遺迹,同時出土好多印章,但係印章上面嘅文字到呢家都無人解讀到,甚至確定唔到渠究竟係文字定係圖象符號(印度河文字).估計城市人口都喺4萬之上.
兩個城市嘅中心都有一個人工堆成嘅土墩,用來衞城.喺呢個土墩上面建有大穀倉,對於佢嘅居民來講,呢個就好似而家嘅中央銀行.城市建築以衛城為中心呈網格狀分佈,有市政建築,場集,作坊,儲存區,民居同埋神廟.每座民居都圍住個院,有幾個房,一間廁所同一口水井.喺摩亨佐達羅嘅衞城上造咗一個大浴池,有私人浴池,會所等.
文化[編輯]
印度河流域嘅農民種大麥,小麥,棉花,瓜同椰棗.佢哋重養象同埋水牛喺田入面做嘢.呢道有好多手藝精湛嘅製陶人,佢哋用陶輪做陶器,呢個喺嗰時係一項嶄新技術.哈拉帕人用石器,重用青銅做刀,武器,碗同埋雕像.佢哋建立咗發達嘅廢物處理系統,包括有蓋板嘅排水系統同埋倒垃圾嘅斜槽.
留低印度河流域文明嘅居民主要係當地嘅白印度人.家下啲人重解讀唔到佢哋嘅文字.佢哋同蘇美爾城市嘅居民做生意,亦同印度以及中亞部落嘅人做生意,呢個地區同蘇美爾嘅文明好似.印度河文明持續咗800年,重未有人知佢點樣完,但係有幾種講法:河水泛濫,瘟疫,貿易,經濟或國內秩序崩潰等等,甚至有核武戰爭嘅講法.


text:
傅明傑 傅明傑 傅國雯 傅國婕 傅翰銳 傅翰鋮 傅耀宇 傅鐸軒 傅哲軒 傅銘鋮 傅紹鋮 傅燕飛 傅棠彥 傅 帥 傅佳俊 傅家俊 傅仁俊 傅 強 傅 軍 傅 靜 傅 靖 傅 菁 傅 婧 傅 靚 傅 竟 傅秀萍 傅秀萍 傅彥翔 傅秀萍 傅天逸 傅 莉 傅琴彥 傅茜祈 傅雲飛 傅昱程 傅松輝 傅椏弈 傅 珺 傅念群
傅姓起名,傅姓寶寶起名大全:傅 郡 傅 絳 傅 茜 傅珺斫 傅茜柳 傅珺葸 傅珺筱 傅絳絹 傅珺絳 傅雄傑 傅朝紅 傅珺株 傅郡玳 傅朝紅 傅阿琦 傅阿琦 傅家鑫 傅覃柃 傅 鑫 傅家鑫 傅家寶 傅晨日 傅春日 傅阿琦 傅 家 傅一家 傅董藝 傅熙淼 傅 淼 傅一容 傅虹豔 傅豫黔 傅 剛 傅 姍 傅 晶 傅佳藝 傅佳麗
傅姓起名,傅姓寶寶起名大全:傅佳佳 傅佳淼 傅 淼 傅 文 傅文淼 傅開超 傅思漪 傅建豐 傅顥丹 傅顥佳 傅 顥 傅建豐 傅顥傑 傅冬淼 傅 冬 傅 青 傅 森 傅勁松 傅 曉 傅振明 傅振明 傅 曉 傅玉霞 傅繹萱 傅繹宣 傅澤涵 傅澤清 傅澤林 傅自鴻 傅一家 傅一家 傅書敏 傅晟庭 傅聖婷 傅柏絮 傅嬋喜 傅誼嬌 傅譯嬌 傅相林 傅春玲 傅韻璿 傅春齡 傅耀勝 傅麗珊 傅俊偉 傅薇娜 傅羿池 傅羿涵 傅薇娜 傅怡睿 傅銳君 傅瑞君 傅瑞鈞 傅瑞郡 傅瑞駿 傅瑞竣 傅瑞峻 傅瑞筠 傅瑞浚 傅蕊軍 傅睿軍 傅枘軍 傅枘君 傅小鎔 傅 宙 傅能想 傅虹菱 傅虹菱
傅姓起名,傅姓寶寶起名大全:傅虹菱 傅 琳 傅 鈴 傅 佳 傅 瑩 傅 偉 傅永超 傅虹菱 傅虹菱 傅永芳 傅可怡 傅可頤 傅可淼 傅可人 傅 可 傅一昕 傅可伊 傅 茜 傅茜頤 傅茜倩 傅一玥 傅米茜 傅絲淼 傅小雅 傅小丫 傅小小 傅 小 傅小頤 傅小淼 傅水淼 傅小淼 傅小丹 傅裕茹 傅 寅 傅紅均 傅于琦
傅姓起名,傅姓寶寶起名大全:傅雨桐 傅于珂 傅于釗 傅炳南 傅閩峰 傅萬里 傅奕恒 傅名揚 傅明揚 傅揚明 傅揚名 傅威揚 傅奕庚 傅奕淵 傅奕洮 傅婭薇 傅唯真 傅滿全 傅邦晟 傅運全 傅顯全 傅和群 傅唯真 傅滿全 傅瑞君 傅瑞軍 傅連城 傅 強 傅毅明 傅 杭 傅朝文 傅朝雲 傅朝雲
傅姓起名,傅姓寶寶起名大全:傅世文 傅朝雲 傅 晗 傅 旎 傅景英 傅 珺 傅 波 傅 堇 傅 懿 傅 琬 傅 婷 傅敏雯 傅雯敏 傅淩雲 傅馨冉 傅炳南 傅 瑛 傅炳南 傅俊霖
傅 泳 傅 詠 傅 永 傅 濤 傅泳濤 傅詠濤 傅永芳 傅永方 傅建芳 傅建方 傅金順 傅思歸 傅金順 傅宇紅 傅昱敏 傅昊鸞 傅建雄 傅 敏 傅金順 傅東鑫 傅東鑫 傅美芳 傅宗輝 傅永芳 傅珺儀 傅美芳 傅美方 傅珺代 傅 佳 傅梅芳 傅梅方 傅永發 傅建永 傅建泳 傅新平 傅夢超 傅子健 傅子穩 傅子山 傅子岩 傅子諫 傅子鑒 傅子見 傅子踺 傅 佟 傅 彤 傅 卓 傅 昕 傅 拓 傅 昱 傅 朔 傅 晞 傅 哲 傅煒 傅愷 傅 皚 傅 熠 傅 燁 傅 曖 傅 矍 傅 冉 傅 亙 傅 彤 傅 昕 傅 熠
傅姓起名,傅姓寶寶起名大全:傅 煒 傅 譯 傅 允 傅 冱 傅 冉 傅 呈 傅 侖 傅 昊 傅 沛 傅 拓 傅 衍 傅 舀 傅 恒 傅 聃 傅 焙 傅 淞 傅 裎 傅 禎 傅 皚 傅 冉 傅 希 傅 凡 傅 奔 傅 皚 傅 瑤 傅 輝 傅 陵 傅 潤 傅 擇 傅 澱 傅 適 傅 濯 傅 爍 傅 濼 傅 騰 傅 瀝 傅 瓏 傅 儻 傅 顯 傅 讓 傅 攬 傅 邏 傅 灤 傅 躒 傅 躪 傅 鸞 傅 麟 傅 欒 傅 禳 傅 韃 傅 仗 傅 弘 傅 呈 傅 彤 傅 汛 傅 勺 傅 凡 傅 進 傅 震 傅 夕 傅 勺 傅 矢 傅 示 傅 赤 傅 諄 傅 縐 傅 臻 傅 鐘 傅 褶 傅 纖 傅 鑫 傅 鑲 傅 仟 傅 欒
傅姓起名,傅姓寶寶起名大全:傅 鑠 傅 湟 傅 煜 傅 涵 傅 沆 傅 浩 傅 炫 傅 釗 傅 皚 傅 煜 傅 皚 傅 鑠 傅 昱 傅 燁 傅 弘 傅 欣 傅 胤 傅 哲 傅敏芝 傅 胤 傅青霞 傅小玲 傅淩穎 傅建通 傅知萍 傅雪蘭 傅文宣 傅小玲 傅文宣 傅文選 傅文選 傅雲仙 傅雲仙 傅宏銘 傅建玲 傅阿琦 傅小惠 傅阿琦 傅赫俊 傅瑜萱 傅 斌 傅衍妗 傅薏芸 傅薏芸 傅薏芸 傅薏芸 傅丙傑 傅奇緣 傅丙傑 傅 良 傅廣軍 傅茵彥
傅姓起名,傅姓寶寶起名大全:傅棠彥 傅棠彥 傅棠彥 傅思雲 傅九雲 傅茯奕 傅琳彥 傅 紅 傅琳彥 傅琳彥 傅 紅 傅九雲 傅得韜 傅得韜 傅小惠 傅紹鋮 傅 忸 傅得慆 傅莫愁 傅小慧 傅莒彥 傅 足 傅恒之 傅瑋鑌 傅小惠 傅葦鑌 傅有純 傅又純 傅 純 傅沛鑌 傅曉薇 傅朝文 傅朝雲 傅小惠 傅緋緋 傅小惠 傅滌微 傅銳賢 傅毅銘 傅毅鋒 傅毅宏 傅曉薇 傅 浜 傅槨彥 傅 巍 傅棼彥 傅 婷 傅棠彥 傅棠彥 傅棼彥 傅棠彥 傅棼彥 傅琳英 傅舒甯 傅棠彥 傅棼彥 傅椒彥 傅窘彥 傅 鴻 傅淩志 傅鴻傑 傅鴻源 傅荔卿 傅麗卿 傅蓉萍 傅明傑 傅純玲 傅 丹 傅明傑 傅維彬
傅姓起名,傅姓寶寶起名大全:傅棠彥 傅棠彥 傅棠彥 傅思雲 傅九雲 傅茯奕 傅琳彥 傅 紅 傅琳彥 傅琳彥 傅 紅 傅九雲 傅得韜 傅得韜 傅小惠 傅紹鋮 傅 忸 傅得慆 傅莫愁 傅小慧 傅莒彥 傅 足 傅恒之 傅瑋鑌 傅小惠 傅葦鑌 傅有純 傅又純 傅 純 傅沛鑌 傅曉薇 傅朝文 傅朝雲 傅小惠 傅緋緋 傅小惠 傅滌微 傅銳賢 傅毅銘 傅毅鋒 傅毅宏 傅曉薇 傅 浜 傅槨彥 傅 巍 傅棼彥 傅 婷 傅棠彥 傅棠彥 傅棼彥 傅棠彥 傅棼彥 傅琳英 傅舒甯 傅棠彥 傅棼彥 傅椒彥 傅窘彥 傅 鴻 傅淩志 傅鴻傑 傅鴻源 傅荔卿 傅麗卿 傅蓉萍 傅明傑 傅純玲 傅 丹 傅明傑 傅維彬


text:
小弟由第一代美版iPhone用到依家,對我嚟講,iPhone唔係新嘢,只不過如果講進一步提升拜產力,我諗係iPhone 4至真係帶嚟喺工作模型上嘅大改進.
iOS本身係好強,但以往嘅iPhone,一嚟RAM太少,仲有CPU速度亦太慢,令成個用戶體驗唔多順暢.特別係iOS 4夾粗裝喺iPhone 3G,成日要行Free Memory 2.0都唔係咁盞.
但依家用1 GHz為iOS最優化嘅CPU同埋512MB RAM後,你可以好順咁做好多嘢,例如喺地鐵用Wordpress呢個App寫晒成篇blog,用Filemaker Go搜集數據,或者用Quickoffice寫稿兼交稿.
所以唔一定要有iPad至做到隨時隨地工作,用iPhone都得,甚或可能iPhone 4更符合香港嘅環境,因為喺迫人無位坐嘅港鐵車廂,iPad略嫌大咗啲.
我諗小弟好少遇上好似iPhone 4咁,咁有效率嘅工具,雖然成架地鐵好予人都揸住iPhone 4,依然一機難求.
後話︰我都有用Android,但Android喺Apps開發上仍然有待努力,同埋iPhone 4嘅Retina display對成個用戶體驗提升具關鍵作用.
我都會買iPad,但iPad更大作用喺商務用家同學生,例如減輕去做present果陣嘅負荷,或大減要㩗帶紙張文件.


text:
Saturday, 8 November 2008
Kirbet Qeiyafa 刻文
繼冇幾耐之前提及過o既 後, 最近又多一個考古發現得到好多注目同討論. 兩個星期前, 以色列考古學家發表, 喺一個叫做 Kirbet Qeiyafa o既地方, 發掘出一塊寫有文字o既陶器碎片. Kirbet Qeiyafa 鄰近 Valley of Elah - 聖經故事中, 大衞大戰巨人歌利亞o既著名場景.
學者相信呢塊碎片年前極早, 大約來自 1000 BCE. 學者仲未能夠完成翻譯上面寫o既文字 (因為太早期, 佢地唔熟識呢種字體), 不過佢地相信係希伯來文. 如果係真, 咁就係現有最早o既希伯來文. 對了解希伯來文o既歷史同演變會係非常重要o既資料.
現時我仲未見到有翻譯或 transcription, 相信係因為學者仲未搞掂呢段嘢. 不過最令人大惑不解o既係點解連張好 d o既相都冇. 而家網上流傳o既相片都係類似上面呢張, 唔知個攝影師係咪有男人手情意結, 有條契弟隊隻手埋去遮晒成個鏡頭咁滯, 乜字都睇唔到. 唔知佢地搞邊科.
Posted by Howtindog at 06:59
0 comments:
Subscribe to: Post Comments (Atom)


text:
11 Jun 2003
今日焦點: 組聚
嘩真係笑到癲左, 幾個白痴隻埋一齊, 痴痴呆呆坐埋一台, 超正, 低能過小學的笑話 and 笑料源源不絕, 保証有氣無定抖.呢度比較好的地方, 其實係講野比較放好多.以前我遇過的某一種朋友, 講野要就住就住, 真係幾唔暢快下.呢度, 講起笑上黎真係無面俾, 都幾得人驚下~~
就係咁, 詳細情型都無乜好講, 總之笑死.
至於食野呢, 就係食 Neway 的 K Buffet.野食少得黎又唔好食就預左架喇, 算喇, 我份人要求好低, 你做得出咁上下都 ok la. 唔通我去到邊個 Buffet 都要求到好似 Spice Market 咁正咩...又唔係果種價錢, 傻咩.
不過, 食 K Buffet 有一個好大的問題, 就係, 你會不停咁食食食, 因為好多時我都唔想唱歌, 所以就會坐左係度, 又因為佢不時都會換下野食, 所以我都會不時咁出去睇下仲有乜野新野食咁樣.Just like this, 不經不覺就食左將近係兩餐的份量, 我自己都飽到想死咁滯, 雖然唔係太好食.
that's all.
仲有, 今日收到新的成績表.呢一份 Revised 的成績單竟然係將我個 Grade 不升反跌, 好令人沮喪 and 不忿.係 Geography of China. 我估唔到佢仲會再 downgrade 我.我真係唔知佢想點樣.我有幾唔開心, 我諗你都估到.


text:
我 24歲
我識左女朋友半年了
同佢一齊真係幾開心
但, 就出現左一個問題
早兩個月, 我知道左佢唔係處女
佢之前騙我係
但係之後佢都選擇左同我講真話
雖然當日我好嬲
但到今日, 我覺得其實佢係好愛我
佢當初講大話係因為驚我會分手
之後佢卻可以同我認錯講真話
咁係需要唔少既勇氣
佢可以對我咁坦白, 我依家都覺得開心
不過, 我發覺
我好介意佢唔係處
雖然我同佢已經發生左關係
但佢係我第一個
我之前拍過3次拖, 但我係處男
我唔反對婚前性行為, 所以我唔係怪佢唔係處
只係我想自己可以解開個心結
我知道愛一個人, 係應該要包容佢既過去
而且, 我依家唔係亦唔係處
佢當日都係愛ex-bf, 以為佢會同佢結婚所以先做
但係佢又點知道最後個ex會有第2個, 同佢分手
其實, 佢既經歷都唔係開心
又或者, 佢有得再選擇
佢會留番第一次比我
不過, 只係timing前後既關係
我好坦白比佢知道我介意
但係我冇想過因為咁而分手
因為我係好鍾意佢
而佢又的確對我好好
我亦plan好左5年內結婚
我唔會選擇對佢冷淡
或者對佢唔好
我都會盡力去學習用愛去包容佢既過去
因為我知道呢方面我做得唔好
我知道有好多夫妻以前都有呢個情況
但係人地都可以用愛凌駕o係上面
我希望我都可以做得到
要珍惜眼前人
我應承過唔o係佢面前再提呢個問題
但係我內心又的確好煩惱
我知道佢係愛我, 而我亦都係
佢一有事, 我都會好緊張同關心
但係我亦好唔想呢個問題而影響我地既感情
我唔知道我究竟要幾個時間先可以說服自己
好煩, 亦怪緊自己......


text:
姓柴的好聽的名字有哪些呢?在中國,一般每人都有姓,人們初次交往,彼此總要先問:您貴姓?由此可見姓氏在我們生活中的重要性,中國古人的姓名和現代一樣,是人們在社交中用來代表個人的符號,因此給孩子起名,一定要慎重,那姓柴的寶寶該如何取名才好聽,下面由姓名網為大傢介紹,姓柴的好聽的名字!
姓柴的好聽的名字
(1)姓柴的好聽的男孩名字
柴鈺凡 柴運君 柴玉法 柴童 柴美琪 柴付海 柴海 柴子騏 柴偉珍 柴斐凡 柴軼凡 柴麗俐 柴邢 柴博軒 柴建翔 柴希童 柴暮喜 柴煥友 柴月珠 柴正德 柴環雨 柴紀坤 柴文斌 柴飄熠 柴蕙竹 柴露雯 柴清語 柴照偉 柴宗才 柴雨佳 柴天凌 柴傳鋦 柴舒同 柴衍彬 柴治國 柴琦 柴方圓 柴保惠 柴煒禎 柴凱藍 柴靚則 柴宙成 柴諸葛 柴宗華 柴智騰 柴子涵 柴曦月 柴鍵銘 柴羽含 柴大喜 柴玉貞 柴樂功 柴春延 柴如金 柴波天 柴暢 柴冠錆 柴錦淑 柴一霖 柴烽 柴培潤 柴宇瑞 柴鴻彬 柴蔚靜 柴彩 柴海 柴傳新 柴佰棋 柴鑫蕊 柴語涵 柴序昌 柴桂峰 柴嘉琦 柴少凱 柴珊 柴新華 柴曼琦 柴文軒 柴錦書 柴涵毓 柴林曉 柴彥淘 柴枝焓 柴昊林 柴浩羽 柴杞燁 柴銀 柴迎祖 柴堯淋 柴涵哲 柴介權 柴竣良 柴棋樂 柴冬盛 柴恩菲 柴譯心 柴振幫 柴小榮 柴志明 柴志國 柴春輝 柴孝偉 柴哲佳 柴子喬 柴叢 柴興才 柴哲經 柴行軍 柴珂 柴嫻敏 柴真熙 柴忠 柴學康 柴凡 柴永建 柴傢福 柴冠鈞 柴乙珍 柴秋霖 柴思雅
柴承達 柴力彬 柴耀禾 柴超晨 柴志軍 柴欣林 柴薪蕾 柴申申 柴欽 柴萌萌 柴兆函 柴嘉源 柴丹廣 柴艷程 柴雪平 柴子珊 柴蔓甄 柴寧遠 柴奕如 柴東尼 柴承蘭 柴超恭 柴艾靈 柴廷暉 柴祥鶴 柴汶煜 柴長青 柴哲瑞 柴明 柴最 柴厚春 柴喻嫻 柴正翔 柴慧亞 柴施雨 柴雪峰 柴傢淇 柴招娣 柴桐笛 柴裕洪 柴翰頤 柴佳森 柴宏俠 柴曉雲 柴雪松 柴世騁 柴聰涵 柴長灝 柴卓非 柴頤雁 柴立敏 柴天翔 柴昱廣 柴新泉 柴茗樂 柴力寶 柴維寶 柴斯誠 柴政華 柴因樂 柴培成 柴侍洞 柴春福 柴鍵寧 柴永意 柴媚 柴志銘 柴文彬 柴娓 柴超 柴雨漢 柴子涵 柴紅爽 柴國臣 柴汪鑰 柴茂秋 柴麗慶 柴傲睿 柴千千 柴依寧 柴文俊 柴運良 柴煳 柴伊晗 柴芷沅 柴雨燦 柴津欣 柴禎譽 柴雲哲 柴建雲 柴嵐海 柴吉瑞 柴鐵成 柴智蓮 柴子豪 柴永春 柴暉凰 柴鴻碩 柴天輝 柴行程 柴欣雨 柴恩林 柴振傑 柴景晨 柴驚天 柴真彭 柴玉榮 柴采蕓 柴赫哲 柴耀 柴志蓮 柴新嬰 柴天森 柴含瑞 柴小雙 柴增傑 柴知夏 柴忻兒 柴月如 柴德鑫 柴劉 柴玉丹 柴敏 柴證一 柴瀟瀟 柴文涓 柴伊兮 柴紋希 柴程 柴思如 柴豐亙 柴湛斌 柴梓加 柴研兒 柴波沅 柴舒韓 柴舒宇 柴衛國 柴小維 柴程程 》》還是沒有找到滿意的名字?不妨問問大師.
柴玉珍 柴鑠斐 柴玉琦 柴小雲 柴楝蔚 柴玉萱 柴秀容 柴昭潁 柴海源 柴沖 柴夢南 柴讕倬 柴德賢 柴立俊 柴然然 柴永明 柴宇宙 柴尚宣 柴潤田 柴學思 柴秀祥 柴東海 柴伊凡 柴可人 柴巍瀚 柴海韻 柴步莖 柴瑋城 柴責琛 柴成軒 柴澤如 柴桂榮 柴明 柴洛明 柴進峰 柴城旭 柴峻溪 柴伊銘 柴飛龍 柴星焱 柴梓晗 柴心祿 柴晚希 柴好齊 柴靖偉 柴纈晴 柴華人 柴獎 柴韻飛 柴春鋼 柴芳姿 柴德雲 柴欣 柴益民 柴琪麟 柴宗良 柴智偕 柴曉晶 柴煜敏 柴芹 柴英涵 柴剛 柴菁珂 柴亦靈 柴茂琨 柴欽臣 柴上又 柴培縈 柴立寧 柴滿金 柴巧楚 柴雅雲 柴天吉 柴直果 柴珂彤 柴東茗 柴苗苗 柴苗 柴涯 柴灶旗 柴妙菡 柴婕 柴鬱卓 柴羿潼 柴鑫雨 柴海 柴伊格 柴芽芽 柴范州 柴川睛 柴運親 柴湘娃 柴锍昱 柴傢方 柴芋萱 柴智豐 柴俊民 柴蕊敏 柴依含 柴佳恒 柴睿賢 柴哲譯 柴楚瑗 柴朋軍 柴宥顯 柴銘凡 柴玉慧 柴文鵬 柴蘇湄 柴展暉 柴吉兒 柴蘭 柴梓泫 柴偉榮 柴鐿軒 柴劭雯 柴夏清 柴自越 柴雅彤 柴馨羽 柴緬 柴振宵 柴心人 柴麗繁 柴靖博 柴似鈺 柴艾締 柴誠毅 柴馳宇 柴君子 柴玉煊 柴星曉 柴舒傑 柴重霖 柴宇臣 柴方 柴四軍 柴明洋 柴星瑋 柴傢榮[1] [2]
(2)姓柴的好聽的女孩名字
姓柴的好聽的名字
柴張英 柴宏潔 柴健茹 柴媛貞 柴靈玲 柴冬美 柴杭燕 柴代玉 柴同文 柴盈穎 柴梓潔 柴猗婧 柴妙婷 柴子英 柴泰英 柴悅琳 柴水花 柴一冉 柴怡依 柴佳穎 柴秀瑛 柴琳斐 柴冰倩 柴怡馨 柴錦玉 柴春妹 柴紫怡 柴衛芳 柴幼芬 柴林玉 柴秀瓊 柴科穎 柴淑玲 柴丹英 柴麗霞 柴旭英 柴俐莉 柴碧穎 柴林妹 柴亦婷 柴亞妍 柴蘇琴 柴盈瑩 柴靜芳 柴妍妃 柴曉芳 柴雅茹 柴亞茹 柴玉嬋 柴正紅 柴思玉 柴玉霞 柴頤婷 柴珍瑛 柴宇嫣 柴雪芳 柴晨茹 柴燕旎 柴海霞 柴思麗 柴琬蓉 柴妍池 柴琬瑩 柴鳳英 柴奕琴 柴貝玉 柴柳婷 柴小麗 柴知瑩 柴可嫣 柴秀花 柴瑾冉 柴桂萍 柴翠紅 柴可怡 柴小萍 柴俊霞 柴梓琳 柴程茹 柴閩婷 柴傳玉 柴婭梵 柴雯婷 柴美莉 柴茹 柴婭莉 柴韻潔 柴福霞 柴才蓉 柴正秀 柴倩雯 柴瑛瑜 柴昕悅 柴鈴琳 柴倩宜 柴肖玲 柴茹瓊 柴秀潔 柴志萍 柴卓婭 柴金萍 柴慧芳 柴銀麗 柴燕雲 柴涵玲 柴如秀 柴妍珊 柴冰怡 柴健瑛 柴精英 柴姿穎 柴秀俞 柴藝婷 柴立麗 柴倩璐 柴娜 柴國英 柴皓雪
柴婭雪 柴悅穎 柴梓悅 柴碧梅 柴惠婷 柴芳萍 柴灝文 柴昀美 柴琴芬 柴凌霞 柴慧娟 柴丹悅 柴琳鵬 柴馨悅 柴鵬瓊 柴霞翰 柴雅文 柴傢燕 柴琳瑯 柴驍文 柴富紅 柴小茹 柴玲芳 柴洪娥 柴澄琳 柴盈瑩 柴婭萍 柴琳花 柴章文 柴廣霞 柴俊英 柴琳六 柴淑英 柴金妍 柴芝琳 柴美英 柴靖妍 柴燕芝 柴嫣淇 柴靚穎 柴金玲 柴菲秀 柴越梅 柴虹英 柴工婷 柴悅秀 柴存莉 柴矜婷 柴澤美 柴善美 柴燕芳 柴霞林 柴久文 柴燁穎 柴惠娥 柴子琳 柴怡雲 柴汝芳 柴荔萍 柴琳蕊 柴婧穎 柴文潔 柴益琴 柴嘉秀 柴彩萍 柴韻穎 柴心悅 柴簪茹 柴窈婷 柴立琴 柴懿秀 柴媛丹 柴鳳文 柴英芳 柴穎麗 柴又蓉 柴琳偉 柴翠花 柴育潔 柴藝芬 柴春艷 柴鑫娜 柴貴花 柴裴霖 柴洋潔 柴皖怡 柴詩媛 柴善美 柴莉敏 柴傢怡 柴曦媛 柴琳超 柴秋秀 柴秀琳 柴連英 柴婉琳 柴瑾瑤 柴藝麗 柴熹穎 柴明芳 柴力琳 柴璦麗 柴秀悅 柴俊花 柴由美 柴熙婧 柴琳路 柴譯瑤 柴加文 柴殿花 柴金芳 柴振文 柴慧怡 柴大燕 柴飛雪 柴紫嫣 柴婧卉 柴亞文 柴雲娟 柴華玉 柴辰文 柴亞芬 柴金紅 柴淑霞 柴輔文 柴玲佑 柴翰文 柴怡森 柴啟娟 柴紫玲 柴皓潔 柴茹雲 柴水瑩 柴瑞雪 柴秦怡 柴欣妍 柴怡春 》》還是沒有找到滿意的名字?不妨問問大師.
柴青瑤 柴麗燕 柴雪艷 柴丹英 柴雪妹 柴紫瑩 柴英英 柴懿文 柴茹嵐 柴秀英 柴蓉芳 柴世霞 柴飛瑛 柴佳悅 柴悅穎 柴秀秀 柴秋妹 柴雯莉 柴喜玲 柴姬娜 柴燕蕓 柴美琳 柴海燕 柴玉琴 柴姝妍 柴慧萍 柴美琳 柴倩子 柴韻文 柴欣潔 柴景茹 柴清莉 柴莉欣 柴雅冉 柴紅瑩 柴麗茹 柴冰秀 柴芬英 柴紫琴 柴渝婷 柴莉彥 柴靚穎 柴曉娜 柴彥茹 柴溪萍 柴羽婷 柴慶紅 柴宇婧 柴嬋 柴宇紅 柴洛瑤 柴雙燕 柴娟娟 柴瑤樂 柴立萍 柴王文 柴瑞霞 柴昕萍 柴天秀 柴勛霞 柴英媛 柴其芳 柴依冉 柴婧華 柴獻萍 柴康文 柴倩茹 柴詩嫣 柴怡晨 柴靜茹 柴曉琳 柴雨花 柴惠琴 柴素婷 柴楚艷 柴絡穎 柴怡惠 柴亞芳 柴新芬 柴忻梅 柴錦麗 柴慶玲 柴桂娜 柴清麗 柴麗琴 柴馨玉 柴雅琴 柴文娟 柴汐文 柴倩茵 柴祺琳 柴瑞艷 柴妍 柴瓊 柴婭芳 柴雁紅 柴瑛 柴芮瑤 柴晶瑩 柴雅瓊 柴瑩 柴玉芬 柴帶英 柴泉美 柴敏妍 柴彗瑩 柴檸玉 柴玲婉 柴蔓玲 柴桑玉 柴婀娜 柴鐵文 柴婭楠 柴妍潯 柴院英 柴芬銘 柴秀 柴偉麗 柴英雪 柴舒娟 柴曉紅 柴婀娜 柴悅豪 柴芝琳 柴蓓穎 柴江紅 柴妍婧 柴瑾琳 柴思玉 柴紅 柴娟濤 柴秀君 柴君麗 柴惠瑤 柴浠婷 柴含瑤 柴生萍 柴海瓊 柴彩艷 柴曉娟 柴語婷 柴璐嬋 柴彩娟 柴曉紅 柴米琳
柴姓是源於中原的古老姓氏之一,源自薑姓,高姓分支,傳至今已二千五百餘年.
(柴姓起源):柴姓是中華民族古老的姓氏之一,柴姓族系源遠流長,據遠古傳說和古籍記載,上可追溯到炎帝神農氏,下可有資查到西周偉大的政治傢,軍事傢薑尚及其後裔高柴.柴氏族系不僅歷史悠久,且系名門世傢,英傑輩出,對中國社會的發展做出瞭重大貢獻.(責任編輯:八字免費算命網)[1] [2]


text:
話說之前小編被邀請坐酷航 Scoot 787去新加坡玩一日咁大把! 係, 您無聽錯, 係即日來回.咁究竟一日點樣快遊新加坡呢? 是咁的....
Scoot 呢班機早機去晚機返, 其機位闊落, 機內空氣又夠新鮮, 又提供機艙4倍保濕功能, 平時dry dry 地嘅小編都覺得個人好濕潤!
上機一瞓醒落機就已經係早上11點啦 (仲比預期早左到tim).跟住就諗住去小印度 (Little India) 同武吉士 (Bugis) 展開我嘅尋找咖哩的故事~ 點知咖哩就搵唔到啦, 但俾我o係武吉士邂逅到哈芝巷 (Haji Lane)
哈芝巷 (Haji Lane): 呢條巷細細條, 其實埋藏左好多唔同本土設計嘅精品同飾物小店, 仲有好多自家時裝店同小cafe.相信呢度可能隱居左唔少designer, 可惜小編時日無多, 未能一一欣賞
哈芝巷行過少少, 有間叫Trippies 嘅古董玩具店真係無得唔介紹! 你咪睇佢劏房咁細嘅舖頭, 入面真係無窮無窮小宇宙咁多嘅古董玩具! 相信無論你係60,70,80後都會重拾番起好多童年回憶! 留意番: 上閣樓係要SGD2 嘅入場費.但係呢兩蚊堅抵俾! (如果你睇完覺得唔抵嘅....sorry, 我唔會回水的)
E, 其實咁就已經係下午1:30啦, 咁得番半日, 點算好呢?
肉脂候士魚河, 拯漢夏匯昏芥
無呀, 我無寫錯字呀, 我肯定!
哈芝巷 (Haji Lane) 小店


text:
富士山下有好出名,風光明媚嘅富士五湖,今日我哋就嚟到五湖入面最水深嘅本栖湖體驗獨木舟啦!喺camp site開過嚟半個鐘到,啲天氣可以係完全唔一樣㗎!
首先要喺呢個洪庵キャンプ場嘅地方登記咗先,跟住要簽張「生死狀」,但其實都係講你跌落水如果造成咩財物損失就唔關佢哋事嘅(正常).不過我當下都有啲擔心,跟住負責教我哋划艇嘅哥哥就話唔緊要,其實兩個人一齊划艇嘅話跌落水嘅機會就唔算大嘅.不過一個人划嘅話,初學者就好有可能會失平衡反艇跌落水,然後係一定會濕晒架!
簽完之後就會得到地圖一張,就好似片入面咁,要行一段小路落到湖邊嘅.係湖邊會獲得救生衣一件,跟住哥哥會係岸邊教大家四式嘅划艇技巧,方便大家一落水就識點樣划~分別有前後前進方式,轉彎同埋煞掣嘅.大家千祈要確定自己識咗先落水呀!因為...一落水哥哥就會同你玩遊戲架啦!例如近岸邊水上有個波波,佢一開始會同你鬥快掂個波波,你掂到佢先會開始帶你去遠啲嘅地方.
雖然驚反艇跌落水,但我都係選擇咗帶相機落水,跟住哥哥好主動話不如俾佢幫我哋影相.自己影又真係除咗自拍乜都影唔到,所以我都推介大家唔怕就不如俾部相機哥哥,因為佢係會好尊業咁幫你影好多好靚好靚嘅相架!佢仲會爬上啲石到幫我哋影晒成個景,真係辛苦晒!
頭一個鐘佢會帶我哋去個湖唔同嘅地方睇唔同嘅景色,有啲地方啲水清澈到根本見到湖底,同埋湖上雖然少少曬但就好涼爽~完全係非常寫意超舒服!本身我同Ryan仲擔心獨木舟會唔會勁悶,但我哋係完全被落到湖中心嘅景色震撼咗架!
玩咗一個半鐘隻手開始攰,教練哥哥就問我哋試唔試下玩單人嘅,既然都嚟咗呢度,梗係試埋佢啦!不過落水後先發現,死嘞原來架艇輕咗真係飄好多
我有幾下感受到個浪真係嚇親!不過只要keep住個頭定住就容易啲平衡.
其實我哋嚟咗三日係富士山嘅山腳到都因為天氣問題無見過富士山.當地人話我地聽因為氣候問題原來春夏天係比較難啲見到,要冬天嚟先會更加清楚見到富士山喎!我哋都真係咁啱見到舊雲飄過所以先見到富士山個頂大概2-3分鐘,之後佢又唔見咗喇...
我只能講,千祈千祈千祈要搽防曬呀!喺朝霧因為陰天落雨我無搽防曬,點知呢邊氣候完全唔同,陽光普照,兩個鐘內我即刻兩截色咗!今次嘅獨木舟體驗係一人2小時5800yen.雖然真係唔平,但落到水之後個種震撼嘅感覺同景色係我覺得值門票價嘅(真心)!除咗獨木舟呢度仲有其他水上活動嘅體驗,如果有機會嚟第二次,我會想玩paddle board呢!
預約方法:
我地預約個陣係成人一人連税5800yen,依家就係5500yen.小學生以下嘅小童就一人1000yen.帶埋隻狗的話就加500yen!
地址:山梨県南巨摩郡身延町中ノ倉2926 浩庵(こうあん)
關於旅遊保險:
LikeJapan醒你「半價旅遊保險優惠」:
想去旅行又未買旅遊保險,記得用埋呢個折扣優惠! 只要喺中國平安保險網上投保,喺「優惠編號」輸入「likejapan」,就可以即時有半價優惠!優惠期去到2016年9月30日咋,記得快啲用埋再出發!
*如有任何爭議,中國平安保險(香港)有限公司保留最終之決議權.


text:
今次受阿聯酋航空及博洛尼亞旅遊局邀請,Shopping魔親身飛去意大利為大家直擊報導! 博洛尼亞係阿聯酋航空最新航點,除左有自己嘅景點同特色之外,地理位置仲非常有利.喺意大 利中心,1至2個鐘內已經可以去到米蘭,威尼斯同佛羅倫斯,而且酒店價格亦比其他旅遊大城市更加相宜,作為過夜據點就最適合.唔講咁多,即刻睇下我今日去左邊先!
Shopping魔去長途旅行最鍾意搭零晨機,因為可以慳返一晚酒店,仲一覺瞓天光 就到,唔覺已經搭左成日飛機丫嘛.未上機唔知做咩好?我幫你實地考察過阿聯酋航空嘅貴賓室,唔單止有好多食物揀,仲有超多美酒,包括白蘭地,威士忌同啤酒等等,俾多幾個選擇你嘛.
Shopping魔今次有幸坐Business Class 堅離地!阿聯酋航空A380個商務艙夠晒豪華就係人都知.飛機比起有自己嘅mini bar 又有平躺座椅,望住天花板d星星燈,話咁快就瞓著,食埋早餐就到杜拜.今次喺杜拜有3個鐘左右嘅時間,個機場好大,大到阿聯酋航空要用專用嘅客運大樓,所以雖然去到係零晨時份,都仍然非常熱鬧.行行下唔覺唔覺就夠鐘轉機去博洛尼亞啦!
一去到就見到博洛尼亞旅遊局Bologna Welcome嘅機場分部,旁邊就係租車公司嘅櫃位,想自駕遊嘅話真係超級分便!不過Shopping魔今次要跟大隊,搭專車,yeah!
機場離市中心都好近,大約3個未車程就到酒店.放低行李就出去搵食!行出大街,入左一間唔起眼嘅cafe嗌左個薄餅同朱古力.嘩嘩嘩!又平又好味,個薄餅只係4歐羅,個朱古力更加係不得了!我從來未飲過咁傑達達得黎又滑,濃得黎又唔太甜嘅朱古力架!唉講你都唔會明我當時有幾震驚架喇,你都係自己嚟試啦.
Essse Caffè
地址: 30 Via dell'Indipendenza, Bologna
食完就周圍亂行.意大利有一樣野令哀家非常羨慕,就係發展同保育之間互相平衡,和諧共存.有時候唔係話發展就可以放棄一啲被認為冇生產價值嘅事物.一路穿梭博洛尼亞嘅街度,發現好多店鋪仍然沿用幾百年來嘅店面.Shopping魔認為咁樣一啲都唔會過時,仲覺得好享受呢視覺效果添!
Shopping魔好鍾意行街市,去到全世界都必須要行,例如博洛尼亞乜乜乜.點解呢?如果想體驗當地人生活,知道當地人先會買嘅嘢食嘅嘢,街市一定搵得到,而且係以平民價錢就搞得掂.幾百種讀唔出名嘅意粉,幾百種唔知有咩分別嘅火腿,幾百種見都未見過嘅蔬果,一一喺Via Drapperie呢度搵到.
今日冇乜安排節目,最啱就係隨心所欲行到邊影到邊.其實最美麗嘅風景唔使特別去追求,因為佢根本就隨時喺你身邊出現!Magic hour嘅天色,亮起聖誕燈飾嘅街道,抬頭就見得到.
除左風景,Shopping魔去shopping都見到唔少正野!呢間糖果鋪,賣好多我見都未見過嘅甜點,種類數之不盡咁多,藏量多到要擔梯先攞到上層嘅存貨架!我都唔執輸,買左幾盒糖,就算唔食得,都睇得丫!
Antica Drogheria Della Pioggia
地址: Via Galliera, 27, 40121 Bologna, Italy
電話:+39 051 223754
呢度嘅鋪頭都比較早收,基本上7點就開始陸續關門,8點就已經冇野買.不過經過大街同聖誕市集,又幾靚嘅~
係呀我又食野喇.講個小知識過你聽,知唔個點解肉醬意粉英文係Speghetti Bolognese? 冇錯!就係因為佢係來自Bologna博洛尼亞喇!今晚當然要即刻啪返幾碟啦!好啦過左漫長嘅一日之後,累了要休息,早抖啦!
嗚謝: 阿聯酋航空 Welcome Bologna


text:
羅曼語族
羅曼語族,又叫羅馬語族同拉丁語族,屬於印歐語系,係由意大利語族衍生出來嘅現代語族,主要包括由拉丁文變過嚟嘅現代各種嘅語言.講羅曼語族語言嘅人主要包括傳統意義上嘅「歐洲拉丁人」.紀元前後嘅古羅馬帝國瓦解之後,原本統一嘅拉丁文都跟住地域嘅唔同而產生各類方言.呢啲方言就係今日羅曼各種語言嘅雛形.
雖然係咁,現代羅曼語族各種語言同古老嘅拉丁文之間已經存在好大唔同啦.比如,現代羅曼語以冠詞同介詞嚟替代拉丁文複雜嘅格變化;現代羅曼語用助動詞嚟構成複合時態,呢啲都係拉丁文冇具備嘅.
即管都係由拉丁文演化而成嘅,羅曼各種語言之間重係存在比較顯著嘅差別.造成呢啲差別嘅原因包括:歷史傳統嘅互相隔絕,古羅馬帝國治前嘅地域性古文嘅影響,羅馬帝國覆滅後頻繁嘅戰爭同社會變遷,以及文藝復興時期各種地域文化之間嘅衝突同共融,等等.
Romance一詞係拉丁文嘅romanice一詞變過嚟嘅.喺拉丁文入面,呢個詞係romanicus一詞嘅副詞形式,意思係「用羅馬人嘅方式」.
目錄
現代羅曼各種語言同古典拉丁文之間嘅主要差別[編輯]
除羅馬尼亞文之外,其他語言已經冇格變化.
現代羅曼各種語言入面名詞通常淨得有兩種文法性,而拉丁文入面名詞就有三個文法性.咁梗係有特例,比如羅馬尼亞文同意大利文入面就保留咗一啲中性名詞嘅表達,而西班牙文,意大利文同加泰羅尼亞文入面仍然保存住一啲中性嘅代詞.
拉丁文中嘅指示詞喺現代羅曼語入面變成咗冠詞.
拉丁文中嘅將來時已經衰退,喺現代羅曼文中將來時有新嘅構成方式,並結合咗「條件式」呢個新嘅語式.拉丁文入面habere(相當於英文嘅to have)一詞成為構成時態嘅重要助動詞.好多重要時態都係由呢一個詞嘅完成體或未完成體加上動詞嘅對應變位構成嘅.
拉丁文入面嘅「綜合完成時」喺現代羅曼文中變成咗由詞義相當於英文to be或to have嘅助動詞加動詞過去分詞嘅合成時態.但係喺葡文同法文入面,仍然保存咗拉丁文嘅「過去完成時」,而羅馬尼亞文就有兩種完成時態,兩者嘅意義就基本近嗙.羅馬尼亞文入面又保留咗「過去完成時」,淨係用喺直陳式入面,由動詞詞綴-se嚟體現.呢一個詞綴係源於拉丁文虛擬式過去完成時嘅詞綴-isse.
羅曼各種語言入面使用者最多嘅係西班牙文,其後依次係葡文,法文,意大利文同羅馬尼亞文.
喺現代嘅羅曼各種語言入面,拉丁文複雜嘅屈折變化同文法結構已經畀人大大簡化.意大利文,薩丁尼亞文同古典拉丁文最近嗙.
羅曼語族內部嘅各種語言喺語音上彼此好近嗙,地緣接近嘅語言通常都有共通嘅部分.葡文,法文同羅馬尼亞文係羅曼語族入面最具獨特性嘅,而呢三種語言嘅獨特性又唔相同.薩丁尼亞文係羅曼語族入面最為孤立同保守嘅語言.係喺法國南部嘅郎格多克文被認為係最典型嘅西部羅曼文.
喺羅曼諸語言發展嘅歷史入面,最先從拉丁文入面分裂出嚟成為獨立語言嘅係薩丁尼亞文,跟住嘅係東部嘅羅馬尼亞文又同拉丁文脫離,成為獨立語言.第三個重要過程係意大利文同高盧-伊比利亞語言嘅分離.喺呢個時候,法國同伊比利亞半島諸國嘅語言重係具有高度嘅一致性.羅曼語言嘅第四次重大變化係伊比利亞半島嘅語言同法文脫離,慢慢形成非常近嗙嘅兩種現代語言:西班牙文同葡文.之但係喺西班牙東部嘅加泰羅尼亞文就被人覺得係法文同伊比利亞語言嘅中間產物,因為呢種語言融合咗法文,西班牙文同葡文嘅好多特徵.例如,英文入面fear一詞喺葡文入面係medo,喺西班牙文入面係miedo,喺加泰羅尼亞文入面係por,喺法文入面就係peur.
喺羅曼各種語言入面有好多方言,有時好難分得出邊啲係「方言」,邊啲係獨立語言.好多語言之所以有咁顯赫嘅地位係由於佢哋係政府,媒體同學校教育所採用嘅語言,比如法文,西班牙文,意大利文等.之但係好多語言雖然喺地方學校都有教,而且有一定嘅官方地位,但係顯得弱勢好多,比如薩丁尼亞文同羅馬傳語等.有一啲語言就長期受到官方嘅漠視,例如法國南部嘅普羅旺斯文,意大利境內嘅威尼斯文等等.如果講呢啲語言重有生命力嘅話,另外一啲更加弱勢嘅語言,如阿斯圖裏亞斯文,阿拉貢文等,就更加唔使講啦,可能隨時面臨滅絕嘅危險.呢啲語言(或方言)目前淨係喺好細嘅範圍內有人用緊,喺度逐漸萎縮緊.
羅曼各種語言嘅共同特徵[編輯]
常規[編輯]
羅曼各種語言嘅文法變化主要靠動詞嘅詞形變化,而唔係靠粘着成分.咁就係對動作嘅側重點係依賴動詞自身嘅變化,而唔係好似英文入面go in嗰種嘅「動詞+介詞」 嘅結構.咁即係講羅曼語言構詞法嘅重要特徵.
羅曼各種語言通常頻繁咁用兩個助動詞來構成時態,都係從拉丁文嘅不定詞esse同stare變過來嘅,一個用喺描述本質,一個用喺描述狀態.
羅曼文嘅動詞都要照住人稱同數量嘅唔同而進行變位.第三人稱通常有文法性嘅區別,而第一同第二人稱就冇.呢一點同希伯萊文好似,不同就係希伯萊文嘅所有人稱都有性同數嘅變化.
幾乎所有嘅羅曼語言中都重保留住敬詞嘅痕跡,主要體現喺第二人稱單數上.例如法文入面「你」係Tu,而「您」就係Vous.呢個特徵叫佢做羅曼語言嘅「T-V差別」.
所有嘅羅曼語言名詞都有文法性嘅區別,但通常名詞本身冇屈折變化,即係拉丁文入面名詞係有格變化嘅.
喺語音上,羅曼語言通常都拎每個詞嘅重音放喺倒數第二個音節到(喺法文入面,重音係放喺最後一個音節嗰到,因為多數法文詞彙唔要咗拉丁文詞彙嘅最後一個元音),而且羅曼語言通常都會有一啲特殊嘅規定去消除聲門塞音,閉塞輔音等對語言整體美感嘅影響(例如法文入面就有「連讀」嘅規定).呢啲特徵令所有嘅羅曼語言都具有語素快,語調流暢嘅特點.
書面形式:
- 字母W同K用得好少,通常淨係出現喺人名同外來語入面.
- 字母C同G喺前元音(如i,e等)之前嘅時候通常讀音要軟化,喺後元音(如a,o,u)前就要發較硬嘅軟顎音.
喺大多數羅曼文入面,一啲表示國籍嘅形容詞,表示星期,月份同年份嘅名詞通常第一個字母唔使大寫,咁同日耳曼文唔同.例如,喺法文入面,「中國嘅」寫作chinois,而唔係Chinois.
名詞複數嘅構成[編輯]
喺一啲羅曼文入面,名詞複數係由名詞單數詞尾加字母s構成嘅,呢啲係喺拉丁文入面賓格名詞嘅複數形式變過嚟嘅,用咁嘅方式構成名詞複數嘅羅曼語言包括葡文,西班牙文,加泰羅尼亞文,普羅旺斯文同法文.之不過都有一啲語言嘅名詞複數係由詞尾嘅元音字母變化嚟構成嘅,呢個特徵就係喺拉丁文入面主格名詞嘅複數形式變過嚟.屬於呢一類別嘅語言有意大利文和羅馬尼亞文等.
比較級嘅構成詞[編輯]
羅曼各種語言嘅比較級構成詞有兩種,一種係喺拉丁文詞彙plus變過嚟嘅,一種就係喺magis呢個詞變過嚟嘅.採用前一種構成方式嘅語言包括法文(plus)同意大利文(più);而採用後一種構成方式嘅就有包括葡文(mais),西班牙文(más),加泰羅尼亞文(més),普羅旺斯文同羅馬尼亞文(mai)等.
數字「16」[編輯]
喺羅曼語言入面,「16」呢個數字喺計數體系入面地位非常特殊.除咗羅馬尼亞文之外,羅曼語言普遍用「1+10」,「2+10」……結構表示11-15,用「10+7」,「10+8」……結構表示17-19.而16作為兩組之間嘅分界線,喺各語言入面表達方法唔同,其中法文,加泰羅尼亞文,意大利文等用「6+10」;而葡文和西班牙文等就用「10+6」.
助動詞體系[編輯]
有啲羅曼語言用表達「有」呢個含義嘅助動詞(相當於英文嘅to have)嚟構成複合時態(比如法文入面嘅「愈過去時」等),而有啲語言就對動詞做出區分,有啲動詞用have嚟構成,有啲就要用be嚟構成.淨係用have構成嘅語言包括加泰羅尼亞文,葡文,西班牙文同羅馬尼亞文等.而撈亂使用兩個助動詞嘅語言就包括法文,意大利文同普羅旺斯文等.
喺後一類羅曼語言入面,用be嚟構成嘅複合時態嘅動詞經常係成日用嘅不及物動詞,呢種動詞經常講嘅係唔可以確定目標或講明狀態嘅動作.例如「嚟」,「去」,「變成」等等.而大多數動詞重係要用have嚟構成複合時態.
變體[編輯]
混雜語言同語言變體[編輯]
近代西方國家嘅全球殖民活動搞到羅曼語言嘅傳播超出咗歐洲本土而擴展到世界各地.西班牙文,葡文同法文嘅影響力好大.呢啲語言喺外國嘅傳播過程入面同其他語言融合,就產生咗同母語好大唔同嘅各類混雜語言同語言變體.下邊列出咗一啲重要嘅羅曼語言變體:
法文變體[編輯]
- 海地法文,係美洲國家海地嘅官方語言.
- 安替列法文,主要喺美洲嘅多米尼加同聖露西亞講多.
- Kreyol Lwiziyen,喺美國路易斯安那州講多.
- 毛里裘斯法文,喺毛里裘斯嘅法文變體.
- 塞舌爾文,喺塞舌爾地區嘅法文變體,同英文,法文都係塞舌爾嘅官方語言.
- Lanc-Patuá,主要喺巴西嘅阿瑪帕州講多,係法文同葡萄牙文結合產生嘅變體.呢種語言變體主要係喺講法文嘅南美國家圭亞那以及加勒比海嘅法國殖民地移民創造嘅.
- 越南法文,主要係喺東南亞嘅原法國殖民地越南,老撾等國.
葡文變體[編輯]
- Angolar,主要係喺聖多美島講多.
- Fá d'Ambô,係喺赤道畿內亞講多.
- Crioulo,係喺佛得角巴溫蘭托島講多.
- 達曼-印度-葡文,係喺印度嘅達曼同弟烏地區講多.
- 弟烏-印度-葡文,係喺印度嘅達曼同弟烏地區講多,差唔多已經滅絕.
- Forro,係喺聖多美島講多.
- 馬來葡文,係喺馬來西亞嘅一啲地方講多.
- Kristi,係喺印度柯爾雷地區嘅一啲村莊講多.
- Lunguyê,係喺普林西比島講多,差唔多已經滅絕.
- Patuá或Macanese,澳門葡文,係喺中國嘅澳門地區講多.
- 帕皮阿門托文,係喺尼德蘭安德列斯群島同阿魯巴島講多,係葡文同西班牙文,荷蘭文混雜語言.
- 蘇里南文,係喺南美國家蘇里南講多,係英文同葡文嘅混雜語言.
- 斯里蘭卡-印度-葡文,係喺斯里蘭卡嘅一啲瀕海城市講多.
- 畿內亞葡文,係喺非洲國家畿內亞比紹同塞內加爾一啲地區嘅混雜語言.
西班牙文變體[編輯]
- 查瓦卡諾文
- 帕蘭切羅文
- 帕皮阿門托文(混雜咗西班牙文,葡文同荷蘭文)
- 雅尼托文
人造語言[編輯]
拉丁文同羅曼諸語言都促進咗人造語言嘅發展.例如,著名嘅世界語,拉丁國際語,新佛蘭卡文等人造語言就係大量羅曼語言嘅特徵嚟構成自己嘅文法同詞彙體系.
羅曼語族語言一覽[編輯]
由於羅曼語言係喺拉丁文衍生出嚟嘅,喺歷史發展嘅過程入面經歷咗非常複雜嘅變化,所以對於羅曼語族內部各種語言派別嘅劃分歷來存在爭議,到而家為止都冇確鑿嘅定論.下面係羅曼語族各種話及方言嘅詳盡一覽:
- 伊比利亞-羅曼語支
- 奧克文
- 加斯科涅文
- 阿拉涅文
- 利穆贊文
- 奧弗涅文
- 朗克多格文
- 普羅旺斯文
- 尼薩德文
- 奧本克文
- 加斯科涅文
- 高盧-雷蒂亞語支
- 法文
- 皮卡爾文
- 瓦龍文
- 諾曼第文
- 盎格魯-諾曼文(已滅絕)
- 尕羅文
- 弗朗什-孔泰文
- 香檳語文
- 洛林文
- 雷蒂亞各種語言
- 弗留利文
- 拉迪恩文
- 羅馬傳語
- 意大利各種語言
- 意大利文
- 高盧-意大利文
- 皮埃蒙特文
- 利古里亞文
- 摩納哥文
- 倫巴第文
- 威尼斯文
- 西西里文
- 科西嘉文(同意大利文嘅托斯卡納方言好近嗙)
- 薩丁尼亞文
- 達爾馬提亞文(已滅絕)
- 伊斯特羅文
- 東羅曼語支
- 羅馬尼亞文(喺摩爾多瓦叫做摩爾多瓦文)
- 阿羅馬尼亞文
- 梅格蘭尼文
- 伊斯特羅-羅馬尼亞文


text:
多謝網友分享!可能有d 朋友仔都唔知道點買合適自己嘅波鞋,所以有位熱心網友就分享咗佢嘅經驗!
依家好多人注重養身健康呢方面,當然少得運動.運動有好多種,其中跑步成本最低,最有效嘅運動方式.只需要一對啱自己嘅跑步鞋就可以let’s go! 選擇一對好嘅跑步鞋,唔單止可以保護我啲對腳,仲可以提高您嘅鍛煉興趣,令你跑步時間唔會枯燥乏味.
雖然市面上有各式各樣嘅品牌都有跑鞋系列可以選擇,如何係揀到眼花嘅跑鞋中揀啱自己嘅真係唔容易.今日JikMine 教大家點樣揀啱自己嘅跑鞋.
One . what is “跑鞋分型”
跑鞋種類雖然多,但係從支撐嘅角度嚟講,可以分為三大類:
穩定型:通過係鞋嘅內側足弓處設置穩定抗內翻系統,提供合理嘅支撐同減震.係運動中提供更加穩定嘅表現,令您嘅腳按照鞋設計嘅方向承擔合理嘅力學分佈,適合正常足,或者係跑步過程中腳部有一定內翻嘅朋友.
減震型:相對穩定型,佢嘅內側冇穩定抗內翻系統,係支撐同減震之間,更加側重係緩震性能,腳感方面相對穩定型要柔軟舒服一d,適合外翻足同正常足嘅朋友.
控制型:相比穩定型嚟講,佢係內側有更加強大嘅穩定抗內翻系統設置,一般適合比較嚴重嘅內翻足型,目前市面上好少見呢部分跑鞋,屬於需求量小嘅類型.
Two . what is “楦型”
一般嘅專業跑鞋品牌,都會有唔同嘅楦寬,例如New Balance一共有六種楦寬,號稱跑鞋之王ASICS都有五種楦寬.但係係香港實體店,絕大部分ASICS只提供一種楦寬—正常楦寬.New Balance嘅楦寬係眾多運動品牌中最為齊全,對大部分都能夠提供多種楦寬.Nike目前跑鞋基本都系正常楦寬,從個人試鞋角度里講,感覺甚至比其他品牌正常寬度重要稍微窄咗一dd.Adidas目前係心系列設計上都嘗試向楦寬擴展,但系仲未係整個跑鞋系列上推廣,一般嚟講Adidas跑鞋,屬於正常寬.(關於更加詳細嘅知識,下次JikMine再同大家講!)
Three. 點樣根據自己嘅腳型揀唔同嘅跑鞋
選擇跑鞋,一般就係要係穩定型,減震型,或者控制型中揀一款啱自己腳型嘅,最簡單又係最容易做到嘅測試:所謂嘅濕腳測試法.
首先,將腳浸濕,然後用毛巾擦幹多餘滴水後係地板或者白紙上踩出一個腳印,觀察呢個腳印,你會發現三種情況:
1.腳前後兩個區域冇連接起身,或者好少連接,說明你屬於高足弓,通常屬於外翻型腳,需要一對緩震嘅跑鞋.
2.腳印係C字型,有一定嘅足弓,說明你屬於正常足,你需要一對有一定支撐同緩震嘅穩定型跑鞋,緩震跑鞋都同業適合正常足
3. 腳印幾乎睇唔出有足弓,說明你屬於平足,你需要一對控制型跑鞋,呢種腳型係香港好少見.
除咗濕腳測試之外,仲介紹另外一種方法畀大家— 下蹲法
係室內地面上,除咗對鞋,單腳站立,然後慢慢下蹲.
A. 如果下蹲嘅大腿,自然向內側傾斜,選鞋方面要更加傾向穩定型跑鞋;
B. 如果下蹲嘅大腿,自然向外側傾斜,選鞋方面要更加傾向緩震性跑鞋;
呢兩種方法,相對比較容易判斷,適合普通人判斷,但系最準確嘅辦法,仲係係運動過程中觀察.咁樣就可以最準確得出你跑步中雙腳狀態,根據呢個狀態嚟判斷,咩嘢類型跑鞋先係真正啱自己.
好啦~講住咁多先,大家有咩更好嘅分享都可以留言噶!即 買
*post中港幣價格僅供參考,實際價格視即時匯率而定.


text:
肖有懷(肥仔)可憐就要俾居留權佢?諗都唔好諗!
先例一開容咩易香港變咗可憐雙非童第一收容港,大陸要走落香港咁易,攞張雙程證就大搖大擺落嚟,走到落嚟就賴死唔走,簡直係平得嚟又低風險嘅偷渡方式,如果你話有條友走落嚟賴死唔走喊兩句就攞到局留權嘅(都唔講個肥仔周街打人住),到時咪大把大陸童話自己可憐湧埋嚟!
大家都應該記得當年莊豐源案,終審院判莊氏勝訴,先例一開,雙非嬰兒係香港出生即有居港權,之後導至大量雙非人嚟香港生細路,攪到醫療學位等資源分配出現嚴重問題,可謂前車可鑑,所以同情心笨唔係咁用嘅.
不過做咩依個時候爆依單野出嚟惹起大家注意呢?
唔係6月表決政改咩?
會唔會係想同時爆幾單野等你都唔知理邊單好呢?
有消息提過會係6月政改表決,不過依家班友死都唔講幾時表決,我估可能真係仲未夠票就係度玩賴皮死都唔表決,有人講掂數有著數就轉軚是常識吧,依家分分鐘只係吊高嚟賣,到時一夠票就會失雞無神話表決等大家嚟個措手不及,仲要係 weekday 表決,因為睇死啲香港人 weekday 要返工就唔出嚟反抗,上次1130 龍和道包圍政總就已經證明依點.要記住,表決過咗就係袋一世,所以今次係要阻止表決而唔係通過後先走出嚟.
如果想表決前要佔領立會我唔反對,不過宣怖表決後立會一定重兵注守,要諗清楚,尤其係想和平衝入立會就更加要諗清楚,上次龍和道經驗話俾大家知如果無比班差佬大幾十倍人係唔會成功,仲會做成極大損傷.
其實其他方法都可以考慮,例如先發制人,失雞無神搵日阻塞交通要點,到時大家唔返工都有藉口呀,咁咪可以齊齊罷工囉.
任何一項行動成功都唔可以見好就收,否決政改就算,起碼都要爭取到公民提名.
9 up 完畢,大家仲有咩好橋唔該提議下!
題外話:
有人張施伯伯單案同肥仔單案比,因為大家都犯咗法,大家都想講酌情權,不過我又覺得兩單案係有唔同.
施伯伯單案係反映個保安員發牌制度有問題,而且律師都只係想用酌情權判輕啲.
不過肥仔單案呢,我覺得即時譴反非法入境者依個制度本身係無問題,不過工賊就要用酌情權破壞個制度,要求俾居留權肥仔.
所以兩單野好難相比.


text:
之前Jikmine 出個一個post 同大家講咗下究竟代購,團購同集運究竟係d乜,同埋有咩好同唔好嘅地方.今次我哋嚟講下具體如何使用集運.
係具體講步驟之前,我哋再重申一次,Jikmine 唔係集運公司,我哋成日話叫用集運幫你手運d嘢返嚟其實係因爲通過呢個途徑買最抵.Jikmine 係一個海外網購優惠資訊分享平台,我哋致力於建立一個平台畀大家可以係呢到交流,同埋畀未接觸過呢種新嘅購物方式方法嘅朋友可以學到點樣買.所以大家如果想學點買可以問我哋,不過我哋唔代購同埋唔係集運公司呢點就要再次重申.
好,跟住我哋就嚟講返今次嘅主題,係開始之前我哋再講下點解要用集運幫手運件貨返香港:
首先,要畀大家再次了解何為集運(有部分人叫轉運),其實就如上一篇Post 所講,集運(轉運)係一種物流嘅方式,首先將一大堆貨物係當地收集,然後再一次過從其他地方運返港,從而減少運輸成本降低運費.相比起一件一件貨甘單獨寄返香港,運費可以平成一半有多.舉個例子,一對波鞋直運(直郵)返港大概運費需要180-200港紙,但係如果用集運的話就可以低至40-60港紙.所以巨大嘅差價就係點解Jikmine 經常叫大家用集運(轉運)幫手運返港嘅主要原因之一.
其次,另外一個主要原因就係,外國大部分賣筍嘢平嘢嘅網站,都唔支持直運(直郵)香港,所以集運(轉運)就有呢個優勢.因爲佢哋貨倉地址都係當地地址,所以等價於你擁有就一個當地嘅地址.唔需要再擔心海外網站唔支持直運(直郵),就買唔到平嘢.
跟住我哋就具體講下點樣用集運:
其實具體步驟好簡單,海外網站挑選心儀貨品—->填寫集運提供嘅收貨地址作爲海外網站派送貨物地址—->等集運(轉運)公司幫你運返香港—->自行到集運(轉運)公司提貨或送貨上門
詳細步驟如下:
-
搵間集運(轉運)公司獲取海外收貨地址
去搵間集運(轉運)公司,然後註冊佢哋會員,獲取海外收貨地址.(香港都有唔少集運(轉運)公司,請大傢自行挑選),下面以美國集運(轉運)公司作為例子,歐洲同日韓嘅步驟都一樣.
P.S. 因爲Jikmine 冇同任何集運(轉運)公司有任何合作或者利益關係,所以圖片作出咗一定處理.
需要注意嘅係地址欄上面有個Ste.xxxx 嘅號碼,務必填寫,因爲呢個號碼係集運(轉運)公司識別你嘅重要憑證.
如另外一間集運(轉運)公司提供嘅海外收貨地址都有類似嘅號碼
-
係網站上面填寫集運(轉運)公司提供嘅海外收貨地址作為網站送貨地址
之後就係海外購物網站上填寫集運(轉運)公司提供嘅收貨地址作爲送貨地址
-
係集運(轉運)公司網站上面對你所購買嘅貨物進行預報(有部分集運(轉運)公司唔需要甘做),此步驟要等網站發貨後再做
然後去到你購物嘅網站查看物流信息,例如相應物流公司同埋發貨單號.然後填寫到集運(轉運)公司網站上進行預報.
-
去集運(轉運)公司香港倉庫提貨,或者使用佢哋送貨上門服務
係集運(轉運)公司網站付款之後,就等佢哋幫你運件貨返香港,然後你就可以去拎啦.
其實每間集運(轉運)公司網站上面都有相應嘅教程,所以大家可以去認真睇下佢哋具體步驟,因爲有d公司會有少少唔同,不過大體都差唔多.
最後可能大家最關心嘅係點樣係衆多嘅集運公司裏面搵一間好嘅,同埋點去衡量好與壞,下期Jikmine會分享一下我哋嘅經驗.
更多海外網購資訊請關注我哋啦,jikmine.com–海外網購優惠資訊分享平台.我哋每日都有最新鮮嘅網購優惠資訊同大家分享,而且有好多經驗,可以教到你點樣買平嘢.